
ZORAN ROŠKO 


@ U jednome tv-intervjuu pajtonovac John Cleese podario nam je zrno mudrosti 
izbrušeno uz pomoć vječnih šaolinskih staraca koji muda hlade u jednom a bradu 
češljaju u drugom svijetu, tvrdeći da rijetko koji čovjek postigne zrelost osam- 
naestogodišnjaka (ili je, hm, čak rekao šesnaestogodišnjaka?). Svi mi cijeli život 
ostajemo djeca, a muškarci naročito. To nije ugodna znanstvena i filozofska a još 
manje životna činjenica, ali što se može, treba živjeti s tom urotom iza koje stoje 
sva tajna društva svijeta, uključujući evoluciju, kvantnu mehaniku i muziku sfera. 
Možete živjeti u poricanju a možete i jednostavno prihvatiti vlastitu slabost i 
pretvoriti je ako ne baš u sramotnu prednost a onda barem u glazbenu opsesiju. 
Jer u “ratu” muškaraca i žena, muškaraca i muškaraca te žena i žena, nitko nikad 
ne pobjeđuje, svi su unaprijed osuđeni na produžetke, potkradanja, lažiranja i 
dopingiranja. 

Čovjek koji je od veličanja svega omrznutog kod “staromodnog”, “neprosvijetlje- 
nog” muškarca stvorio franšizu a smrdljivim muškarčinama u kariranim košulja- 
ma koji vode križarski rat protiv navale suvremenih poganskih metroseksualaca i 
drugih muških pičkica skladao himnu, američki je satiričar armenskog podrijetla 
George Ouzounian, bolje poznat po svom pseudonimu Maddox. Vlasnik je web- 
stranice koju je nimalo skromno nazvao Najbolja web-stranica u svemiru, a budući 
da ona bilježi milijunske posjete oduševljenih čitatelja, možda i nije puno pogrije- 
šio. Razvijajući svoje sablažnjive, sarkastične a ponajprije duhovite komentare 

o različitim pojavama suvremenog društva te zastupajući politički nekorektne 
ideje o “pravom muškarcu” — vrsti sisavca koji je sve što zna naučio još u špilji, 
dakle onome koji prezire vegetarijance, tuče vlastitu djecu za njihovo dobro a od 
žene očekuje pseću pokornost i udovoljavanje njegovim primitivnim mačističkim 
eskapadama — stvorio je corpus hermeticum koji je, poput snažnog prdca (o kojem 
sam govori) negdje između gađenja i divljenja. Kvaka je u tome što se ne možete 
odlučiti treba li Maddoxa baciti u kavez pun frustriranih, misionarskih feministica 
koje mjesecima nisu pojele nekog kamiondžiju ili ga klonirati u milijardu primjera- 
kai dijeliti ga uz osobnu iskaznicu svakom čovjeku koji zna da neće postati bolji, 
ma koliko se god trudio. 

Maddox je nedavno objavio i knjigu Abeceda muškosti a priprema i neke projekte 

u drugim medijima. Ovdje ga predstavljamo izborom tekstova s The Best Page 

in the Universe (http://maddox.xmission.com) te s nekoliko poglavlja iz njegove 
knjige. Maddox tvrdi da je u privatnom životu predivan, nježan muškarac koji na 
mig svoje supruge golim rukama nazuva papuče na njezin klitoris. 

4] Neki sam dan bio na razgovoru za posao savjetnika za sprječavanje 
samoubojstava, kad se tip koji je sa mnom razgovarao počeo žaliti kako je 
njegov posao postao dosadan. Jedino ga još zovu četrnaestogodišnjakinje 
koje se pokušaju predozirati Tylenolom. DOSADNO. Zašto se ne ubiju sa 
stilom? Zašto se ne ubiju kao pravi muškarci? Evo nekih muških načina 
da otegnete papke, uz ocjene za svaku kategoriju od 1 do 10: 


Pojedite kadu punu graha 

MUŽEVNOST: 8 

STIL: 4 

ZAHTJEVNOST: 8 

UNEREĐENOST: 5 

POTREBNO JE: kada i dovoljno graha da je napuni. 

KAKO TO UČINITI: samo navali, veliki kurvin sine! Jedi dok više jed- 
nostavno ne možeš jesti, a tada nastavi jesti. Tvoja će crijeva puknuti 
i usrat ćeš se. Tu je sjajno ne samo to da će biti odvratno čistiti za 
tobom, nego ćeš se vjerojatno toliko napuhnuti od graha da nećeš 
stati u lijes ako na tebi ne obave neku rekonstruktivnu operaciju. 
Pogodi tko će platiti taj račun? Tako je: prijatelji i obitelj. Šalim se. Ti 
nemaš prijatelja. 


Zadavi se 
MUZEVNOST: 9 

STIL: 4 

ZAHTJEVNOST: 4 
UNEREDENOST: O 
POTREBNE SU TI: ruke. 


KAKO TO UČINITI: dugo se smatralo da je nemoguće zadaviti se vlastitim 
rukama, jer kad tijelo prestane dobivati dovoljno kisika, onesvijestiš 
se i počneš ponovno normalno disati. Onesvijestiti se dok se poku- 
šavaš ubiti jest kao ne-uspjeti u neuspjehu. Ti ćeš se morati nositi sa 
sramotom što su bolničari hitne pomoći pronašli tvoju glupu guzicu 
onesviještenu na podu u lokvi vlastite sline i nevoljko te odvezli u 
bolnicu gdje će doktori biti toliko razočarani da će te možda jedan od 
njih i sam pokušati zadaviti. A ako to ne učini, nazovi me — ja ču. Čak 
se i pokojni Vincent Price sam zadavio. Bilo je to, ili rak pluća, ali ne 
vjerujem. Jedite govna. 


Zadržavaj dah 

MUZEVNOST: 9 

STIL: 3 

ZAHTJEVNOST: 8 

UNEREDENOST: O 

ŠTO TI TREBA: hrabrost. 

KAKO TO UČINITI: slično je davljenju samoga sebe, ali je zahtjevnije. 
Zahtjevnije od svećenika na dječjem igralištu. 
Prvi korak — zadrži dah. Drugi korak — pričekaj deset minuta, zatim 
prijeđi na treći korak. Treći korak — ako ovo čitaš, nije ti uspjelo. 


Rezanje žiletom 

MUZEVNOST: 5 

STIL: 2 

ZAHTJEVNOST: 8 

UNEREDENOST: 7 

ŠTO TI TREBA: Zilet, vrat. 

KAKO TO UČINITI: koliko ste se puta pokušali ubiti režući žile žiletom, 
samo da bi vam poslije rekli: "Trebali ste niz cestu, a ne preko nje"? 
Tada poslušate savjet i izrežete ruke poput nekog amaterskog kretena 
koji nema pojma što radi. Ostavio vas je dečko. Ne možete nastaviti 
živjeti, jer ste vi jedina osoba koju je netko napustio i to je najbolnija 
stvar koja se dogodila ikome tko je živio četrnaest godina za redom, 
pa je vrijeme za utjehu, a nju može pružiti samo odrubljivanje glave. 
Pazite da prerežete cijelu hrptenjaču. 


Iznenađenje s čokoladnim jajima 

MUŽEVNOST: 9 

STIL: 8 

ZAHTJEVNOST: 12 

UNEREĐENOST: 8 

ŠTO TI TREBA: Žlica za sladoled, čokoladna jaja. 

KAKO TO UČINITI: izvadi si oči žlicom za sladoled i zamijeni ih 
čokoladnim jajima. Tada se ubij koristeći se bilo kojim ranije nave- 
denim načinom. Tvoja obitelj možda mrzi samoubojstva, ali svi vole 
čokoladna jaja! Zašto razočarati voljene običnim, dosadnim očima, 
kada ih umjesto toga možete iznenaditi čokoladom?! Pokušajte to 
učiniti oko Uskrsa. Djeca će se satima zabavljati pokušavajući pronaći 
posljednja dva skrivena jaja. 

Udari glavom o pločnik 

MUŽEVNOST: 10 

STIL: 3 

ZAHTJEVNOST: 10 

UNEREĐENOST: 4 

ŠTO TI TREBA: pločnik. 

KAKO TO UČINITI: Prvi korak — udari glavom o pločnik. Drugi korak — 
ponovi to. 
Udaranje glavom vjerojatno je najmuževnija stvar. Ne samo daje 
korisna za samoubojstvo, nego je i sjajan način za prekid s curom. Na 
primjer, nisam mogao pronaći riječi kojima bih objasnio bivšoj da je 
naša veza gotova, pa sam ju jedan dan - dok smo gledali TV - pogodio 
glavom u sise. Zatim sam uzeo jaknu i otišao. Nema neugodnih 
opraštanja, nema sranja o tome da ćemo ostati prijatelji. Samo par 
natučenih sisa i propala veza. Ja sam zakon. 


Poliži kurvi guzicu 

MUŽEVNOST: O 

STIL: 1 

ZAHTJEVNOST: 1 

UNEREĐENOST: 10 

ŠTO TI TREBA: kurva, 3 kune. 

KAKO TO UČINITI: pronađi kurvu i raspitaj se za njezin “guziéni bife”. 
Ako ne zna o čemu govoriš, udari je. Ako zna, ne bi ti smjela naplatiti 
više od tri kune za lizanje guzice. Možda joj nećeš morati ništa platiti, 
jer tehnički to se ne smatra seksom (osim ako nisi homoseksualac, 
ali nisam siguran računa li se kada je to žena). Upozorenje: ne platiti 
kurvi smatra se krađom. Nakon što si je već polizao, možda ćeš požel- 
jeti imati neko alkoholno piće pri ruci. Pazi da bude nešto jako poput 
terpentina, jer ćeš u ustima okusiti puno čudnih stvari, a ni kurve 
uvijek ne seru kako treba — ovisno o klijentima. Škakljanje u ustima 
značit će da bolest napreduje. Samo sjedni i opusti se dok ti ne izbiju 
mrlje po koži i ne otpadne penis. Zatim pričekaj nekoliko mjeseci i, 
ako te se druge bolesti prve ne domognu, sigurno će te ubiti SIDA. 
Eto ti jeftinog samoubojstva! Za tri kune doista si ne možeš priuštiti 
da se ne ubiješ! 


To je zasada sve. Samo zapamtite — to je vaše samoubojstvo, zabavite se 
dok to činite. 


4] Jeste li ikada čuli nekoga dok citira neku banalnu uzrečicu ili neku 
glupu rečenicu koju je pročitao na čestitki, a tjera vas da pomislite: 
“Čovječe, kakva glupa kučka, najradije bih joj udarao glavom o zid"? 
Sigurno jeste, svima se to dogodilo. Slijedi zbirka nekih fraza koje me 
najviše izluđuju. 


Može biti, ali ine mora 

Jeste li ikada čuli nekoga da je rekao: “Može biti tako, ali i ne mora”, 
kao da postoji neka skrivena treća mogućnost koje mi nismo svjesni? 
Hvala ti što si istaknuo jedine dvije mogućnosti u svemiru, kretenčino. 
To je najgora vrsta ljudi skojom možete razgovarati, jer tako jako žele 
imati otvorene poglede da to podsjeća na raspravu na satu političkih 
znanosti u kojoj ni jedno mišljenje nije previše glupo da ga profesor ne bi 
razmotrio a isti debeli klinac stalno diže ruku kako bi vam objasnio svoje 
ideje o kapitalizmu i slobodnom tržištu dok vi maštate kako mu nekoli- 
ko puta za redom nabijate lice u staklenku. Mrzim razgovarati s ljudima 
otvorenih pogleda. Oni su isti kao i oni koji dok pišu svaku drugu riječ 
stavljaju u kurziv, kao da na neki način možete čuti njihov odvratan 
ritam u svojoj glavi, na primjer: “Nismo otišli u trgovinu, ali jesmo kupili 
tortu." Ohladi malo šupčino, mi ne čitamo istim glasom kojim ti govoriš. 


Pa to je tvoje mišljenje 

Od ove mi se fraze diže kosa na glavi već od pomisli na nju. Da mi 
sad prerežete grkljan, u oko bi vam štrcnula moja uzavrela krv. Svaki 
put kada kažete da nešto ne valja u vezi s osobom s kojom se ne slažete, 
ta osoba pokušava opravdati svoju sklonost usranoj glazbi/filmovima/ 
odjeći, podsjećajući vas da govorite samo u svoje ime, kao da postoji opas- 
nost da bi vaše mišljenje moglo monopolizirati njihovo. Svi već znaju 
da je to moje mišljenje zbog same činjenice da sam ga ja izrekao, nema 
potrebe ponavljati očito, ti glupa budalo. 


S kim si takav si 

Jeste li ikada nekoga nazvali kurvom da bi vam potom ta osoba uzvra- 
tila neprobojnom izrekom: “Pa, s kim si takav si”? Zapravo vam kaže: 
“Da, širim svoje noge za novac, kao i ti." E svaka čast, Gospođo Trulo 
Medunožje, ali ništa niste dokazali. Kakve veze ima to što je osoba koja 
vas je nazvala kurvom također kurva? I dalje ste smrdljiva kučka koja 
naplaćuje za drkanje — i zašto uopće naplaćujete drkanje? Osim ako sve 
mušterije nisu paralizirane, svaku prostitutku koju uhvate da naplaćuje 
drkanje trebalo bi tužiti za iznudu. To je još jedan razlog zbog kojeg bi 
prostituciju trebalo legalizirati: ne možete tužiti prostitutku za iznudu 
ako prostitucija nije ozakonjena, zar ne, pametnjakoviću? 


U duši sam dijete 

Moš mislit, bit ćeš dijete u duši čim djeca počnu ići svaki dan na posao 
kako bi trunula u svom radnom odjeljku za mizernu plaću koju potom 
zapiju pokušavajući zaboraviti svoje probleme u usranom baru i tako 
do kraja života. Ako niste astronaut, tajni agent, ubojica vampira ili sve 
troje, vjerojatno ste prodana duša — jebite se. Nitko nije kao dijete želio 

biti područni direktor prodaje ili investicijski bankar. Osim toga, nitko 
ne misli da ste slatki ili smiješni, samo zato što ste u svojem životopisu 
na internetu (koji ste napisali zato što ste dosadna, sredovječna luzerica 
kojoj vise sise i ima žute nokte te svaku večer jede masna, gotova jela dok 
razmišlja o konkretnom trenutku kada je njezin život postao tako jadan 
i usran) izjavili da ste "dijete u duši". Ali hej, ne morate meni vjerovati. 
Napokon, to što bacate pogled na Cartoon Network dok mijenjate kanale 


tehnički vas čini "djetetom u duši". Ili najstarijim djevcem na svijetu. 


Oprosti, ali... (poznato i kao — Bez uvrede, ali...) 

Cure to obično kažu kad misle da se praviš pametan: "Oprosti, ali ti si 
debil." To je fraza nastala iz izraza kojim se ljudi koriste kada pokušavaju 
nekom starom prijatelju priopćiti lošu vijest: “Zao mi je što ti to moram 
reći, ali došli su nalazi i... ti si idiot.” Problem je u tome što nikada ne 
namjeravaju izreći to tako rječito, ali ipak, upotrijebe frazu kao da je 
tupi predmet i zabiju svoju četvrtastu uvredu u vašu okruglu psihu. Ako 
misliš da je netko idiot, jednostavno to reci bez tih pičkastih isprika, ti 
glupa vještice. Osim ako osoba nije lik u nekoj borbenoj igri, ima velike 
sise i upravo jr pobijedila u ženskom hrvanju, reći nekome "oprosti" prije 
nego što ga uvrijediš, odvratno je. 


Stranci su samo prijatelji koje još niste upoznali 
Da, ili to, ili silovanje u tamnoj uličici koje čeka da se dogodi. 


Hmmmmmmmmm 

Sljedeći put kada nekom postavite pitanje, potražite znakove da 
je idiot: zvuk “hmmmmmmmmm” koji ispušta dok razmišlja. To je 
posebno vidljivo kada dođete u restoran, a konobarica pita što biste 
željeli popiti; uvijek se nađe neki šupak nemirnih prstiju koji prelistava 
jelovnik i zvuči kao idiot ispuštajući “hmmmmmmmm.”. Kao da će kono- 
barica otići bez narudžbe, ako joj ne date zvučni znak da još dišete. To su 
isti ljudi koji ponavljaju postavljeno pitanje da dobiju na vremenu, jer ne 
znaju odgovor a nadaju se da nećete primijetiti kako zavlače. Ne trebaš 
proizvoditi zvukove dok tvojih pet valjanih neurona cijede sljedeću, loše 
sročenu rečenicu iz tvoje kretenske lubanje, debilu. 


Neke od najboljih stvari u životu su besplatne 
Da? Pa i neke od najgorih su besplatne. I ne vidim da je itko pripre- 
mio zabavu nakon što je doznao da ima rak. 


Susjedova je trava uvijek zelenija 

Ako je tuđa trava doista zelenija, tada tip sa zelenijom travom ne 
misli da je tvoja trava zelenija, zar ne, glupane? Poruka koju ta uzrečica 
pokušava prenijeti jest da sve uvijek izgleda privlačnije ako nije tvoje. Da, 
da, kladim se da ima milijunaša koji svaku večer plaču, jer ne žive u kamp 
kućicama. Čovječe, jednostavno se suoči s činjenicom da ti ponekad nitko 
ne zavidi. Mora postojati dno, a na dnu si vjerojatno ti. 


2,430,060 fraza isključeno je s toga popisa kako bi se stabilizirao moj 
krvni pritisak. 


@ Kadajeto u ovoj zemlji postalo prihvatljivo da se muškarac od 
grubog frajera u kockastoj košulji koji se hrani sušenom govedinom 
pretvori u dobro njegovana metroseksualca, pola dječaka, pola djevoj- 
čicu poput Bena Afflecka? Affleck je nedavno postao glasnogovornik 

za L'Oreal, te su predstavnici te tvrtke izjavili da “Ben utjelovljuje nov 
naraštaj muškaraca koji pokazuju snagu kroz osobnost, ali se ne boje 
brinuti o svojem izgledu." A mi se kao bojimo brinuti za svoj izgled? Nije 
da se bojimo, šupci, nego jednostavno nemamo menstruaciju. Što će biti 
slijedeće? Muškarci će dobivati hormonske injekcije tako da mogu dojiti? 
I onda će se govoriti: “Ben utjelovljuje novu generaciju muškaraca koji 
pokazuju snagu kroz svoju osobnost, ali se ne boje dojiti svoju djecu.? 

Je li u redu što nemam osjećaj za stil? Je li u redu što se češem? Dlakav 
sam. Volim nositi kockasto i ne želim da mi neki malo nastran tip govori 
kako da se odjenem. Slažete li se s time pičkice, ili biste htjele da lijepo 
pospremim svoja muda i nosim ih u ručnoj torbici? Za Boga miloga. 
Pretvarate nas u narod pičkica. 

Zato sam napisao ovaj tekst u počast pravim muškarcima, onim 
muškarcima koji našu vrstu spašavaju od zaborava, ne znaju čemu služi 
regenerator i ne ispričavaju se zato što se ne šminkaju. Bez daljnjeg 
otezanja, pravi muškarci su: 


Gregory Peck: Gregory Peck je pravi muškarac, muškarac o kojem 
čitate u Bibliji. Muškarac iz doba kada je tući ženu bilo ne samo društveno 
prihvatljivo, nego se i poticalo (ne govorim da je nasilje u braku u redu, 
samo kažem da ona to ponekad zaslužuje). Ima karizmu Franka Sinatre i 
grubu muževnost drvosječe. Čak je i njegovo prezime muževno: riječ peck 
je engleski fonetski ekvivalnet kolokvijalnog izraza za muškarčeva prsa; 
to je jednostavan, gotovo primitivan zvuk poput roktanja, jasan i izravan 
bez pomodnih dodatnih slogova i proizvoljnih interpunkcija. Njegov 
prirodan izraz lica je odlučno mrštenje, kao da vas je spreman upoznati 
sa svojom cipelom ako ga krivo pogledate. 

Za razliku od samodopadnog šupka Christopera Reevea, Peck je 
postao predsjednik Američke udruge za borbu protiv raka, unatoč tome 
što nikada nije imao karcinom. Njegova čestitost bila je iskrena na ekra- 
nu i izvan njega. Skidam kapu Pecku zato što je bio pravi muškarac. 

ARON RALSTON: Ako se pitate “tko je do vraga Aron Ralston" bolje da 
stanete i odmah razmislite o svojem životu. Ralston, živa legenda, penjao 
se po stijeni na jugu države Utah (vjerojatno da učini nešto muževno, 
kao na primjer da se s nje popiša), kada je na njega pao divovski kamen i 
prignječio mu ruku. Većina ljudi jednostavno bi umrla, ali je li on predao 
život običnom divovskom, za život opasnom kamenu? Naravno da nije. 
Samo je postajao sve ljući dok si konačno nije ODREZAO RUKU TUPIM 
NOŽEM. I to nakon što je doslovce klesao vlastitu kost kako bi mogao 
otrgnuti ruku i osloboditi se stijene. Da, dobro ste pročitali, odrzao si je 
ruku tupim džepnim nožem. 

Kako nemam pouzdanih podataka o događajima koji su slijedili, 
prebacit ću se na drugu najbolju stvar — glasine i tračeve. Nakon što si je 
odrezao ruku, skočio je sa stijene, a pad je ublažio licem, samo zato što je 
takav frajer. Zatim ga je zaskočilo pleme ljutih Indijanaca, pogodila ga je 

strijela u srce, izvukao ju je i njome pobio napadače. Na povratku je sreo 
bizona i što je učinio? Udarao ga je glavom dok ga nije nasmrt dotukao, 
zatim je našao njegove potomke i polomio im rebra samo zato što su mu 
digli živac. Nakon toga je srušio neko stablo svojim nedvojbeno velikim 
penisom, izgradio od njega splav i otplovio niz zelenu rijeku. To je jebe- 
na istina... više-manje. Aron Ralston je pravi muškarac i žilav kurvin sin. 
Zaslužuje svako poštovanje zato što je bio takav frajer. 


2,252.336 pravih muškaraca posjetilo je ovu stranicu i napustili su ju 
uvjereni u moju pronicljivu primjedbu o njihovoj vrsti. 


Prestani se ponašati kao pičkica — mlati svoje dijete 

Kako to da su danas svi prevelike pičkice da bi mlatili svoju djecu? 
Želio bih znati zašto se roditelji boje tući djecu? Kad sam ja bio dijete i 
nešto bih zajebao, roditelji bi me izmlatili. Nismo o tome razgovarali. 
Nisu mi davali “vrijeme za hlađenje". Zapravo, nikada u život mi nisu 
zabranjivali izlaske. Čemu? Čemu poslati klinca u njegovu sobu da cijeli 
dan igra videoigre i čita stripove? Sjajna ideja, zašto ga onda odmah ne 
odvedete psihijatru da mu izmisli neki poremećaj i skrije činjenicu da 
ste loš roditelj? 

Današnjoj su djeci povremeno potrebne dobre batine. Ako ne tučete 
svoju djecu kada su zločesta, sljedeće što će vam se dogoditi jest da će ona 
otići i upucati nekog tipa samo iz prkosa. Kažete im neka pospreme svoju 
sobu, oni odgovore- "neću" i tada ih opalite. Jednostavno je — djeluje. Ne 
slušajte one kretene s televizije koji vam prodaju svoje usrano, hipijevsko 
psiho-brbljanje; kada bi bilo po njihovu svako bi dijete odrastalo u pas- 
telno obojenoj sobi, dok bi Philip Glass mljeo kroz zvučnike cijeli dan. 
Ipak, to možda ne bi bilo tako loše, jer bi vaša djeca od toga bila spokojna, 
pa im ne bi bilo tako teško probaviti činjenicu da će ostatak života biti 
zavezani za stol u nekoj kancelariji i pisati izvještaje kako bi se netko 
drugi obogatio. 

Problem je u tome što djeca danas vjeruju da je njihovo mišljenje 
važno. Ako ih ne tučete, dobiju iskrivljenu perspektivu stvarnosti i počnu 
misliti da im je teško te da smiju bojiti kosu i slušati grupe poput Insane 
Clown Posse. Tu vi morate doći i postaviti pravila. Kako bih pomogao 
vama, nemarnim roditeljima, sastvio sam vodič za mlaćenje djece za vaše 
zadovoljstvo (natuknica: možda biste trebali taj vodič objesiti na hladn- 
jak kao podsjetnik i vama i djeci). Evo nekih korisnih tehnika: 

PET PREKO OČIJU. To je osnovan manevar i obično je dovoljan za veći- 
nu situacija kada je dijete neposlušno. 

UDARAC ZA BUDALE. Samo ih pitajte: “Hej, što ti je to na majici?" ikad 
pogledaju dolje, razbijte im usnu. Morate to povremeno učiniti kako 
bi se uvijek pitali. Nikada im nemojte nešto oprostiti. Samo zato što 
trenutačno ne čine ništa loše ne znači da nisu učinili nešto prije, kada vi 
to niste vidjeli. 

Zapamtite: nikada nemojte dopustiti djeci da budu bezobrazna. Vi 
plaćate kredit za kuću, dajete novac za režije, njihovu odjeću, školu i 
hranu. Posjedujete ih. Ako im se ne dopada, mogu se odseliti. Ako volite 
svoju djecu, volite ih toliko da da ih možete prebiti, pa neće odrasti i 
postati idioti. 


1, 247.032 ljudi ne zna razliku između discipline i zlostavljanja. 

Onemogućimo vegetarijanski moralni križarski rat 
— “za svaku životinju koju oni ne pojedu ja ću pojesti tri” 

Osjećate li ikada da se vegetarijanci smatraju moralno superiornijima 
od vas? Kao da misle da ih to što ne jedu meso čini tako posebnima da 
njihovo govno ne smrdi? Kao da — ako netko prestane jesti meso — odjed- 
nom postane svet i dostojanstven i to ga opravdava za godine i godine 
različitih neugoda i frustracija koje neizbježno nabija svojim prijatelji- 
ma, obitelji i kolegama s posla. A oni samo žele otići u restoran i naručiti 
prokleti odrezak, bez podsjećanja da će završiti u paklu zato što će pojesti 
životinju koja veći dio života provodi serući u polju. Neki od nas nemaju 
hiperaktivan osjećaj krivnje i nije nas briga za vaš zbrkani, kreposni, 
moralni vegetarijanski program. 

“Ne mogu jesti meso." Četiri najgore riječi koje možete čuti dok 
idete s nekim u restoran. Doslovce se zgrčim svaki put kada to čujem, jer 
znam — to znači da ćemo se voziti dva sata po gradu u potrazi za nekim 
restoranom koji poslužuje "prijateljske" hamburgere, iako oni ironično 
izgledaju i imaju okus kao i pravi hamburgeri — a njih vegetarijanci ne 
žele jesti, jer je to ili a) odvratno ili b) ubojstvo. Ako je tako odvratno, zaš- 
to se toliko trudite jesti nešto što je potpuno isto kao i to, šupci? Smiješno 
je kako vegetarijanci odjedanput prestanu srati o ubojstvu kada spome- 
nete njihov skup kožni remen ili cipele, ili činjenicu da voze automobil 
i koriste se strujom koji pridonose onečišćenju Zemlje i zagađuje sve, 
uključujući i drage životinje koje oni odbijaju jesti. 

Dosta mi je toga. Zato sam odlučio sponzorirati vegetarijanca! Jed- 
nostavno je, i zločesto, a svi znamo koliko je zabavno biti zločest prema 
ljudima! Objasnit ću... 

Što to znači biti sponzor vegetarijancu? To znači da moraš pronaći 
nekoga tko je doista veliki davež. Svaki put kada odete zajedno na ručak, 
posvetite se tome da pojedete tri puta više mesa nego što biste to obično 
učinili, jer tako nadoknađujete sve ono meso koje vaš prijatelj vegeta- 
rijanac ne jede. Tako je jednostavno! Na taj način možete preokrenuti 
osjećaj krivnje koji vam oni godinama nameću, ne samo neutralizirajući 
njihovu borbu, nego ćete je učiniti još gorom, jer ste pojeli više životinja 
nego što bi ih se ikada pojelo da oni nisu izabrali biti vegetarijanci! 

Što ako vegetarijanci kažu da ih nije briga za to što ćemo se mi 
udebljati sponzorirajući ih? I o tome sam razmišljao. Samo morate 
vježbati. Znam da je to suprotno pravilu lijenosti za koje se često zauzi- 
mam, ali to je toliko zločesto da će i više nego nadoknaditi sve vježbe koje 
morate napraviti — što znači da, ako se odlučite za plan 3 na 1 i sponzori- 
rate vegetarijanca, toliko ste zločesti da ne možete izgubiti! Ako imate 
izbor, jedite tri različite životinje da maksimalno povećate svoju učinko- 
vitost! Nude vam samo govedinu? Nema problema: posjetite zoološki vrt 
i pojedite majmuna! 

Najbolji dio toga plana jest taj što nema mane. Konačno ćemo mi 
koji nemamo glave zabijene u guzicu (uz sve poštovanje prema vegeta- 
rijanstvu, nemojte me krivo shvatiti, većina ljudi bi još trebala dobiti 
polugom po glavi) imati oružje kojim se možemo boriti protiv tih 
moralnih elitista! 


509,708 vegeterijanaca sponzoriraju ljudi koje nije briga za njih i njihov 
glupi križarski pohod. 

26 stvari koje bi učinio savršen muškarac, i ostala promidžba koju 
šire pogrešno upućene žene 

Nedavno sam dobio elektroničku poruku s naslovom "26 stvari koje 
bi učinio savršen muškarac". Pomislio sam: “Hmm, nitko mi ne može 
poslati nešto tako glupo, ne može biti tako glupo kao što zvuči.” Imao 
sam krivo. Poruka je bila upravo onakva kakva se činila: popis načina 
na koji bi žene željele da se muškarci ponašaju, kao da muškarci u ovoj 
zemlji već nisu samo jednu epizodu Prijatelja udaljeni od toga da se 
pretvore u goleme, hodajuće vagine. 

Nikada nisam mislio da ću pročitati išta što će tako brzo prouzročiti 
reakciju povraćanja i to nakon što sam pročitao detaljnu poruku o ispa- 
danju debelog crijeva koju mi je večeras poslao prijatelj. Evo skraćena 
popisa (jer bi vas cijeli mogao natjerati da doslovce povratite po tipkov- 
nici, a zapravo nije ni vrijedan čitanja), te mojega komentara na svaku 
“stvar” koju bi “savršen muškaraca učinio": 

1. Znate nasmijati kada si potištena! 

Kada će žene shvatiti da ne žive za snimanje romantične komedije? 

Osim ako vas ne bude nasmijalo to što igram videoigre dok mi žena 

priprema odrezak, čeka vas veliko razočaranje. Zar ne mislite da su i 

dečki ponekad “potisteni”? Novčić ima dvije strane, kučko. 
2. Pokušava ti potajno pomirisati kosu, sto ti uvijek primijetiš. 

Što? Zašto bi do vraga želio mirisati kosu neke žene? Dovoljno smrdi 

zbog svih lakova i parfema kojima se koristi. Dosta već jedanput raz- 

govora o regeneratorima, lakovima i kremama; od tog sranja mi suze 
oči. Uostalom što je to regenerator? 
3. Zauzeo se za tebe, ali ipak poštuje tvoju neovisnost. 

Prijevod: izvuče te kada ti ne ide u životu, ali to nikada ne spominje u 

razgovoru. 

4. Dao tije daljinski upravljač tijekom utakmice, 

Ovo je samo po sebi glupo, jer podrazumijeva da svi muškarci vole 

gledati “utakmicu”. Kako bih ja radije da me pogodi proljevski pro- 

jektil negoli da gledam “utakmicu”, pretpostavljam da je autor pod 

time mislio na nešto što vrijedi pogledati, poput crtića Ren i Stimpy - u 

tom slučaju trebaš kučki pokazati gdje joj je mjesto ako samo dotak- 

ne daljinski. 
5. Prišao ti je s leda i zagrlio te. 

BEZ VEZE. Tko ima vremena za to? Zvuči kao nešto iz reklame protiv 

herpesa u kojoj se neka žena penje na stijenu ili radi nešto drugo 

što simbolizira njezinu neovisnost i tada niotkuda kaže: “IMAM 

HERPES". Glazba postane ozbiljna i čujete glas "...nema lijeka”, čuje 

se inspirativna glazba “ali ga je moguće liječiti.” Tada reklama prelazi 

na snimku kučke na plaži i tipa koji joj dotrči s leđa i zagrli je. Stvar- 
no sjajno, glupane, izlaziš s droljom koja ima herpes. 
6. Igra se tvojom kosom. 

Opet ta kosa? Žene se nikada ne igraju s dlakama na mojim leđima, 

čemu ta dvoličnost? 

7. 


10. 

12. 


13. 


14. 


Njegova ruka uvijek pronađe tvoju. 

To je jedna od stvari koju žene pročitaju i kažu: "O KAKO ROMAN- 
TICNO.” E pa imam novost za vas: držati se za ruke je glupo. Žene 
nemaju pojma o romantici. Samo se lezbe drže za ruke; dopustite 

mi da objasnim. Držati se za ruke s bilo kime prihvatljivo je samo 
tijekom molitve za mir. Dečki tamo ne idu, i točka. Ako ti ideš, moraš 
predati svoja jaja i promijeniti spol, jer si pička; u svakom si slučaju 
žena, a kada se dvije žene drže za ruke to može završiti samo na jedan 
način, što se mene tiče. 

Sranje. Kada ja nešto želim, ja vičem. Ako me ne čuje u kuhinji, a 
trijezan sam, ponekad ću joj zaprijetiti batinama. 

Često ti ponudi masažu. 

Možda masažu sisa. Slučajno imam zavidnu sposobnost masiranja 
grudi. Ustima. 

Plesao bi s tobom, čak i ako se osjeća kao budala. 

Pogledajmo istini u oči - ima samo nekoliko stvari na svijetu koje 

su gluplje od plesanja. Osim break-dancea - za njega bi se i gusari i 
drvosječe složili da je impresivan. Osim toga, zbog plesanja zavidim 
bogaljima. 

Reagira tako slatko kada ga lupiš, a to doista zaboli. 

Vidite, to me živcira kod žena: očekuju da se prema njima odnosimo 
drugačije. Žele ista prava, istu plaću i jednakost u svemu OSIM kada 
se radi o takvim sranjima, tada žele da “reagiraš slatko“ umjesto 
daim, recimo, staviš glavu u škripac i tjeraš ih da jedu mrave i/ili 
paukove dok ih ševiš na podu. Zašto za promjenu ne bi žene reagirale 
“slatko” kada ih muškarci udare? Joj, zaboravio sam, to je nasilje u 
braku. 

Vozio se pet sati samo da bi s tobom bio jedan sat. 

Svaki tip koji bi vozio pet sati samo da curu vidi jedan sat je šupak. 
Kada bi se svaki tip vozio naokolo pet sati samo da bi s curom proveo 
jedan sat, napunio bi okoliš s toliko prljavštine da bi se svi zadavili od 
ispušnih plinova, dobili rak te se zatim pržili pod suncem dok nam 
ne bi pukla pluća i ne bi polako umrli od unutarnjeg krvarenja. 

Bulji u tebe. 

Ti glupa droljo koja samo tražiš pažnju. Trebaš kučki kupiti zrcalo, 
jer očito misli da nemaš ništa pametnije raditi nego sjediti i buljiti 

u nju. Da žene upravljaju svijetom, još bismo pokušavali izmisliti 
kotač. 

Nazvao je bez posebnog razloga. 

Hmm, to pripada listi “26 stvari koje žene rade, i ljute muškarce, jer 
moraju ispuniti svoje inače dosadne živote nečime što će im dati 
osjećaj da im život ima svrhu, dok na kraju ne shvate kako trate svoju 
mladost na glupa sranja poput modnih trendova." 

Ne mogu nastaviti, ilem raditi nešto manje bolno, na primjer, zabiti 
kurac u pećnicu. 


817,142 ljudi poslalo mi je pisma lanca sreće i zbog toga je pobralo batine. 


S engleskog prevela Margareta Matijević Kunst. 
Tekstovi su preuzeti s web-stranice http://maddox.xmission.com 

Batina s Suprotno uvriježenom vjerovanju i empirijskim dokazima, svako se 
muško dijete rodi s erekcijom. Tako nitko ne zna što je uzrok tom feno- 
menu, postoje neke teorije: nekim muškarcima se digne kad gledaju gole 
žene, dok neki — poput mene — dobiju veliku erekciju kad gledaju žene 
kako se tuku. Zapravo neki dan sam vidio kako je neku žensku nogom 
u prepone nabila druga ženska. Bila je to najuzbudljivija stvar koju sam 
ikada vidio i prije nego sam se snašao: bam! U mojim gaćama se digla 
ogromna batina, kojom sam lagano mogao nabiti ženu ili umlatiti manje 
dijete. Doktori godinama pokušavaju objasniti pojavu velike batine, 
teorijama o tome kako krv ulazi u tkivo penisa, bla, bla, bla. Šteta što ni 
jedna od tih teorija ne objašnjava koliko je batina zadivljujuća. Muškarci 
vole kad im se digne, a pod "dizanjem" podrazumijevam da vole "davati". 
Jednom sam hodao s curom koja se strašno naljutila kada sam sat vreme- 
na zakasnio na večeru; kada sam konačno stigao, rekao sam joj da imam 
poklon za nju. Naravno da se na tren prestala ljutiti i pitala me gdje je 
poklon. Tada BUM: odjednom mi se dignuo šator u hlačama, a ona se 
toliko napalila da me pojebala odmah tamo u restoranu. 

Kroz cijelu povijest, muškarci poklanjaju batinu ljudima u svim 
prilikama, ali većinom za rođendane i godišnjice. Uzmite kao prim- 
jer antički Rim. U to je vrijeme bilo uobičajeno da muškarci ženama 
poklone ogromnu zidnu sliku koja ih prikazuje u punoj erekciji kao 
znak seksualne moći, a drugim muškarcima kao prijetnju mogućom 
ozljedom. Veći penis je naravno predstavljao veću prijetnju, i baš kao i 
danas, muškarci su rijetko pretjerivali govoreći o dužini svoga penisa, u 
skladu s neslužbenim, tajnim zakonom o penisu. Ne samo da muškarci 
vole svoje kobase pune krvi, već se osjećaju obveznima pokazivati ih što 
većem broju ljudi i što je češće moguće. Na primjer, jeste li ikada bili na 
vjenčanju na kojem su gostima bile ostavljene stotine fotoaparata za 
jednokratnu uporabu kako bi svi mogli s njima fotografirati? Kao što zna 
svaki muškarac, koji je pogriješio i pozvao dečke na takvu svadbu, pede- 
set posto slika koje naprave muškarci na takvoj zabavi slike su njihovih 
genitalija umočenih u zdjele s punčom i/ili razne ljude. Zapravo, i sad 
mi se digla batina i najradije bih upropastio prijateljeve slike s vjenčanja 
svojim infantilnim šalama s pimpekom. 


Postoji li krivo vrijeme da ti se digne batina? 

Općenito govoreći, ne. Ali stvari se mogu zakomplicirati ako ste kod 
zubara, na sprovodu ili razgovoru za posao. Jednom sam bio na razgovo- 
ru za posao i pričao sam o sebi čovjeku koji me intervjuirao, toliko sam 
se zanio pričom o tome kako sam fantastičan, da sam se odjednom našao 
potpuno uzbuđen. Pa što učiniti ako vam se digne u neprimjereno vrije- 
me? Ponekad jedino možete čekati da prođe, ali do tada vam je potrebno 
neko dobro pokrivalo. 


Skrivanje dignute batine 

Postoje dva načina za skrivanje batine: krivi i pravi. Metoda koju iza- 
berete ovisi o tome želite li ljudima dati do znanja da truplo nije jedina 
kruta stvar na sprovodu. 


- Krivi način 

Krivi način za skrivanje uzdignute batine gotovo nije vrijedan 
spomena, jer su ga svi muškarci isprobali i svi znaju da ne funkcionira. 
Metoda je jednostavna: samo se nagni naprijed. Problem kod te tehnike 
jest taj što naginjanjem skrećeš pozornost na sebe. Gotovo da možeš stati 
na stolicu i vikati “Hej, gledajte me, ja sam jebeni psihopata.” 


- Pravi način 

Pravi način za skrivanje erekcije jest da batinu prekrijete s nečim. 
Novinama, jaknom ili kućnim ljubimcem. Ako ju nemate čime pokriti, 
pokušajte s protunapadom ako vas netko napadne. Ako vam priđe neka 
žena, suptilno joj predložite da ona možda želi da joj zabijete batinu — 
u guzu. Unatoč prirodnoj naklonosti žena prema batinama, većini će se 
žena taj prijedlog učiniti previše izravnim i više vas ništa neće pitati. 


Stvari povezane s batinom 

Do sada znate kako sakriti uzdignutu batinu i kako ju dati na poklon, 
ali da li ste znati da dizanje batine označava različite stvari ovisno o tome 
kada vam se događa erekcija? Razmišljajte o tome kao o barometru sek- 
sualnih sklonosti. Evo malog podsjetnika: 

Dizanje batine u sljedećoj situaciji znači da ste 


Filmovi u kojima žene nisu uglavnom gole, ali ima HETERO 
puno eksplozija, i puno ljudije ubijeno ili unakaženo. 


Gledanje golih žena HETERO 


Kupnja pištolja HETERO 


Kupnja pištolja s prijateljem dok cijelo vrijeme 
držite jedan drugog za kurac HOMO 


Kad spavaš kod nekog drugog BI-ZNATIŽELJAN 


Dok rješavaš učiteljicu iz matematike HEROJ 


Batina kroz povijest 

60,500 p. n. e. — Muškarac otkriva svoju batinu 

60,500 (deset minuta poslije) - Muškarac ubija prvu malu životinju 
koristeći se svojom batinom kao tupim oružjem. 


Drugi korisni načini za upotrebu batine 

Iako je primarna namjena batine obrada ženskog tjelesnog vrta ima 
i drugih manje uobičajenih, ali ipak praktičnih primjena koje se mogu 
koristiti svaki dan. Na primjer, jeste li znali da se batina može upotrije- 
biti da dohvatite nešto što vam je daleko? U kuhinji ste i jedete sendvič sa 
šunkom, kad odjednom dođe vaša žena i zamoli vas da joj dodate ključe- 
ve odauta koji leže na stolici pored vas. Umjesto da prekidate svoj obrok, 
posegnete i dodate joj ključeve, jednostavno napiknete prsten ključeva 
na svoju mesnatu stvar i bacite ih joj u lice. Bit će toliko zadivljena spret- 
nošću vašeg penisa da će vam ispeći odrezak kad se vrati s posla. 

Evo još nekih korisnih namjena za tog pragmatičnog pervertita koji 
se nalazi u svima nama: 


— ČEKIĆ: Ljepota u korištenju svog muškog štapa kao čekića jest ta da 
što se više njime koristite, postaje sve učinkovitiji. Sa svakim udarcem 
po glavi čavla vaša batina postaje sve bešćutnija. Što postaje grublja, 
to ćete lakše zabiti čavao u komad drveta, ili vaše drvo u komad guze. 
Ima još načina kojima možete učvrstiti svoju batinu, ali većina ih 
uključuje kroničnu masturbaciju sa šmirgl papirom. 


— DRŽAČ ZA KRIGLU: Ovo mogu činiti samo najveći muškarci. 


— KORISTITI BATINU ZA LUPANJE TIPKE ZA RAZMAK NA TIPKOVNICI: 
Malo ljudi shvaća da je batina savršeni instrument za lupanje tipke za 
razmak na tipkovnici. Zapravo, svi razmaci u ovoj knjizi nastali su uz 
pomoć moje batine. 


— BUĐENJE: Dali ste ikada ulovili frenda kako spava za radnim stolom 
na poslu? Izvrstan način da ga probudite bio bi da ga piknete u uho 
svojim kurcem. Najbolji način za to jest da mu time prijetite mje- 
secima unaprijed tako da misli da je to samo šala i da to nećete zaista 
učiniti. Pa kada to doista učinite, znat će da ste čovjek od riječi. 


— PRAVLJENJE HLADA: Ako slučajno imate niske prijatelje, batina je 
savršen način da im napravite hlad za vrijeme vrućeg ljetnog dana. 
Samo pazite da se namažete kremom za sunčanje kako ne biste opekli 
svoju kitu — osim ako ne žudite za groznim slučajem crvenila na 
pimpeku. 

s] Grudi su prekrasne; mogu se primati; tresti, cuclati, pritiskati uz pro- 
zore, pritiskati jedna o drugu itd. Iako su dude super, ne možemo se ne 
zapitati: imaju li one neku praktičnu namjenu? Kako bi svijet izgledao 
bez njih? Kako su grudi oblikovale ljudsku evoluciju? 

Uloga koju su grudi igrale u ljudskoj evoluciji možda se najbolje 
može opisati slijedećim hipotetskim scenarijima. 


Što bi bilo da grudi padaju s neba poput kiše? 

Svijet bi bio bolje mjesto kada bi grudi padale s neba poput kiše. 
Nakon velike oluje, ljudi bi izašli van i grudali se grudima, ali umjesto da 
pokušavaju izbjeći da budu pogođeni, pokušavali bi uloviti sise svojim 
ustima. Djeca bi pravila snjegoviće od grudi umjesto od snijega. 

Umjesto da lopatom bacaju sise s prilaza, ljudi bi ih bacali u kutije, 
unosili u kuće i posipali se njima. 

Kada bi grudi padale s neba, netko bi izmislio kišobrane koji bi lovili 
grudi kako ne bi padale uzalud. Muškarci bi razvili usta na vrhu glave 
zavezati cipelu za vrijeme oluje. Kako god divno zvučala ta utopija, 
zamislite kako bi užasan bio svijet da grudi ne postoje? 


Što bi bilo da u povijesti nije bilo sisa? 

— Bomboni ne bi bili tako fini. 

— Homoseksualci ne bi dozvoljavali brak između hetereoseksualaca. 

— Aleksandar Veliki bi se zvao Aleksandar Ne Da Mi Se. 

— Bilo bi malo podnošljivije gledati plivanje na Olimpijskim igrama 
bez prsne kategorije. 

— Nebi nam trebale usne. 

— Vodoinstalateri bi nosili hlače s v-izrezom. 

— Na rock-koncertima žene bi pokazivale svoje šupke. 

— G-točka bi se nalazila na sredini ženskih prsa i imala bi oblik šaltera, 
ali se muškarci ipak ne bi njime koristili. 

— Pamela Andersnon bi još živjela u Kanadi. 

— Shakespeareovo poznato pitanje dobilo bi svoj odgovor: ne biti. 

— Martin Luther King bi započeo i završio svoj govor “Nemam san 
da...", koji bi popratila neugodna tišina i neugodan razgovor dok bi 
njegova obitelj i prijatelji pokušali izbjeći tu temu na putu kući. 


Osobnosti 

Od kada grudi postoje, žene su pokušavale baciti tamnu sjenu prag- 
matizma na te prekrasne organe. Te babe kvare raspoloženje, vrijeđaju 
svoje grudi i trivijaliziraju ih nazivajući ih samo "vrećicama kože i sala". 
Ako razmislite, i bebe su samo vrećice sala i kože, ali to ne sprečava žene 
daih maze. 

No obožavatelji grudi imaju smisleniju klasifikaciju koja ne samo da 
uzima u obzir različite stilove sisa, nego i osobnost žena koje ih nose. 


- Napeta 

Izravan znak nabrušene kučke je to što su njezina prsa blago zakre- 
nuta prema gore. Te grudi strše poput bodeža. Kut pod kojim stoje dobar 
je pokazatelj toga koliko si zabave nećete moći priuštiti. Što više kruna 
oblikuje pravi kut naprema bazi, to je guza te kučke napetija. 

Na primjer, ako na poslu ispričate politički nekorektan vic, ne samo 
da se ona neće smijati, nego će joj se šupak tako stisnuti da bi ste njime 
mogli odrezati cigaru. 


- Bahata 

Ova bi žena bi mogla imati i penis, jer je njezino poprsje gotovo 
dovoljno veliko da nadoknadi to što ga nema. Muškarci koji njezino 
poprsje nazivaju "dudama", "mljekarama", i “pimpek garažom” rade to 
samo iz zavisti, jer nema riječi kojima bi se njezine grudi zaista opisale 
onakvima kakve jesu: božanstvene. 

Sama veličina tog prirodno obdarenog poprsja toj će ženi omogućiti 
posebno veliko mišljenje o samoj sebi, te će ona na tulumima biti izolira- 
na kučka, koja razgovara samo s uskom grupicom prijatelja i seksualnih 
partnera. 


- Plitka 

Grudi koje izgledaju previše savršene da bi bile prirodne obično i jesu 
previše savršene da bi bile prirodne. To je slučaj i s ovim oblikovanim 
hemisferama sintetičkih polimera. 

Muškarci izrazito poštuju fizičare poput Isaaca Newtona i njegovu 
poznatu Newtonovu mehaniku. Mi promatramo zakone gravitacije kao 
i sve druge prirodne zakone. Problem s ovim grudima je u tome što se 
one opiru zakonima fizike i u suprotnosti su s muškim poštivanjem tih 
zakona. Na neki način one su pobunjenice. 

One su “ja-također” sise; ne sasvim stvarne, ali opet dovoljno stvarne 
da ih stavite u usta. Šteta je što u svom pokušaju da postanu seksualno 
poželjnije, žene sumjetnim grudima žrtvuju određenu količinu šarma i 
postaju prigušena verzija prijašnje sebe nakon što ugrade implantate. 

To smanjivanje njihovih osobnosti rezultirat će u previše pričljivoj 
praznoglavoj verziji onoga što su bile, imat će puno tema za razgovor ali 
ništa za reći. 

- Deprimirane sise 

Tip osobnosti koji se zasniva na ovom stilu grudi nije tako jednosta- 
van poput ostalih. Par visećih sisa moze značiti jednu od dvije stvari: 
depresiju ili nemar. 

Depresija je nešto s čime se muškarci lako mogu nositi jer se deprimi- 
rane ljude može lako ignorirati. Napokon nije baš da će se dići iz kreveta 
kako bi se posvađali s vama. Nemarnost je pak simptom puno većeg 
problema: hipija. 

Viseće grudi znak su da je osoba koja bi se o njima trebala brinuti 
nemarna. Vrlo je vjerojatno da ovaj tip žene smatra da su grudnjaci oblik 
ugnjetavanja i da njegovo nošenje znači da pasivno prihvaćaju tiranski 
patrijarhalni režim. 

Šteta što ti hipici nikada neće shvatiti pravu svrhu grudnjaka: spr- 
ječavanje da se vaše grudi pretvore u dugačke, obješene vreće s kožom 
prepunom žila. 


Stupnjevi razvoja grudi 

Selekcija grudi iziskuje oštro oko i dobro razumijevanje različitih 
fizičkih osobina kako biste pronašli one koje pogoduju vašim potrebama. 
Zrela dojka ima sladak okus, poput hamburgera napravljena od slatkiša. 

Kod izbora primjerene dojke trebate promotriti ožiljke ili ogreboti- 
ne, boju, oblik i teksturu. Izbjegavajte kožu koja izgleda previše kožnato 
ili naborano, jer te teksture pokazuju znakove izloženosti prevelikoj 
količini pušenja ili sunca. Idealna dojka je srednja do velika, jer bilo što 
premalo možda je ubrano prerano a sve preveliko moglo bi biti kvrgavo 
ili krhko. 

Pripazite na prezrele grudi, jer će one lako dobivati masnice i bit će 
preosjetljive te praktički beskorisne za masiranje vašeg penisa. Moguće 
je da takve grudi postanu prevelike i otpadnu. Takve grudi imaju grozan 
okus i pogodne su samo za jastuke. 

Chuck Norris 


ar 


s] Chuck Norris jede kamenje i sere munje. Jednom je Chuck Norris 
šetao šumom u potrazi za hipijima koje je želio upotrijebiti kao drvo za 
potpalu, kada mu se divlja svinja našla na putu. Velika pogreška. Chuck 
je svojim umom podigao svinju u zrak, zavrtio ju i probavio telekinetič- 
ki. A nije baš ni bio gladan. 

Ako ne znate tko je Chuck Norris, on je svjetski prvak u taekwondou, 
jujutsuu, kickboxu, karateu, sumo-hrvanju, tae-bou, pad-thaiu, igrici 
Street Fighter II, i ima potvrdu da je sudjelovao na državnom natjecanju u 
sricanju. Chuck Norris nema slabosti; on je vrhunska borbena mašina. 
Jednom je poznati filmski producent prišao Chucku Norrisu sa scenari- 
jem u kojem se on bori protiv Kinga Konga, Godorah, Drakule, Sotone, 
Charlesa Bronsona i onog ruskog boksača iz Rockyja 4. Film nikada nije 
snimljen zato što je studio smatrao da je ipak to sve malo nategnuto 
jer nitko, ali nitko, nema šanse protiv Chucka Norrisa. Kad je to saznao 
Chuck Norris je bio toliko bijesan da mu je producent morao ponuditi 
djevičanstvo svoje kćeri kako bi ga smirio. Chuck je prihvatio ponudu i 
zatim je zapalio producentovu obitelj dok je spavala. Producent je Chuc- 
ku napisao "zahvalnicu" što mu je poštedio ženu, koju je Chuck odmah 
zgužvao i popišao se po njoj. 

Govoreći o filmu, evo transkripta razgovora 
koji je producent vodio s Chuckom u vezi 
njegova honorara: 

CHUCK NORRIS: 100 milijardi dolara. 
PRODUCENT: Što kažete na 20 milijuna? 
CHUCK NORRIS: ... (vidi ilustraciju desno) 

I meni bi se digao da sam na 
prstenu Chucka Norrisa. 


Chuckova povijest 

Ne zna se puno o djetinjstvu Chucka Norrisa. Chuck Norris nema 
majku, jer čovjeku njegova kalibra ne pristaje ispuzati iz vagine. Chuck 
jespontano nastao na dan kad je rođen i Karl Marx. To nije bila slučaj- 
nost jer je Chuck Norris čista suprotnost svemu komunističkom; on je 
jang prema jinu komunizma, sama pomisao da postoji politička teorija 
koja predlaže da bi ljudi trebali imati vlastita sredstva proizvodnje u 
besklasnom društvu Chucka Norrisa tjera na povraćanje. 

Chuck Norris se borio u gotovo svim većim ratovima, uključujući 
rat u Koreji, Prvi svjetski rat, Američki građanski rat, Peloponeski rat, 
rat između Iraka i Irana (na obje strane istovremeno), Rat Svjetova, Rat 
protiv droge. Jedini rat u kojem se Chuck nije borio je rat u Makedoniji 
jer Chucka Norrisa boli dupe za Makedoniju. Chuck Norris u ratovima 
pobjeđuje iscrpljivanjem. 

Evo popisa Chuckove omiljene hrane: 

— VISKI 

Ponekad kad se Chuck zasiti viskija, jest će kruh, sir, pastu od rajčice 
i šaku bosiljka, što zvuči kao da jede pizzu, ali nije tako jer Chuck Norris 
ne želi odati priznanje Talijanima. Povremeno će Chuck Norris sjesti i 
pojesti pun tanjur kobasica i luka bez ikakva razloga. 


Susreti s Chuckom 

Jednom sam otišao u kuću Chucka Norrisa na Noć vještica. Obukao 
sam se u pičkicu jer se trebate obući u nešto što inače niste, a pretpostavio 
sam da će se Chucku Norrisu svidjeti ta ironija. Uspeo sam se vijugavim 
putem do njegove kuće, koja je bila divovski plutajući vulkan oko kojeg 
su letjeli američki bjeloglavi orlovi, a dugačke stube vodile su do vrha. 

Uspinjao sam se stubama, kojih je bilo toliko da se činilo kao da se 
uspinjem danima i kada sam napokon došao do vrha, ugledao sam Chuc- 
ka Norrisa kako sjedi na prijestolju. Nisam ga se usudio pogledati u oči, 
jer jednom je jedan tip to učinio i Chuck ga je spontano zapalio. Nikome 
nije dopušteno razgovarati s Chuckom; jedino što smijete u njegovoj 
nazočnosti je pokloniti se, poljubiti mu prsten, ponovno se nakloniti i 
otići. Tako sam prišao njegovu prijestolju i vidio da nosi prsten napravl- 
jen od pravih dijamanata s jednorogom u erekciji 

Poljubio sam njegov prsten i tada sam mu se želio zahvaliti pa sam 
rekao, "Gospodine, dopustite da se zahvalim na privilegiji što ste mi 
dopustili da vam poljubim prsten." Ako te Chuck Norris odmah ne ubije 
to znači da ti je dao dopuštenje. Zahvalio sam mu, i otišao. Bio je to najs- 
retniji dan u mome Životu. 

Jednom sam imao prijatelja koji je tvrdio da je bio u kući Chucka Nor- 
risa i družio se s njim. Nisam mu povjerovao pa sam ga tražio neki dokaz 
a on mi je rekao da Chuck Norris ima cijelu trilogiju Povratka u budućnost 
na laserskom disku. Bio sam toliko ljubomoran da sam ga nazvao lašcem, 
ali duboko u sebi znao sam da govori istinu. 


Dan u životu Chucka Norrisa 

Riječ “dan” nije baš precizna kada govorimo o Chucku Norrisu jer 
dan u njegovu životu manje je sličan danu od 24 sata, s kojim većina ljudi 
povezuje tu riječ, a više eonu koji Bog opisuje kao dan kada se stvarao 
svijet: 

“Chick Norris započinje svoj dan poput svakog običnog muškarca: 

s ogromnom erekcijom. Nakon drkanja, Chuck čisti zube čeličnom vu- 
nom. Zatim pojede zdjelu dinamita, posere mega govno i obriše guzicu s 
pismima Djeda Božićnjaka koje je presreo i ukrao. 

Nakon doručka, Chuck unese svoju poštu i upotrijebi Koplje sudbine 
za otvaranje pisama. Ne samo da je Chuck Norris u toku sa svim trenuta- 
čnim događajima, nego i s budućim, tako da može upropastiti završetak 
novog nastavka Harryja Pottera čak i prije nego što je napisan. 

Jednom je Chuck Norris pročitao vijest o nekom tipu koji je dobio 
smrtnu kaznu za izdaju. Izdaja je posebna uvreda za Chucka jer on 
utjelovljuje sve što je bilo, jest i bit će američko. Chuck Norris toliko voli 
Ameriku da kada ga prekinu tijekom seksa, njegova jaja poprime crvenu, 
plavu i bijelu boju. Tako je Chuck kada je pročitao vijesti o tom izdajici, 
počinio samoubojstvo, otišao u pakao i oderao lice tom liku te se njime 
još koristi kao tkaninom koju nosi oko bokova. Chuck je tada uskrsnuo 
sama sebe, otišao na ručak i platio svoju hranu točnim iznosom. 

Uvečer, Chuck Norris voli sjediti u mraku i tiho se moliti da njegovi 
neprijatelji dobiju rak." 

Time se završava dan u životu najvećeg Amerikanca koji je ikada 
živio. 


s] Imati poslušnu ženu i djecu koja se skruše i sakriju u kut sobe kada 
dođete kući simbol je uspješne obitelji. Kako je imati ženu dobre naravi 
ključno za potvrđivanje muškosti, evo kratkog vodiča kako da pronađete 
i istrenirate svoju novu suprugu. 


Gdje možete naći ženu 

Dovođenje žene u svoj dom odluka je koja će vam promijeniti života 
zahtijeva pozorno promišljanje. Prije nego se obvežete financijski, druš- 
tveno i vremenski da ćete usvojiti ženu, zapitajte se jeste li spremni na 
takvu odgovornost. Kada ste jednom odlučili da je Žena pogodno biće za 
vas, prvi korak je pronaći jednu. Evo nekoliko mjesta na kojima možete 
započeti potragu: 


23 MADDOX 


. Soping centri 

Većinu žena možete pronaći u Soping-centrima — to su velika mjesta 
za kupnju koje možete pronaći u većini velikih gradova. Centri su pre- 
puni besposlenih žena koje čekaju da ih se pobere. Možete pronaći žene 
različite građe ovisno u kojem dijelu centra tražite. Na primjer, ako traži- 
te u dućanima s modernom odjećom, pronaći ćete mlađi, kalifornijski tip 
cure a ako gledate u dijelu s hranom, obično ćete pronaći veću vrstu žena 
s debljim bedrima koje su pogodnije za rađanje. 


- Škole 

Fakulteti su veliki izvori za muškarce koji su u potrazi za ženama 
koje su već sređene. Žene na sveučilištima obično su napaljene, dobrog 
zdravlja i željne pobjeći iz akademskog zatvora koji su si same nametnu- 
le. Kako modeli tih cura dolaze kao sterilni, idealne su za muškarce koji 
žele izbjeći nepoželjne spolno prenosive bolesti (tj. djecu). 


= Barovi/klubovi 

Ako su žene kao odresci, tada su veliki, masni komadi hrskavice koji 
ostanu nakon što završite s obrokom — žene koje ćete naći u barovima. 
Srećom, ima načina da razdvojite visoko-kvalitetne žene od onih niske 
kvalitete u barovima i klubovima. Kada stojite blizu žene, pokušajte čuti 
blago šištanje koje se čuje između njezinih nogu, kao kada vjetar puše 
kroz veliku, šuplju špilju. Ako čujete taj zvuk, vaša buduća žena pati od 
bolesti poznate pod nazivom “kurva”. Čuvajte se takvih žena jer u klubo- 
vima ih obično ima jako puno. 


Tipovi žena 

Jednom kada pronađete ustanovu sa ženama, slijedeći korak je iza- 
brati ženu koja vam odgovara na osnovi vaše želje za obvezom. Začudo 
nisu sve žene iste, tj. žene mogu jako varirati u inteligenciji, tipu tijela i 
osobnosti. Slijedi popis najuobičajenije klasifikacije žena. 


— PLAVUŠE: Ovaj tip žene je energičan i entuzijstičan. Te će osobine 
izblijedjeti nakon nekoliko minuta i pretvorit će se u drugu osob- 
nost poznatiju kao "naporna". Plavuše se vole smijati, piti i visiti po 
barovima, i kao takve sklone su biti previše opuštene. Žene plave 
kose često imaju previše osunčanu kožu i plave oči, što neki muškarci 
smatraju poželjnim fizičkim osobinama. Tu poželjnost potiče glazbe- 
nai televizijska industrija; tako da je taj tip žene vrlo tražen. Neki 
analitičari vjeruju da će zbog precijenjenosti tržište plavuša uskoro 
eksplodirati. 


— BRINETE: Iz iskustva, brinete su krotkije od plavuša jer se plavuše 
smatraju vrednijima. To umanjivanje vrijednosti povremeno će se 
manifestirati kao “nisko samopoštovanje“ te je zbog toga do brineta 
lakše doći. Nažalost, nisu sve brinete poželjne, a ti iznimni slučajevi 
mogu biti tragični. Na primjer, brinete sa svjetlijim tenom sklone 
su uzgajanju prilično vidljivih brkova, zahvaljujući tamnoj boji 
folikula njihove kose. Taj tip žene možda će iziskivati visoku razinu 
održavanja da bi je se moglo pokazati u javnosti. 

— CRVENOKOSE: Kako su te žene po prirodi vrlo zahtjevne potreban im 
jestrog vlasnik. Na primjer, većina crvenokosih žena vrlo su ratobor- 
ne prema drugim ženama pa čak i prema nekim muškarcima, ako 
dopustite da se to dogodi. Dominantna priroda te vrste nepoželjna je 
za muškarce sa slabom kičmom. 


Popis stvari koje bi novi vlasnik trebao znati 
Nakon što izaberete ženu, važno je da prođete slijedeći popis kako bi 

se uvjerili da je ona prava Žena Za Vas: 

— Jeli ženino tijelo čisto i uredno podšišano? Jesu li mjesto iznad njezi- 
ne gornje usne, pazuha i donji dio leđa bez dlaka? 

— Imali neobičnih mirisa? Što se toga tiče, ima li “uobičajenih” mirisa? 

— Imali suvišne prtljage? Tu spadaju salo, djeca ili psihološki problemi. 

— Imali crne nokte, ofucanu kosu, ožiljke oko ručnih zglobova, vrećice 
ispod očiju ili jezovito-roze čarape koje joj dopiru do bedara? (Sve to 
upućuje na “mentalne probleme". Budite oprezni, te žene mogu biti 
povremeno vrlo uzbudljive ali je jednako vjerojatno da će vam odre- 
zati penis na spavanju.) 

— Jeli dobila sve injekcije i cjepiva? 

— Šepali? 

— Izgleda li kao da su ju odgajali više od dva puta? 

— Jeste li se uvjerili da ne nosi japanke? 


Dovođenje žene kući 

Nekoliko priprema morate obaviti prije nego svoju ženu dovedete 
doma. To se radi zbog sigurnosti vaše imovine kao i da izbjegnete plaćan- 
je nekih bolničkih računa zbog slučajnog uzimanja droge ili toksičnih 
tvari koje se možda nalaze u vašoj kući. 


- Kuhinja 

Ako ih ostavite bez nadzora shvatit ćete da će većina žena prirodno 
zna naći put do kuhinje. Iako se vaša kuhinja u početku može činiti 
sigurnom, morate biti svjesni nekoliko mogućih rizika. Većina najčešćih 
nesreća dogodi se kada se drška tave ostavi da viri preko ruba štednjaka. 
Uvijek okrenite dršku tava prema zadnjem dijelu štednjaka, jer tako ima 
manje šanse prevrnuti je dok briše pod. 


- Kupaona 
Uvijek zaključajte lijekove i vitaminske dodatke u ormarić. Neke 

žene povremeno imaju napade depresije i nožda će pokušati privući 

pozornost gutanjem pola bočice tableta protiv bolova. Iako to rijetko kad 
ugrožava ženino zdravlje, Tylenol je skup. 

Jedna iznimka u vezi sovim pravilom može se učiniti s Andolom, koji 
trebate ostaviti u zdjeli s bombonima na vidljivu mjestu barem jednom 
mjesečno. To će držati iritantnu stranu vaše žene u granicama normale. 
Ako otkrijete da vaša žena ne uzima Andol, razmislite o tome da joj zdro- 
bite tabletu u hranu. 

— NAPUTCI ZA TUŠIRANJE: Važno je da nikada ne ostavite svoju ženu 
samu u kadi kako ne bi pala i utopila se. Uvijek ostanite snjom dok 
je u kadi; možete čak razmisliti o tome da joj se pridružite. Nakon 
dugog dana provedena u čišćenju i kuhanju žena će biti prljava, pa 
pripazite da se još jednom okupa ili istušira, te ju operite iza ušiju 

i između dojki — posebno između dojki. Ženina prsa najprljaviji su 
dio na njezinu tijelu i potrebno im je dodatno ribanje da bi bile čiste. 
Ponekad ribanje nije dovoljno, pa ćete možda morati upotrijebiti 
svoja usta na porama njezinih bradavica kako bi ih temeljito očistili. 


Dijeta i vježba 

Svim ženama potrebna je neka vrsta vježbe i dijete kako bi ostale 
u formi i dobrog izgleda. Koliko je nekoj ženi vježbe potrebno ovisi o 
nekoliko čimbenika, uključujući njezinu težinu, građu, veličinu prsa i 
samopouzdanje. Na primjer, žene s niskim samopouzdanjem sklone su 
prejedanju, zbog čega će one više dobivati na težini nego žene s jačim 
osjećajem samopouzdanja. 

Ženama s velikim poprsjem potrebna je vrsta vježbanja koja se sastoji 
od trčanja, poskakivanja ili skakanja na trampolinu. Ta vrsta vježbanja 
pomoći će vam u određivanju gibljivosti prsa vaše žene. Neke žene koje 
su povećale prsa možda će pokazati znakove nelagode dok izvode te vjež- 
be, u kojem ju slučaju odmah trebate zamijeniti za prirodni model koji 
neće patiti od sindroma kamenih sisa. 

Održavanje vaše žene na dijeti neće biti jednostavno, ali se može 
postići ako joj dajete manje hrane. Ako se čini da je vaša Žena nervozna 
zbog manjka hrane, pokušajte joj nadopuniti obrok ružnim komentari- 
ma o njezinim bedrima i bokovima. Ako to ne uspije, možda ćete morati 
dovesti još jednu ženu; ništa ženu bolje ne oblikuje kao prijetnja da bi 
druga žena mogla privući vašu pozornost. S vremenom ćete shvatiti da se 
ženina ljubomora može upotrijebiti kao alat kojim ju možete izmanipu- 
lirati da učini razne stvari kako bi zadobila vašu pohvalu. 

Također je važno da svoju ženu hranite hranom visoke kvalitete 
kako bi spriječili infekcije i druge nepoželjne učinke kao što su mučnina, 
proljev i zvocanje. Prehrana kaloričnom ali bezvrijednom hranom (tj. 
McDonaldsom) može izazvati napad parazita na njezino tijelo. Ako sum- 
njate da se to dogodilo, odnesite uzorak njezine stolice kvalificiranom 
liječniku da potraži crve. 


Treniranje žene za život u kući 

Nakon što dovedete svoju ženu kući njezino bi vam treniranje trebao 
biti prioritet. Ključ uspjeha treniranja za Zivot u kući je primjena sistema 
nagrade i kazne kojim potičete dobro ponašanje i obeshrabrujete loše. 

Potrebno vam je puno strpljenja i nadzora da naučite svoju ženu kako 
se primjereno olakšati. Možda će se žaliti kada nađe podignutu zahod- 
sku školjku, ali s vremenom će naučiti da može spustiti dasku potrošivši 
samo djelić energije koju potroši na prigovaranje zbog toga. 

Trebate nagraditi dobro ponašanje dajući joj poklone poput cvije- 
ća (potražite rasprodaje ili ako vam ne smetaju karanfili, skoknite do 
groblja), dopuštenja da gleda svoje omiljene emisije na telki dok vi niste 
kod kuće, a ako se osjećate posebno darežljivim možete joj dopustiti da 
vas izvede na večeru umjesto da kuha za vas. 

Ako se dogodi neka nesreća, morate paziti da ne pretjerate s kaz- 
nom ali joj ipak morate dati do znanja da to nije prihvatljivo ponašanje. 
Pripazite da svaka zapovijed koju kažete bude dovoljno jednostavna da 
ju ona može lako zapamtiti. 

Sve te upute zajedno pomoći će vam da vaše posjedničko iskustvo 
bude pozitivno. 


26 


= 
mi 
= 


Sranje s Vjerojatno najčišći oblik zadovoljstva koje čovjek može izvući iz 


života je zadovoljstvo koje dolazi iz dobrog sranja. Ja sam u više navrata 

nazivao svoje prijatelje da im pričam o svojim fekalijskim uspjesima i 

jednako tako, okončao mnoge svoje veze takvim pričama. 

Jedna od super stvari kod sranja je samoća koju osjetite kada pro- 
vedete malo vremena na svom prijestolju. Većina muškaraca sere tri ili 
više puta na dan. Ne uvijek iz potrebe, nego ponekad samo da pobjegnu 
od gunđavih cura ili dosadnih žena. Čak i najfrigidnija stara vještica priv- 
remeno će prestati zanovijetati kada dođe vrijeme da daš svoj doprinos za 
djecu Drekistana. 

Jedan od uzvišenijih razloga zašto bi muškarac mogao provoditi 
toliko vremena na kenjari je taj što su muškarci tamo produktivniji. Evo 
kratkog popisa stvari koje muškarci čine dok seru: 

— TELEFONIRAJU MAMI: Uvijek mamu zovem dok sam na WC-u. Kad 
već ionako moraš biti tamo, to je izvrstan način za održavanje veze s 
obitelji a da ne osjećaš kao da gubiš vrijeme. 

Osim što će čuti blago odjekivanje, ona neće imati pojma o tvom 

nečasnom otpuštanju. Ako si posebno spretan u izvođenju svog wc- 

telefoniranja, ne moraš ograničiti svoje pozive na rođake i poznanike. 

Ja sam ugovorio nekoliko poslova dok sam obavljao svoj posao. Neću 

ići u detalje, ali recimo da možda ne biste čitali određenu knjigu o 

muškosti da nije bilo moje stručne discipline crijeva. 

Jedina važna stvar koju treba izbjegavati je buka: vjetrovi, kapanje, 

glasne eksplozije dreka i puštanje vode — taj je zvuk najteže objasniti 

sugovornicima. Evo nekih objašnjenja. 

Glasne eksplozije dreka: To se kao čuje auspuh nekog auta. 

Puštanje vode: Izrazi svoje ogorčenje što bi on ili ona uopće mogli 

pomislili da bi ti išao na zahod za vrijeme telefonskog razgovora. Ako 

te ne upali, okreni se krajnjem sarkazmu, "Da, baš serem dok razgo- 
varam na telefon. O to me podsjetilo, pričekaj sekundu dok obrišem 
dupe." Zatim si stvarno obriši dupe, vrati se na telefon i reci sugovor- 
niku/ci da je “idiot”. 

— UČE KINESKI: Teško je naučiti mandarinski ali je vrlo korisno ako 
ikada planirate otputovati u Kinu ili na neku tehničku katedru na 
fakultetu. Ako ne provedete nekoliko sati dnevno vježbajući, zbog 
svoje ćete se nepismenosti zateći u kineskom restoranu kako jedete 
testise vola. 

— JEDU: Jedenje na kenjari spomenik je učinkovitosti. Hranjenje 

morskih pasa koji jedu govna zamoran je posao koji iziskuje puno 
energije; zašto čekati da se makneš sa školjke kako bi nadoknadio 
izgubljenu energiju poslije kada možda riskiraš da umreš od slabosti? 
Zapravo, kada razmisliš koliko riskiraš, ne možeš si dopustiti da ne 
jedeš na prijestolju. 
Jednom sam poznavao nekog tipa koji je svaki dan u pauzi za ručak 
sa sobom nosio hranu u zahod sve dok ga šef nije ulovio. Kada ga je 
prisilio da objasni što radi ispričao je šefu o svojoj teoriji efikasnosti 
i njegov je šef bio toliko impresioniran da mu je omogućio da uzme 
trajni dopust i napiše knjigu o muškosti. 


Natuknice za preživljavanje 

— KAD SI KOD PRIJATELJA: Najgora stvar koja ti se može dogoditi kada 
ideš na toalet kod prijatelja je da shvatiš kako nema papira nakon što 
si se već istovario. Taj scenarij je tako strašan jer si u potpunoj milosti 
svog prijatelja, a on se, prema muškom pravilu pakosti, mora ponaša- 
ti kao najveći kreten. Moglo bi se dogoditi slijedeće. Na primjer: 

Moglo bi ga ne biti briga 

Mogao bi otvoriti vrata i rugati se tvojoj ranjivosti 

Mogao bi nakon što je otvorio vrata pozvati sve na tulum 

Mogao bi te natjerati da se obrišeš tamponima. 
Srećom, imaš nekoliko mogućnosti, pa se nećeš morati oslanjati na 
njegovo sumnjivo suosjećanje. Prva je da upotrijebiš zavjesu za tuši- 
ranje. Iako nije baš idealna, zavjesa za tuširanje ima dovoljnu povr- 
šinu da obavi posao. Mana im je što su napravljene od vinila — koji 
obično ima oštre rubove kada pukne — pa bi jednako mogao brisati 
guzicu i metalnom pločom. Druga mogućnost je da upotrijebiš tepih, 
ali on bi se mogao pokazati previše kvrgavim i nespretnim. Također, 
tvoj prijatelj vjerojatno hoda po njemu bosonog kada izađe ispod 
tuša, a ne želiš tu prljavštinu blizu svojega šupka. Najsigurnije bi bilo 
da upotrijebiš njegov ručnik za brisanje ruku. Kao bonus, mogao bi 
ga uredno složiti i staviti natrag u ormar kao iznenađenje. U svakom 
slučaju operi ruke s onim otmjenim sapunima u obliku morske škol- 
jke koji stoje tamo samo za ukras, i zatim mu prestani biti prijatelj 
zato što ih uopće ima. 

— U DIVLJINI: Naći se u divljini bez toaletnog papira i nije tako loše 
kao što bi mogao pomisliti. Nakon što te je prošla početna panika, tre- 
nutak promatranja otkrit će obilje stvari kojima možeš obrisati dupe. 
Tu se nalaze tipične stvari poput češera i grančica za one s tvrdom 
guzicom, a tu je i često neprimjetan izvor kojeg su ljudi odmah ne 
sjete: divlje životinje. Uzmi vjevericu, na primjer. Vjeverice su posvu- 
da mekane i vole orašaste plodove. 

Vjetrovi = Ljudi ses razlogom koriste frazom "bezvremenski humor" kada 
govore o činu ispuštanja vjetrova. To je zato što je prđenje uvijek smije- 
šan. Uvijek. Ništa na svijetu nije smješnije od zvuka vjetrova dok prolaze 
kroz anus u diskretnim džepovima zraka koji tjeraju vaše guzove da 
klepeću u šarmantnom ritmu. Šale s prđenjem jedinstvene su po tome 
što je bit pripovijedanja u poanti vica a poanta vica je u načinu na koji je 
došao do vas. Nema scene, odgovora i čudnih namjerno krivih upotreba 
riječi, samo onaj koji prdi (prditelj) i onaj koji prima prdac (zaprđeni). 

Sami odnos prditelj-prđeni je malo složeniji i zaslužuje malo pomni- 
je objašnjenje. 


Na suncu dozreli grah bere se s stabala na kojima rastu konzerve graha (1), prerađuje za konzumaciju i poslužuje za večeru 
uz drugu hranu koja napuhava kao što je brokula (2). Obrok se tada na brzinu guta te tako ulazi dodatan zrak pri svakom 
zalogaju (3). Hrana putuje niz jednjak u želudac, gdje vaše prirodne tjelesne bakterije i gljivice razgrađuju hranu (4), pot- 
pomažući probavu i proizvodeći metan kao nus-proizvod (5). Kada se metan stvori u vama, molekule se skupljaju u debelom 
crijevu, gdje vaš sfinkter konačno propušta pritisak — obično zbog iscrpljenosti ili zločestoče— proizvodeći pri tom veselu 
buku (6). Taj će zvuk čuti kolege, koji će se od srca nasmijati te izraziti svoje divljenje zbog vaše proktološke izjave. 

* To je obično kratki 
"brrrrrp", koji se ponavlja 
a proizvodi zvuk koji se 
obično naziva prdcem. 


Važno je napomenuti da zvuk prdca može ovisiti o nekoliko čimbe- 


nika, poput vlage, pritiska, snage vašeg sfinktera i gustoče zraka koji je 
izbačen iz vašeg rektuma. Evo kratkog pojašnjenja svakog od tih čimbe- 
nika i veze s ispuštanjem zadovoljavajučeg prdca: 


— VLAGA: UZ pritisak, vlažnost prdca igra najveću ulogu u oslobađanju 


snažne rike od koje se trese stolica. Vlažni prdac na tvrdoj drvenoj 
klupi za vrijeme mise može stvoriti razliku između toga da li će 
prdac izmamiti nekoliko hihota i mrke poglede uštogljenih crkvenih 
vještica, ili će biti legendarni prdac o kojem će ljudi govoriti riječima 
poput “sjećate se kada su onog frajera izbacili van jer je sve razvalio 
prđenjem?" Ono što vlažni prdac čini posebnim suptilne su slike koje 
izaziva. Koga nije razveselio vlažan zvuk praskajućih mjehurića dok 
se probijaju kroz gusto blato? Ispuštanje sočnog prdca doziva slične 
slike zračnih mjehurića kako se probijaju kroz ljepljivu tvar stražnji- 
ce kako bi proizveli zabavan klepet. 

Ima nekoliko uzroka vlažnih prdaca. Neki od uobičajenijih su: znoj- 
na guzica, izuzetno mlohava guzica, nepotpuno brisanje ili prehrana 
bogata ljepljivim tvarima. Ponekad prdac može započeti kao suh 

ali završiti kao vlažan. Od tih razloga samo posljednji neće izazvati 
zgražanje društva, iako vas to što se morate obrisati poslije njega neće 
učiniti popularnim kod dama. Ponekad se vlažan prdac naziva i “soč- 
ni dijalektičar", tj. stalno je između toga da izazove grozu i zavist. 
Pripazite kada odlučite da je vrijeme za jedan vlažni. 


PRITISAK: Postoji jedna stara izreka koja kaže da žene ne mogu 
glasno prdjeti jer ne drže usta dovoljno dugo zatvorenima kako bi 

se nakupio pritisak. Iako se to objašnjenje slaže sa svime što znamo 

o znanosti prđenja, količina pritiska koju može imati prdac ovisi i o 
učestalosti prđenja. To je vrlo jednostavno, ako prdite previše, vaši 

će prdci biti kratki i slabi. Ako prdite rjeđe, vaši će prdci biti snažni i 
izazivat će zavist. Ni u kojem slučaju ne smijete prdjeti na silu; ako 
ne osjećate da se u vama nakupio pritisak, sačuvajte ga. Prdac bi vam 
trebao doći prirodno poput cvjetanja u proljeće. 

Ako se prerano tjerate na prdac to će rezultirati slabim, visokim zvu- 
kom koji se brzo smanji i nema vrhunca. Ne samo da če vaše prisilno 
napuhavanje biti bez zvuka, nego ti slabo razvijeni prdci mogu uzro- 
kovati neugodno izlijevanje. Osoba koja forsira slabašan prdac kako 
bi izazvala smijeh naziva se "lažnjak". 

Razlog zbog kojeg je pritisak tako važan za prdac je taj što je brzina 
prdca proporcionalna pritisku koji se nakupio u debelom crijevu. 
Veća brzina znači i veću frekvenciju “mrmora prdca" ili “mrdca”. 
Mrdac je jedinica za mjerenje prdca koja počinje od tišine do zvuka, a 
zatim opet do tišine. Na primjer, najkraći zvuk koji se može smatrati 
prdcem ima jedan mrdac*. Zdravi prdci obično imaju desetke mrdaca 
zbog nakupljena pritiska koji svakom prdcu daje val koji vremenski 
dulje traje, ali prisilni prdci imaju nekoliko — obično neprimjetnih — 
mrdaca koji su rezultat nedostatka pritiska. 

— SNAGA SFINKTERA: Ne samo da je ključna za stvaranje čistog reza 

za vrijeme sranja, snaga sfinktera je često zanemarena komponenta 

kod prđenja. Ako vam je mišić slab, nećete moći držati svoj šupak 

dovoljno čvrsto zatvorenim kako bi se nakupio pritisak. Umjesto toga 
shvatit ćete da čitavo vrijeme “curite”. To je vrlo nepoželjno stanje 
zbog kojeg ćete stalno smrdjeti. Miris će se vući za vama poput repa 
za zmajem, gdje god išli. Nekad možda želite za sobom ostaviti trag 
svog smrada, ali ne ako to ne možete kontrolirati. 

Ako imate slab kružni mišić, jeste li osuđeni smrdjeti kao govno do 

kraja života ili možete nešto učiniti po tom pitanju? Srećom, ima 

nekoliko stvari kojima možeš ojačati zdravlje svog sfinktera: 

1. Prestani primati stvari u guzicu. Ako ste skloni nastranom seksu 
poput guranja šake ili stranih predmeta, prestanite. Vaša guzica 
nije spremište. Ako gurate stvari u guzicu kada vam je dosadno, 
onda vam treba hobi. Razmislite o ribolovu ili skupljanju čepova, 
ali ne gurajte ribe ili čepove u guzicu. 

2. Brijtese. Tako je muževno nositi bradu, ako imate predugačku 
bradu onda izgledate kao lutalica, ili još gore kao hipi. To vam 
može uzrokovati probleme kada pokušavate proći kroz osiguran- 
je na aerodromu. Brijanje će pomoći zdravlju vašeg anusa tako što 
će smanjiti izglednost rektalnog pregleda. 

3. Smanjite unos sira i hrane koja ima puno ulja. Previše ulja otežat 
će vam držanje šupka zatvorenim kada želite nakupiti pritisak, a 
od previše sira teško ćete ga otvoriti. 


— GUSTOĆA: Gustoća prdca obično je pokazatelj njegove potencije. Jed- 
nom kada se oslobodi stege vašeg debelog crijeva, prdac će se kratko 
uzdići a tada kada se ohladi, počet će padati na sve što ga okružuje 
poput guste magle, gušeći životinje i malu djecu. Najbolji prdci su 
oni koje možete osjetiti — ne samo neposredno kroz vibracije, nego 
i samu težinu prdca. Neki su prdci toliko gusti, toliko masivni, da 
mogu mijenjati krute objekte u okolini i biti isami mijenjani njima. 
Kada neko pored vas izbaci drek-bombu, morate brzo reagirati i otje- 
rati taj drek-miris što dalje od vas ili će vaši njušni živci platiti naj- 
veću cijenu. Uzmite nešto i počnite mahati, po mogućnosti otjerajte 
smrad u smjeru svog napadača. Iako se nije moguće potpuno riješiti 
mirisa, možete obično otkloniti oko sedamdeset posto, ako započnete 
na vrijeme. 

Širenje bogatstva 

Prdac koji nitko nije osjetio uzalud je potrošen. Koja je korist u tome 
da ga pustite ako svog fekalnog fantoma ne možete podijeliti sa svojim 
prijateljima i kolegama? Štoviše, kada ljudi ne bi nikada prdjeli svi plino- 
vi koji izlaze prđenjem — nitrogen, kisik, metan — s vremenom bi nestali 
te bi tako uzrokovali polagano ali konačno gušenje cijelog planeta. Prdež 
jejedina vrsta recikliranja u kojoj bi čovjek trebao sudjelovati. 


Lift 

Prepuni liftovi savršeno su mjesto za bacanje bombe jer je u njima 
gotovo nemoguće otkriti tko je počinitelj. Najbolji trenutak u liftu za 
oslobađanje vjetra jest blizu prve trećine puta, a ne odmah čim uđete. 
Trebate pričekati kako biste mogli biti sigurni da su svi ostali iza vas, ina- 
če uzalud vam trud. Pokušajte fluktuirati svoj sfinkter kako bi vaš prdac 
ostavio samo najmanji zvučni trag — ništa više od blagog piska — zatim se 
naslonite i uživajte dok se ljudi iza vas probijaju kroz trag vašeg dreka. 
To je jedna od rijetkih prilika gdje bi debelo crijevo bez kontrole moglo 
biti mala prednost. 


Otvori 

Još jedan dobar način za širenje svog smrada a da ostanete neprimije- 
ćeni je prdež ispred klimatskog uređaja, ventilatora ili otvora za uziman- 
je zraka. Od tih mjesta ventilator je vjerojatno najbolje mjesto za čist 
posao jer klima uređaj koji previše hladi mogao bi prebrzo ohladiti vaš 
prdac, od čega bi on potonuo na pod previše brzo, prije nego što dosegne 
ičije nosnice, dok je većina otvora za zrak toliko velika da će vaši prdci 
biti razblaženi u katakombama izolacije. Aspekt skrivanja ispred ventila- 
tora dolazi od amorfne prirode plinovita oblaka, što otežava pronalazak 
izvora plina s bilo kojim stupnjem točnosti. Tu je vaša šansa da podmet- 
nete svoje nedjelo nekome drugome, ali ne prije nego razvijete povelik 
repertoar strategija krivnje i nevinosti. 

Odbijanje metka 

Prebacivanje krivnje za prdež sa sebe na nekog drugog ne izisku- 
je puno truda ako dođete pripremljeni. Nemojte se uljuljkati u lažan 
osjećaj sigurnosti samo zato što vam je to uspijevalo u prošlosti; uvijek 
morate igrati najbolje što možete. Kao što sam već bio spomenuo, jedan 
od načina prebacivanja krivnje jest postavljanje pitanja — to jest, nabaci- 
te svoje najbolje pokeraško lice, pravite se glupi i kao da ne znate što se 
upravo dogodilo. Dok taj pristup funkcionira pomalo je pasivan i uklju- 
čuje određen stupanj nesigurnosti, poput igre ruskog ruleta. Na primjer, 
ako ste u sobi s petero ljudi, znate sa sigurnošću da je netko prdnuo jer 
svi to možete osjetiti. Netko će na kraju ispasti kriv, pa iako pretvaranje 
da počinitelj niste bili vi može biti korisno, to nije neprobojna metoda. 
Osim ako niste u autu i prolazite pokraj rafinerije, nemoguće je s njom 
uvijek proći potpuno netaknut. 


Klasifikacija 

— KUĆNO ZLO: Povremeno će prdac biti toliko strašan da nema tog 
mahanja, dezodoransa i suza koje će ga otjerati. Taj prdac će se uvući 
u vašu odjeću, tepih i kosu. Novi auti više nikada neće imati isti miris, 
a ako se dogodi da je mjesto eksplozije tvoj kauč osjetit ćete novu 
eksploziju svaki put kada pritisnete jastuke sjedajući na njih. Ti prdci 
mogu nekada biti toliko prodorni da ćete ih moći osjetiti u ustima. 


— PRDAC OD SRCA: Kadaste u "romantičnoj" situaciji sa ženom, pogle- 
dajte joj u oči i recite “Nešto sam ti želio reći". Zatim baš dok joj se oči 
počnu puniti suzama, primite ju za ruke i prdnite. Toliko će biti ljuta 
da će vas pokušati ošamariti, ali vi ćete već držati njezine ruke; držite 
ih čvrsto tako da se dobro nadimi. 


— NIZOZEMSKA PEĆNICA: Ako ste slučajno u krevetu i spavate s nekim, 
pustite najgori, najsočniji prdac od brokole ispod pokrivača. Zatim, 
dok vaša partnerica još spava, povucite joj pokrivač preko glave i 
pričekajte dok se prdac raspline. 


— STISKAČ GRLA: Ovo se primjenjuje dok se družite s nekoliko prija- 
telja. Kad se neki od njih onesvijesti na vašem kauču, tiho približite 
svoju guzicu što je moguće bliže njegovim ustima, i tada pustite 
vjetrić ravno niz njegovo grlo. Ova bi mu doza mogla donijeti gnojnu 
upalu grla a može prouzročiti i trajno oštećenje. 


Lagano joj prekrijte 
glavu. Ako se probudi, 
pokušajte joj držati glavu 
pod pokrivačem barem 
deset sekundi. Zbog borbe 
če udahnuti duboko, te če 
tako sa svakim očajničkim 
pokušajem da udahne 
svježi zrak udahnuti još 
više vašeg pogubnog plina. 

XXX = XXX je simbol koji je prihvatila industrija filmova za odrasle kako 
bi označila da se samo pornografija najviše kvalitete nalazi u omotima 
s tom oznakom. Pornografija je alat koji se koristi da bi čovjek iscijedio 
svoju cijev. Potezanje pitona, bez obzira kako se činilo elementarnim, 
vještina je koja je osnovni preduvjet za snošaj. Poput svih vještina, ako 
je dovoljno ne koristite, zahrđate. Ako u njoj zahrđate, nećete se moći 
razmnožavati a bez razmnožavanja će nestati ljudska vrsta. Zato je 
pornografija primarno važna za opstanak ljudske vrste. 

Kako je pornografija ključna za produljenje ljudske vrste, vrijedi 
svladati tehnike efikasnog gledanja pornografije. 

Slabost svake heteroseksualne pornografije je pojava penisa. Malo 
vam stvari može tako brzo spustiti stojka kao pogled na mesnati stup 
nekog tipa u inače sasvim dobroj ljubavnoj sceni. Srećom, postoji pro- 
vjerena metoda za obilaženje bilo kojeg nepoželjnog kurca (oprostite na 
redundanciji). 


Trik s palcem 

Princip koji stoji iza trika s palcem je jednostavan: zatvorite jedno 
oko i zatim stavite palac ispred oka koje je ostalo otvoreno. Udaljite palac 
od lica ako porno zvijezda ima mali penis, a približite ako ima velikoga. 
Jedna od najboljih stvari kod ove tehnike izbjegavanja kurca je njezi- 
na fleksibilnost. Neovisno o tome koji kut ili položaj porno zvijezda 
zauzme, uvijek možete okrenuti palac da pokrijete veći dio uvredljivog 
penisa. 

Stvaranje kolekcije 

— RANE DVADESETE DO RANIH TRIDESETIH: Dvadesete su zlatne 
godine drkanja. Napokon ste punoljetni, iza vas je gotovo desetljeće 
prakse ostajanja u dodiru sa samim sobom, i osim ako niste parazit, 
vjerojatno ste se do sada već odselili od roditelja i otišli na fakultet. 
Sada vam je na raspolaganju prekrasan novi alat zvan internet. Vaš 
prvi izlet u mrežnu pokvarenost bit će dobro, premda osupnjujuće is- 
kustvo. Na internetu ima toliko pornografije da će vam možda trebati 
nadopuna cinka da nadoknadite važne nutrijente za vaše tijelo, tek 
toliko da ne bi umrli zbog svog novog hobija. 
Nakon što provedete neko vrijeme sa svojim novim arsenalom ekspli- 
citnog materijala, počet ćete nešto primjećivati: većina pornografije 
na internetu je bez veze. Teško je više naći bilo što “normalno”. Dr. 
Alfred C. Kinsey, koji se bavio seksualnim istraživanjima a uzburkao 
je akademske vode 1940-ih, smatrao je da nema "normalnog sek- 
sa". Nakon što sam proveo neko vrijeme na internetu gledajući 
pornografiju, recimo negdje između pet i deset sekundi, mislim da 
mogu zaključiti da je Dr. Kinsey imao krivo. 
Među svim ekstremima kao što su guranje šake u vaginu, drkanje sto- 
palima, bukkake, mučenje debeljuca stezaljkama, seks s davljenjem, 
bizarni robovi za mučenje voskom, cirkuski čudaci, životinjski falusi 
napravljeni od balona, fetiš pišanja, razmjena pljuvačke, neobična 
umetanja, domine, sjedenje na licu, povraćanje po kurcu, baš nema 
puno mjesta za onu vrstu pornografije na kojoj je većina nas odrasla 
— obična starinska u kojoj su bili samo neki tip i neka treba. Ili samo 
treba i još neke trebe. 
Bez obzira koliko je neki fetiš neobičan i bizaran, naći ćete ljude koji 
pokušavaju staviti sebe iznad drugih koji bi mogli imati još čudni- 
ji, ali jednako opak fetiš. Na primjer, naći ćete ljude koji uživaju u 
zlatnom tušu a tvrde da uživaju u pornografiji s pišanjem, ali ne u 
grgljanju, kao da su ljudi koji vole da se po njima piša prilagođeni i 
normalni, dok su ljudi koji vole grgljanje opaki i loši. 
Ne znam kada je točno pornografija sa širenjem šupka i ekstremnim 
uguravanjem šaka postala norma na internetu, ali to mora stati. 
Molim vas. Sve to krajnje neprilično sranje uništit će inače dobro 
desetljeće maženja kobase. 
Nakon mnogih bezuspješnih noći provedenih u traženju pornića koji 
nisu bez veze, shvatit ćete da je možda lakše držati se konvencionalni- 
je pornjave: časopisa i videa, što će vas uvesti u slijedeće razdoblje. 


— SREDINA TRIDESETIH DO KASNIH ČETRDESETIH: razdoblje sreće je 
završilo. Do sada ste već vjerojatno oženjeni ili ste u nekoj dugoročnoj 
vezi. Većina žena je nesigurna i ne može podnijeti ideju da muškarac 
uživa u bilo čemu što njih izravno ne uključuje. Žene očekuju od svo- 
jih muškaraca da razmišljaju o svojim ženama i djevojkama tijekom 
seksa, a pogotovo dok se ne seksaju. 

Razlog zbog kojeg žene ne vole da muškarci gledaju pornografiju 
dok su u vezi je u tome što žene onda osjećaju da se moraju natje- 
cati s pornografijom, a zapravo je to nemoguće. Pornografija uvijek 
pobjeđuje. Pornići se ne žale na kolege s posla jer su ih pitali zašto su 
došli šepajući, ne viču ako izgubite ravnotežu i srušite njezinu glupu 

budilicu (kakva to odrasla žena ima budilicu s likom iz Hello Kitty?) 

i ne popizde kao žena kada joj nakon seksa kažete da nazove taksi s 
govornice u ulici. 

Kada imate ženu kod kuće nećete imati puno vremena za nazivanje 
seksi-fona, a kamoli da koristite računalo da vam pomogne u drkanju 
jer je računalo vjerojatno zajedničko. Porno stranice obično maksi- 
malno napune vaše računalo dokazima o vašim aktivnostima, pa ćete 
se vjerojatno vratiti korijenima skrivajući po kući nekoliko porno 
časopisa i filmova. 

Super mjesto za skrivanje pornografije je na vidljivom mjestu, a sve 
veća popularnost DVD-a za odrasle sve je to olakšala. Jedan od izvora 
koji se najlakše previdi je skrivanje svoje porno-zbirke u CD-kutijice 
koje vam leže po kući. Jednostavno pronađite CD za koji znate da 

ga vaša žena neće slušati (metal), i zatim stavite svoj pornić u taj CD. 
Pazite da bacite sve svoje kutijice od DVD-a, ili ako imate dijete, sta- 
vite ga u njegovu sobu tako da ono bude krivo. UZ malo snalažljivosti 
možete sakriti svoju zbirku pornografije dok vaša druga polovica 
nastavlja polagano lomiti vaš duh. 


PEDESETE I NAKON NJIH: u ovom stadiju većina muškaraca već je 
davno podlegla iscrpljenosti uzrokovanoj godinama i obiteljskim 
dužnostima u Ratu Drkanja. Mučenje sa skrivanjem i pronalaženjem 
pornografije, i zatim još i rad koji je potreban, pokazat će se obično 
previše zamornim za mnoge muškarce. Ali oni koji planiraju držati 
svoj alat podmazanim do samog kraja naći će se pred novim izazo- 
vom: kako ostati živ. 

Kako su starci koji drkaju skloni smrti od srčanog udara, tako će vaš 
hobi postati opasan po život. Dok bi to bila zgodna tema za razgovor 
na vašim karminama, biti uhvaćen mrtav hladan na djelu može 
uništiti vašu inače savršenu karijeru drkanja. Zašto sada staviti mrlju 
na svoje rezultate? Srećom, ima načina da skrijete svoje aktivnosti čak 
i u ovom najgorem slučaju. 

Kako starite, sve će više vaših porno materijala dolaziti iz tradici- 
onalnih izvora, kao što su kablovska i satelitska televizija. Većina 
modernih satelitskih uređaja ima tajmer koji automatski mijenja 
kanal. Tako ako slučajno umrete dok “Samarate majmuna", vaši užas- 
nuti unuci neće posumnjati na najgore kada vas pronađu s rukom u 
hlačama. 

Zombiji = Postoje dva osnovna tipa zombija: leševi koje su oživjeli tajni biološki 


preparati koji su iscurili iz vojnih skladišta te beživotni korporacijski 
trutovi. Ja ću u ovom dijelu govoriti o navikama i karakteristikama tog 
drugog tipa zombija, kao i najbolje načine snalaženja ako se ikada nađete 
okruženi skupinom zombija na radnom mjestu. 


Zivot sjevernoameričkog uredskog zombija počinje već s pet godina. 
U petoj godini zombi, još dijete, šalju u početničku instituciju za ispi- 
ranje mozga zvanu "vrtić". U vrtiću prvi puta kažu djetetu da će sve što 
radi — svaki nepredviđeni potez pastelom, svaki loš crtež nacrtan prstima 
i svaki papir zalijepljen za štapić od lizalice — izravno odrediti njegov ili 
njezin društveni položaj i financijski uspjeh. To se događa u ranoj dobi 
kako bi se stvorio osjećaj apsolutnog autoriteta koji ima moć negirati 
djetetovu buduću sreću i održavati stalni strah od neuspjeha. 

Tada dijete prolazi kroz različite razrede, svaki s malom razlikom da 
bi se djetetu stvorila iluzija napretka. Tijekom tog perioda dijete prvi pu- 
ta osjeća izolaciju i neprijateljstvo druge zombi djece. Umjetna društve- 
na hijerarhija stvorit će se na osnovi percepcije o djetetovoj popularnosti 
i ekonomskom položaju a striktno će je nametati popularniji zombiji, pa 
čak i odrasli uzori, tijekom cijelog djetinjstva određenog subjekta. 

S dvanaest godina, dijete se odvlači iz utrobe te institucije ibaca u 
drugu, zvanu “niži razredi srednje škole". Dijete se osjeća odbačeno 
dok njegovo tijelo raste u tom stranom okruženju. Nitko od ljudi oko 
njega nema suosjećanja i nije ih briga, zbog čega se ono osjeća ranjivo 
i očajno, što ga tjera da se pobuni protiv autoriteta. Ta je pobuna krat- 
kotrajna, jer osobe od autoriteta brzo uništavaju buntovništvo na osnovi 
pretpostavke da se tako sprječava druge zombije da imaju svoje misli o 
osamostaljivanju. 


Frustracija nižih razreda srednje škole kulminira u instituciji zvanoj 
“srednja škola", gdje se ponovno nameću društvene hijerarhije koje su 
stvorene u djetetovoj mladosti i povećavaju se razdori. Svako dijete koje 
još ne pripada društvenoj skupini ismijavaju dok ne podlegne pritisku 
i prikloni se skupiini koja će ga prihvatiti i sve to samo da bi ga i dalje 
ismijavali što se pridružio nepopularnoj skupini. Dijete će nakon srednje 
škole, nakon što je provelo prvi dio svog života izvršavajući priproste 
poslove kako bi zadobilo odobravanje proizvoljnih reprezentativnih 
figura, napokon biti spremno doći na radno mjesto kako bi provelo osta- 
tak svog života izvršavajući priproste poslove kako bi zadobilo slabašno 
odobravanje proizvoljnih reprezentativnih figura. Ali pogledajte to s 
ljepše strane, postoje i ležerni petci. 

Dok će većina učenika biti spremna za svoje nove domove u uredima 
nakon srednje škole, neke zombije namame da uzmu još četiri godine 
indoktrinacije na mjestu zvanom "fakultet" uz obećanja da će dobiti još 
više novca na radnom mjestu, i samim time najveću razinu sreće. 


Kolege 

Jedina stvar koja može učiniti hladnu, proračunatu korporativnu 
fasadu još pogubnijom za čovjekovu psihu je dodatak nesposobnih, 
brbljavih, kretenskih kolega. Provedete li samo nekoliko mjeseci u kor- 
poracijskom okruženju zasigurno ćete susresti barem nekoliko takvih 
kolega. Evo kratkog popisa ljudi kojih se trebate paziti. 


— ULIZICA: Postoje dvije vrste ulizica: obične i one koje će vam zabiti 
nož u leđa. Obične ulizice su oni zaposlenici koji su na sastancima 
uvijek na strani šefa, bliski su sa šefovim sinom i uvijek donose kekse 
koje je njihova žena napravila za šefa, iako je općepoznato mišlje- 
nje da ulizica nije oženjen i sam peče kekse. Nemojte ga zamijeniti 
sa “simpatičnim čovjekom". Razlika između ulizice i simpatičnog 
čovjeka je u tome što se ulizica voli nasladivati. Ulizica se toliko ne uli- 
zuje autoritetima zato što je ambiciozan i želi biti unaprijeđen, nego 
zato što uživa kada ga hvale jer se tako osjeća izdvojenim među svojim 
kolegama, poput pohvale koju kažete psu kada vam donese štap. 
Druga vrsta ulizice je ona koja če vam zabiti nož u leda. Osnovna 
razlika između te dvije vrste je u tome što za razliku od normalne 
ulizice, onaj koji će vam zabiti nož u leđa posebno će se potruditi da 
vas uvali u nevolje. Na primjer, ako se slučajno spotaknete i padnete 
spuštenih hlača te tako poševite svoju sekretaricu koja je slučajno i 
šefova kći, možete biti sigurni da će šef o tome čuti najprije od ulizice 
koja vam želi zabiti nož u leđa. 


— DUHOVNI VOĐA TIMA: Prerevni menadžer koji obožava korpora- 
cijske izlete za team building i bio bi savršeno zadovoljan da ostatak 
svog života provede na sastancima. Takav menadžer saziva sastanke 
nekoliko puta na tjedan kako bi imao prigodu upotrijebiti sav svoj 
poslovni žargon koji je pokupio s direktorskih memoranduma i izja- 
va o svrsi poslovanja. Kako duhovni vođa tima nema neku funkcio- 
nalnu svrhu, stalno je nesiguran glede sigurnosti svog radnog mjesta 
i pokušat će to nadoknaditi koristeći se riječima koje zvuče važno 

poput “spreman na akciju", “razmjena ideja" i “pokretačko rješenje" 

kako bi potvrdio svoju vrijednost, jer najbolji način na koji se možeš 
osjećati važno kada nisi važan jest da se okružiš riječima koje zvuče 
važno. 


MOČVARNA NOGA: Ovaj stanovnik ureda dobio je ime po izrazitom 
mirisu svojih nogu: pola imitacija kože, pola močvara. Jedina dobra 
stvar kod ovog mirisnog kolege je ta što ga možete namirisati prije 
nego što ga ugledate, što vam daje šansu da se sakrijete u neki prazan 
ured i udahnete malo zraka. 

To je tip koji se zaposlio odmah čim je izašao iz srednje škole, ali 
žureći se da izgleda "profesionalno" otišao je u trgovinu s odjećom, 
večer prije svog prvog radnog dana i kupio najjeftiniju košulju i hlače 
koje je mogao pronaći. Vidi se da mu je to jedina odjeća za posao jer 
svaki dan na posao nosi isti par hlača, povremeno promijeni košulju 
kada se nakupi previše mrlja od kečapa i kada dalje ne može gurati 
košulju u hlače. 

Nezadovoljni s tim da samo smrde i loše izgledaju, neke vrste 
močvarnih nogu sve to još poprave jedući ćevape i hamburgere, ili 
kokice s maslacem i još zatim obrišu ruke o hlače, te ostave tamne 
narančaste i smeđe crte kao dokaz svoje odvratnosti. 


POREMEĆENI DOMAR (I NJEGOVA OBITELJ): Jedna od najlakših 
odluka koju će korporacijski direktor morati donijeti jest zapošlja- 
vanje neke firme koja će obavljati popravke u uredima. Kako domari 
dolaze kasno navečer ili rano ujutro kada nema klijenata, upravitelji 
mogu uštedjeti zapošljavajući bivše kažnjenike ili granične psihijat- 
rijske slučajeve da obave taj posao. 

Domar obično dovodi svoju proširenu obitelj u ured kako bi mogao 
zaposliti svoju djecu i prije završiti s poslom, ali to nikada ne prođe 
tako glatko. Njegova djeca obično trče naokolo i vrište dok se on svađa 
sa ženom i postane strašno nasilan, lupa vratima i viče na svoj usisa- 
vač kada ga ugasi. Iako domarevo nestabilno, umišljeno blebetanje 
može biti uznemirujuće, on ne predstavlja pravu prijetnju ni za koga 
(pod pretpostavkom da ga ne gledate u oči). 


STALNO PRIJEKO OKO: On je onaj jedini tip u uredu kojeg nikada 
niste upoznali, a ipak on je vaš smrtni neprijatelj; tu ništa ne možete 
učiniti. Mrzi vas iz dubine duše, a pobrinut će se da to znate gledajući 
vas s mržnjom svaki put kada se mimoidete. Vaši pokušaji da probije- 
te led pozdravljajući ga neće naići na odgovor; ne reagira na pristojne 
pozdrave i razgovor. 

Jedini razlog kojeg se itko može dosjetiti zbog kojeg je on tako ogor- 
čen je težak razvod kroz koji je prošao prije više od pet godina. Sjedit 
će u svom odjeljku buljeći u sliku svoje bivše žene, a povremeno će 
plakati nakon što se dogega do posla pijan od prošle noći. Ne možete 
se ne upitati što je njegov posao jer nikada nema ništa otvoreno na 
računalu i rijetko nešto tipka ili snekim razgovara. Bilo bi pametno 
isplanirati put za bijeg (i barem još jedan pričuvni) i naučiti njegov 
raspored na poslu tako da kada ga otpuste i on uzme taoca, možeš 
sjediti u ostavi za metle i piti koktele dok policija ne završi i propuca 
gas četiri metka u prsa. 

— KURČEVA KUČKA GLADNA MOĆI: Njezina glad za moći može se mje- 
riti samo njezinom glađu za kurcem. Gotovo svaki muškarac u uredu 
s vremenom će imati afericu s kurvom (a povremeno i neke žene, ako 
su na dovoljno visokom položaju na krorporacijskoj ljestvici). Jedina 
iznimka je močvarno stopalo, čije će seksualne frustracije kulminirati 
internetskom vezom s patuljčicom iz Ever Ouesta koji će se provoditi 
s njom nekoliko tjedana dok ne padne server i ona ne nestane bez 
traga, što će ga često navesti da s radošću razmišlja o tome da je skoro 
imao vezu s još jednim humanoidom. 

Kurčeva kurva je žena o kojoj govore sve proste priče ispisane u muš- 
kom zahodu. Razlog njezine nemoći da napreduje na osnovi svojih 
zasluga leži u temelju činjenice što je drolja. Godinama poslije, dok 
sjedi na školjci i plače zbog peckanja koje osjeća dok piša, pokušat 

će svojoj najboljoj prijateljici — koja također misli da je ona drolja — 
preko telefona racionalno objasniti što je učinila držeći dug govor o 
tome kako i “ona mora jesti" i kako je svijet ionako nepravedan prema 
ženama, te da je očito jedini način na koji je ona mogla uspjeti taj 

da je ševe u dupe niz korporacijsku ljestvicu (ili to, ili da nauči brzo 
tipkati). 


— SIROMAH: Svaki ured ima siromaha — nekoga tko se stalno žali da ne 
zarađuje dovoljno. Umjesto da pomakne svoju lijenu guzicu, nauči 
neke nove vještine, ili marljivije radi, on će izabrati prigovaranje i 
kukanje. Naravno, novca nikada neće biti dovoljno jer ga stalno troši 
na sportske događaje i muziku za auto kako bi njegov odvratno gla- 
san auto bio još grozniji i glasniji. 

Ono što čini siromaha posebno dosadnim je to što će sa zavišću 
komentirati sve što ti kupiš. Ako mu predložiš da kupi to isto, on će ti 
uzvratiti riječima “ne zarađujemo svi koliko i ti.” Obično će stati tren 
prije nego ti kaže da ne zaslužuješ toliko koliko zarađuješ, ali znaš da 
to misli i da negdje na internetu govorio o tome na forumu, na kojem 
ga njegovi usrani prijatelji ohrabruju govoreći mu da zaslužuje 
povišicu. 


— OTAC VRIJEME: Otac Vrijeme je samoproglašeni čuvar vremena u ure- 
du. Tu je prije svih, pa tako ako slučajno jedan dan želite izaći ranije, 
zločesto će komentirati “mora da je lijepo otići ranije." U početku to 
ne primjećuješ, a onda dok sjediš u autu na putu kući primijetiš oštar 
ubod sarkazma. Te riječi, “Mora da je lijepo", odzvanjaju ti u glavi; 
svakim ponavljanjem bolje shvatiš suptilno podrugivanje. Kada vam 
netko kaže “mora da je lijepo", govori vam 1. to je luksuz i 2. on ga 
sam nije iskusio, jer da jest, ne bi morao razmišljati da mora biti lije- 
po jer bi iz prve ruke znao da jest, i u tom trenutku spoznaje shvatite 
što se dogodilo: učinio vas je svojom kučkom. 

Skinuli ste rukavice i vaš odnos od toga dana nadalje više neće biti 
prijateljski. Ipak, ne možete se suočiti s njim jer je prekasno. Niste 
to shvatili dovoljno brzo, ili možda jeste — nije važno jer je njegov 
komentar bio pasivan, i ako mu se suprotstavite izgledat ćete kao 
paranoična budala. Jedini način da mu se osvetite jest da jedan dan 
ostanete duže na poslu, pričekate da svi odu i zatim mu protrljajte 
tipkovnicu pimpekom. 

— NEVJEROJATNI OPOZIVAJUĆI KRETEN: Da ga se ne bi zamijenilo s 
izmetnim otvorom, nevjerojatni opozivajući kreten je onaj tip osobe 
koja će vam reći što joj je na umu, ali umjesto da to samo kaže, povući 
će svoju izjavu riječima “samo se Salim”, iako se ne šali. Zna što govori 
i zašto to radi. Iako biste najradije gledali kako taj kučkin sin umire 
u snu gušeći se dimom, dio vas ne može da se ne diviti ingenioznosti 
njegove tehnike. Pederčina je našao način da kaže što hoće a da se ne 
mora bojati osvete, poput vojnog bombardera pod okriljem noći s 
tehnologijom prikrivanja, skamuflažnom bojom i zrakama nevidlji- 
vosti koje može ispucati kako bi postao nevidljiv. 


— DJ BUDALA: Onjejedini tip u uredu koji odbija donijeti slušalice na 
posao. Umjesto toga slušat će isti usrani album cijeli dan na kompju- 
terskim zvučnicima, uvijek ispočetka dok to više ne budete mogli 
podnijeti i od muke ćete si izgristi lice. Čak i ako vam se sviđa album 
koji sluša, pjesme stalno prekida zvuk dolaska mobilnih poruka i 
e-mailova koje dobiva svakih nekoliko sekundi tako da su pjesme 
zauvijek uništene, a ako to nije dovoljan razlog, činjenica da DJ 
Budala ima sličan glazbeni ukus kao i vi trebala bi biti dovoljna da 
prestanete slušati taj album ako nei cijeli glazbeni pravac. 


S engleskog prevela Margareta Matijević Kunst. 
Ulomci knjige The Alphabet of Manliness, Citadel Press 2006. 

KATARINA PEOVIĆ VUKOVIĆ 


Wang Xiaobo. 
U ljubavi i 
ropstvu. 


@ Rodoljublje je posebna vrsta nastrane ljubavi. 
Rambo je tražio da ga zemlja barem voli onoliko koliko 
on voli nju. No zemlja nije mogla uzvratiti toliku lju- 
bav, jer je Rambova ljubav veća od života. Disident- 
stvo je još nevjerojatnija ljubav jer zemlja ne može 
uzvratiti ljubav ne zbog njezine kvantitete, već uopće 
— ne voli ga, nit ga je ikad voljela... 

Nešto još nastranije je namirisao Wang Xiaobo. 
Wang piše o kineskim disidentima koji su svoj status 
stekli ne zato što ih zemlja nije voljela, već jer ih je 
voljela previše. Kina ne želi zbog njihovih uvrnutih 
pogleda jednostavno odbaciti svoje umjetnike, 
homoseksualce i feministice. Upravo suprotno, 
zemlja ih voli toliko da im želi pružiti drugu šansu — 
preodgoj služi kako disidenti shvatili i iskreno prihva- 
tili tu ono/an/stranu ljubav čije bi odbijanje bilo samo 
ludo neznanje i nerazumijevanje. 

Intelektualci-disidenti se vole vidjeti u 
podčinjenoj ulozi. No Wangove priče su projektili 
usmjereni u metu stereotipa. Ne može se reći da nije 
pročešljao sve problematične kineske teme: kulturnu 
revoluciju, konzervativizam, homoseksualnost, 
feminizam... što je Wangu bilo više nego dovoljno 
da stekne disidentski status. No njegove priče su 
razglednice iz Onostranosti — jednog orwellijanskog 
planeta na kojem se isprepliću ljubav i ropstvo, a 
seks i umjetnost postaju (još jednom) originalni 
izrazi bunta. 

Većina Wangovih junaka su studenti i/ili umjetni- 
ci koje šalju na preodgoj na selo za vrijeme kulturne 
revolucije, a zatim zapošljavaju u tvornicama. Većina 
ih se zove Wang Er, što doslovno znači Wang Broj Dva 
(drugi sin), no autobiografski elementi služe samo 
kako bismo metaforu odgodili, pričekali s alego- 
ričnim tumačenjima dok čujemo čitavu priču. (Očito 
je da priče nisu autobiografske jer je Wang u svoja 
umiksao i iskustva članova porodice i prijatelja.) 

Ono što Wanga škaklja je dominacija i podređe- 
nost, odnos vladara i sluge kojim se zabavlja u noveli 
2015 — sadomazohističkoj priči o ljubavi i kazni. 2015 


(dio distopije The Silver Age) odvija se u radnom 
kampu na alkalskim poljima i prati nastran odnos 
umjetnika-zatvorenika i nadzornice-mučiteljice. 
Nadzornica naređuje umjetniku da ju voli, a njegovo 
će zatočeništvo trajati koliko traje i njezina suluda 
ljubav. Kada ljubav prestane — umjetnik će biti slobo- 
dan. Ali ljubav ne prestaje... Ovo nije priča o umjet- 
nosti kao pobuni već metafora društvenog stanja — 
dobrovoljnoj i entuzijastičnoj podčinjenosti. 

Wang je roden 1952., godine kada je njegov otac 
kao buržoaski element izbačen iz Komunističke 
partije, zbog čega ga je majka nazvala Xiaobo, što 
znači mali val. No prije nego li će Wang Xiabo, kao val 
poharati zemlju, trebao je odraditi “seljački preod- 
goj” u radnom kampu za umjetnike, što je iskustvo 
koje je utkao u priču 2015. 

Tako je i studija o muškoj homoseksualnosti 
(“Their World: A Study of the Male Homosexual 
Community in China”) koju je Wang sa suprugom 
objavio 1980. godine poslužila kao predložak za dugu 
priču čije odlomke ovdje objavljujemo — “Sentiments 
Like Water*. Ovu novelu o ljubavi pisca-disidenta i 
policajca skrivenih homoseksualnih sklonosti ekrani- 
zirao je poznati filmaš Zang Yuan, a kako ju je Wang 
pisao gotovo paralelno sa scenarijem, američki ju 
izdavači objavljuju pod naslovom filma “East Palace, 
West Palace*. 

Wang je od 1988., nakon povratka iz SAD, 
predavao na sveučilištu, da bi zatim postao jedan 
od prvih freelancera u Kini. Tek nakon njegove nagle 
smrti 1997. (u 45. godini života) počinje objavljivanje 
njegovih djela. Trilogija Zlatno doba, Srebrno doba i 
Brončano doba u Kini je prodana u osamdeset tisuća 
primjeraka. A njegovu slavu ilustrira i zbirka The Run- 
ning Dogs at Wang Xiaobo’s Door koju su obožavatelji 
inspirirani Wangovim stilom objavili na 5 godišnjicu 
njegove smrti. 

Priče koje objavljujemo dio su zbirke Wang in 
Love and Bondage, prvog prijevoda Wangovih djela na 
engleski jezik. 


WANG XIAOBO 


2015 


(ODLOMCI) 


4] U prošlom je stoljeću postojala velika tvornica alkalija blizu mora Bo, 
poznata po svom čistom alkaliju Triangle Branda. Sve do današnjeg da- 
na, kad prolaziš predjelima Lutaia još uvijek možeš vidjeti gomilu sivih 
tvorničkih zgrada. Kako je proizvodnja amonijak sode gutala previše 
električne energije, tvornica alkalija se zatvorila. Onda se alkalij potreban 
ljudima morao iskapati s alkalijskih polja. Težak je to posao, ali srećom 
postoje ljudi koji prave greške i mora ih se preodgajati pa se taj posao 
prepušta njima. Osim njih, potrebni su i neki nevini ljudi koji će ih čuva- 
ti. To je uvod u ovu priču. Moj je ujak preživio radni logor tako da nije 
lako reći što će biti s njim. U svakom slučaju, moj je ujak kopao alkalij na 
alkalijskim poljima, a moja ga je ujna čuvala. Polje alkalija nije daleko od 
Lutaija. Kad god bih prolazio kroz Lutai, vidio bih te prazne sive tvor- 
ničke zgrade. Bezbroj morskih ptica ulijetalo je i izlijetalo kroz ogromne 
rupe s kojih su uklonjeni prozori i vrata. Zaklanjale su nebo i prekri- 
vale tlo. Napuštena je tvornica postala ogromni ptičarnik, a ljudi glava 
obrijanih poput bundeva i nogu okovanih lancima ulazili bi i izlazili 
noseći lopate i tačke. To je značilo da se prisilni rad nije sastojao samo od 
iskapanja alkalija nego i od struganja ptičjih govana. Osim što se može 
upotrijebiti kao gnojivo, čuo sam da se ptičji izmet može koristiti i kao 
aditiv u hrani. Naravno, mora se preraditi — ne može se jesti neprerađen. 

Kad god sam išao na polje alkalija vozio sam se u autobusu s plavim 
krovom. Nema puno razlike između riječi “tvornica? i riječi "polje", ali 
nisu se nalazili na istom mjestu. Autobus je štropotao uz napuštenu 
prugu ispuštajući tamni dim kroz svoj dugi željezni dimnjak. Ako bi 
se na pola puta autobus pokvario, svi su morali izaći i pogurati. Putnici 
bi izašli na cestu pogurati autobus, a vozač bi ostao sjediti u autobusu 
da popravi motor. U nekoliko nesretnih prigoda morali smo ga gurati 
sve do našeg odredišta. Prolazili bismo kraj niza praznih željezničkih 
stanica, zapuštenih skretnica i prilično ružnih zahrđalih tračnica. Zidovi 
željezničkih stanica bili su išarani sloganima, kao “Čuvajte svu željeznič- 
ku opremu“, “Krađa željezničke opreme strogo će se kažnjavati“, i tome 
slično. Ali svi su prozori i vrata bili ukradeni. Ostale su ljušture zgrada, 
kao lubanje u kojima su živjeli ježevi, šišmiši i divlji zečevi. Ježevi su sivi 
i imaju dva para krivih nogu. Zavidim im na njihovom načinu života: 
uludo troše vrijeme, traže hranu, a u međuvremenu uživaju na suncu. 
Sve dok izbjegavaju svog prirodnog neprijatelja lasicu. Svaki put kad bih 
došao na polje alkalija, čarape bi mi bile pune hrđe. Stvarno mi nije bilo 
jasno kako je hrđa mogla doprijeti unutra. 

Kad bih išao na polje alkalija posjetiti mog mladog ujaka, uvijek sam 
se osjećao pomalo čudno. Moji mladi ujak i ujna bili su par. Bez obzira na 
to koga sam mislio posjetiti, nije se činilo ispravnim. Ako sam htio posje- 
titi oboje, izgledalo bi kao da sam polusvijet; ako nisam mislio posjetiti 
ni jedno od njih, čemu ići onda? Jedina mi je utjeha bila da smo i ujak 
ija bili umjetnici; u redu je ako jedan umjetnik posjeti drugog umjet- 
nika. Ali to je stvorilo veliki problem: ja nisam znao što je umjetnostili 
umjetnik. U tom slučaju tvrditi da smo i ujak i ja umjetnici nije bilo baš 
uvjerljivo. 

Pruga je vodila s alkalijskog polja sve do središta šatorskog naselja. 
Šatori su bili okruženi bodljikavom žicom, a nadzirala su ih dva drvena 
stražarska tornja. U sredini naselja bilo je odlagalište otpada, zatrpano 
žutom glinom i kamenjem. Kamenje bi u podne blještalo kao ostaci lede- 

njaka. Autobus bi stao pravo usred ranžirnog kolodvora posred kojeg je 
opetstajala drvena platforma. Na prvi se pogled nije vidjelo koja je svrha 
platforme. Čim je došao, mog su ujaka tražili da legne na prednji dio 
platforme i ispruži noge. Onda su dograbili par velikih okova i pričvrstili 
mu ih na njih. Kad su završili sa zakivanjem, bilo je jasno zašto je platfor- 
ma tamo. Glavni se dio okova sastojao od željeznog lanca dugog nekoliko 
metara i teškog dvadesetak kila. Ležeći na tlu i gledajući veliki željezni 
lanac moj je ujak pomislio da pretjeruju. Također je pomislio i da je lanac 
prehladan pa je rekao, Dozvolite da se obratim, je li ovo potrebno? Ja sam 
naslikao samo nekoliko slika. Moja je mlada ujna rekla, Ne brini. Pitat 

ću nekoga. Ubrzo se vratila i rekla, Užasno mi je žao, Zatvoreniče Wang. 
Nema manjeg lanca - rekao si da si naslikao samo nekoliko slika. Ovdje 
je netko tko je napisao samo jednu pjesmu. Kad je to čuo, moj ujak nije 
imao što za reći. Kasnije su mom ujaku odrezali njegovu dugu kosu do 
koje mu je bilo jako stalo i pretvorili mu glavu u sijalicu. Što se tiče njego- 
ve kose moram dodati još nešto: premda mu je glava sprijeda bila ćelava, 
stražnji dio glave ostao je raskošan. Zbog toga je moj je ujak izgledao kao 
neka konzerva iz dinastije Qing, prilično jedinstvenog stila. Kad je šišanje 
bilo pri kraju, izgledao je kao priprost, iskren čovjek. Sav očajan, moj 

je ujak zavikao u pomoć, Drugarice! Drugarice! Oni briju moju glavu. 
Zašuti, Zatvoreniče Wang, povikala je moja ujna. Trebaju li možda mene 
brijati umjesto tebe? Moj ujak nije imao izbora nego da zašuti. Koliko 
god moj ujak bio pametan, u tom je trenutku već trebao shvatiti da je 
nešto krenulo poprilično krivo. Upravo se tada trebao držati svojih izjava 
ljubavi mojoj ujni. Da sam bio na njegovu mjestu, bio bih učinio isto. Ne 
bih promijenio svoj iskaz makar me na smrt tukli. 

U okviru radnog preodgoja mog ujaka na poljima alkalija, moj je 
ujak morao iskapati alkalij svaki dan. Prema onome što je rekao kasnije, 
ovako je to tada izgledalo: na sebi je imao plavi kaput potstavljen starim 
krpama, vukao je velike okove i nosio je pijuk na ramenima hodajući po 
sniježno bijeloj površini alkalija. Vjetar je bio jak, a sunce zaslijepljivalo 
bijelinom. Ako nisi imao sunčane naočale, zaslijepila bi te bijelina — svjet- 
lo se odbija od alkalija jednako kao i od snijega. Iz mog opisa maločas 
znate da moj ujak nije imao sunčane naočale, tako da je hodao zatvorenih 
očiju. Za njim je išla moja mlada ujna u vunenoj uniformi, visokim 
kožnim čizmama i pištoljem za opasačem — sve je to davalo herojski štih 
njenom držanju. Izvukla je vezice svog šešira i zavezala ih ispod brade. 
Nakon nekog je vremena rekla, Stani, Zatvoreniče Wang! Ovdje nema 
nikoga. Sada možeš skinuti okove. Moj je ujak čučnuo odšarafiti okove i 
rekao, Dozvolite da se obratim, ne mogu ih odšarafiti. Vijak je zahrđao. 
Moja je mlada ujna rekla, Glupi idiote! Ujak je rekao, Šta sam ja kriv? 

I sol i alkalij su se uvukli unutra — htio je reći da bi svako željezo brzo 
zahrđalo od soli i alkalija. Moja je ujna rekla, Pišaj na okove! Bit će ih 
lakše odšarafiti kad budu mokri. Moj bi ujak rekao da ne može pišati. On 
je zapravo gadljiv i nije htio dirati urinom smočene vijke. Moja je mlada 
ujna oklijevala trenutak i rekla, U stvari, ja moram pišati — ali nema veze, 
idemo dalje. Moj se ujak ustao, stavio pijuk na rame i nastavio hodati. 
Na sniježnobijelom polju alkalija nije bilo ničega osim nešto žutesas- 
ušene trstike. Hodali su tako i hodali, a onda je moja ujna rekla ujaku 

da ponovo stane. Otkopčala je opasač, objesila ga mom ujaku oko vrata, 
otišla do trstika i čučnula pišati. Onda su krenuli dalje. U tom trenutku 

moj ujak nije nosio samo pijuk nego i opasač oko vrata, pištolj u jednoj 
ruci, štap za stoku u drugoj i poprilično je teturao — vrlo bizarna scena. 
Naposljetku je moj ujak pronašao debeli sloj alkalija. Skinuo je svoj plavi 
kaput, raširio ga po tlu, položio opasač kraj kaputa, a onda se pomaknuo 
dalje, zamahnuo pijukom i počeo komadati alkalij. Moja je mlada ujna 
kružila oko njega škripučući i odmjeravajući štap za stoku u svojim 
rukama. A onda je zastala, izvadila crvenu svilenu maramu iz lijevog 
džepa i zavezala je oko vrata; iz svog desnog džepa izvadila je sunčane 
naočale i stavila ih na nos. Zatim je otišla do kaputa, skinula svu odjeću, 
rasprostrla svoje blijedoputo tijelo i počela se sunčati. Ubrzo je njeno 
svijetlo tijelo pocrvenilo. U međuvremenu je mom ujaku curio nos i trpio 
je hladan vjetar zamahujući pijukom po alkaliju. Tu i tamo bi ga moja 
mlada ujna lijeno zazvala, Zatvoreniče Wang! On bi bacio pijuk u stranu, 
požurio prema njoj zvekećući lancima i rekao, Dozvolite da se obratim, 
Zatvorenik Wang vam je na raspolaganju. No, moja ga ujna nije zapravo 
trebala; samo je htjela da je on gleda. Slinavoga nosa, moj se ujak morao 
sagnuti, škiljiti na hladnom vjetru i dugo joj se diviti. Onda ga je moja 
ujna upitala kako mu izgleda. Moj je ujak rukavom obrisao svoj slinavi 
nos i promumljao tihim dubokim glasom, Lijepi ste! Lijepi ste! Moja je 
mlada ujna bila vrlo zadovoljna pa je rekla, Dobro, nisi li me dovoljno 
dugo gledao? Vrati se sada na posao. Moj je ujak tad potrčao zvekećući 
lancima i mislio: Što ona misli time “Nisi li me dovoljno dugo gledao?" 
Ja nisam tražio da je gledam! Da si uštedim svu tu trku amo-tamo, trebao 
sam ponijeti teleskop sa sobom! 

Što se tiče promatranja žena teleskopom, tu se ima što reći o mom 
ujaku.U svom je stanu imao razne vrste teleskopa — Zeiss, Olympus i 
Battery Commander kupljen od bivših Sovjeta. Često bi se nadvijao nad 
teleskopima gledajući ih po pola sata u maniri Maršala Žukova iz Sovjet- 
ske armije. Kažu da plaši i užasno zbunjuje ako si dugo pod takvom pris- 
motrom. Djevojke iz njegova susjedstva bi često bile tako smetene da bi 
hodajući iznenada udarile u uličnu svjetiljku. Kasnije su nosile kišobrane 
kad bi izlazile van tako da ih moj ujak odozgo nije mogao vidjeti. Sada 
se moja mlada ujna izležavala tamo dopuštajući mu da je gleda, bez 
kišobrana, a moj ujak nije htio gledati. To se zove ne znati da ti je dobro. 

Moj je ujak bio potišten na polju alkalija, ali moja se mlađa ujna 
osjećala sasvim dobro. Nakon što se nauživala sunca obula bi čizme i 
šetajući po hladnom zraku došla do mog ujaka te rekla, Zatvoreniče 
Wang, idi se i ti malo sunčati. Daj meni da malo kopam alkalij. Nakon što 
je to rekla, uzela je pijuk i počela kopati. U međuvremenu, moj je ujak 
legao na plavi kaput. Ako bi traktor za prijevoz alkalija prolazio onuda u 
daljini, ljudi na traktoru bi joj dovikivali. Dovikivali bi joj zato što moja 
mlada ujna nije imala ništa na sebi osim crvene svilene marame oko vra- 
ta, sunčanih naočala na nosu i naježene kože po cijelom tijelu. Bilo je dos- 
ta traktora koji su se kotrljali pustopoljinom i izbacivali tamni dim kao 
parobrodi iz devetnaestog stoljeća. Nebo je bilo tako plavo da je izgledalo 
gotovo purpurno, vjetar hladan poput vode, alkalij bijel i sjajan, a zrak 
toliko suh da je pretvarao kožu u papir. Moj je ujak zatvorio oči želeći 
sanjariti na suncu — pokoreni uvijek vole sanjariti. Imao je tada trideset i 
osam godina. Ispružio se i zaspao. 

Nakon nekog vremena moja ga je ujna trknula i rekla, Ustaj, Zatvo- 
reniče Wang. Tako se ne sunča! Dobit ćeš osip ako ostaneš tako umotan. 

Mislila je na to što je moj ujak spavao potpuno obučen na suncu. S 
obzirom na to da su bili vani na smrzavajućim temperaturama, to što je 
rekla i nije baš bilo istina. Moja se mlada ujna nagnula i povukla njegove 
hlače sve do okova. Ako je moj ujak ikad izgledao osam metara dug, to 

je bilo tada. Onda se opet sagnula ludjački otkopčavajući četiri dugmeta 
na njegovom otrcanom kaputu i raširila ga do kraja. Moj je ujak otvorio 
oči i vidio kako ga jaše zacrvenjena žena s crvenom maramom oko vrata 
i kosom koja leti kao griva divljeg konja. Ponovo je zatvorio oči. Premda 
su ovi postupci imali seksualni prizvuk, mogli su se protumačiti i kao 
briga odgojitelja za zatvorenika — možete biti sigurni da hrana u logoru 
nije bila dobra. Pustiti ga da dobije malo sunca bi ga opskrbilo dodatnim 
vitaminom D i spriječilo nedostatak kalcija. Kad je bila gotova, moja je 
mlada ujna sjahala s mog ujaka, sjela kraj njega, izvadila kutiju cigareta 
iz džepa uniforme i stavila jednu u usta. Čim je uzela upaljač otporan na 
vjetar i krenula pripaliti, predomislila se. Potapšala je mog ujaka dlanom 
i upaljačem po prsima i rekla, Ustani Zatvoreniče Wang! Ti ne poznaješ 
bonton? Čuvši njen glas, moj je ujak ustao, jako se nagnuo prema njoj i 
zapalio joj cigaretu. Kasnije, kad god bi moja ujna imala cigaretu u usti- 
ma, moj bi ujak krenuo rukom, zatražio upaljač i rekao, Dozvolite da se 
obratim, sad znam bonton! 

Kasnije, moj je ujak ležao na alkalijskoj ledini izvrnutih nogu i ruku. 
Vjetar je puhao skupljajući izlomljene komadiće alkalija koji su padali po 
njegovoj koži i palili kao žeravica. Krhotine bijelog alkalija nestajale su u 
malim crvenim točkama posvuda po tijelu. Moja mu je mlada ujna u usta 
stavila ostatak cigarete i on je nastavio pušiti nakon nje. Zatim se popela 
na njega kako bi vodila ljubav s njim dok joj je grimizni šal letio uz kosu. 
Kako je moj ujak udisao i izdisao, tako mu je dim izlazio na nos i usta. 
Kasnije je podigao glavu kako bi pogledao dolje i upitao je, Dozvolite da 
se obratim, trebam li staviti kondom? Ali moja je mlada ujna rekla, Samo 
lezi. Brini svoja posla. I tako je on legao natrag gledajući kako se oblaci 
raspršuju po nebu. Moja mu je mlada ujna potapšala lice; okrenuo se i 
pogledao je, Dozvolite da se obratim! Zašto ste potapšali moje lice? 

Moj je ujak bio frivolna osoba. Nakon života na alkalnim poljima, 
postao je ozbiljan i čvrst. To je imalo veze s mjestom priče. Bilo je to 
ogromno polje alkalija s muljevitom crnom površinom urušenom u 
sredini i okruženom ogradom od bodljikave žice. Unutar tog urušenog 
dijela nalazili su se deseci redova šatora razdvojenih jarkom po sredini 
uz koji su išle vodovodne cijevi. U sumrak moj bi ujak s ostalim zatvo- 
renicima radnog logora tamo prao svoju posudu za jelo. Voda iz cijevi 
je bila lužnata, pa je posude za jelo bilo lako očistiti. Moj su ujak i ujna 
obično ručali u svom šatoru. Bio je to šator od čvrstog platna sa žaruljom 
postavljenom u sredini. Moja je mlada ujna zapovjednički sjedila na 
složenoj posteljini i jela svoj ručak uspravne glave i račvasto ispruženih 
nogu; njena posuda za ručak sadržavala je bijelu rižu, srce kupusa i 
nekoliko komada kobasice. Moj je ujak sjedio na stolici za sklapanje 
i jeo svoj ručak prekriženih nogu i spuštene glave; njegova je zdjelica 
sadržavala ustajalu rižu i stari kupus bez imalo kobasice. Moja mlada 
ujna je zamukala i moj ujak joj je pružio svoju zdjelu. Dala mu je svoje 
kobasice i on je uzeo svoju zdjelu natrag te nastavio jesti. Onda ga je 
moja mlada ujna bijesno pogledala. Požurila se progutati rižu u ustima 
i rekla, Zatvoreniče Wang, ne znaš reći ni "hvala"? Moj je ujak odmah 

uzvratio, Da, hvala! Moja ujna je upitala, Kome zahvaljuješ? Moj je ujak 
oklijevao trenutak, a onda rekao, Zahvaljujem tebi, starija sestro! Moja je 
mlada ujna zašutjela, iz razloga što je moj ujak bio petnaest godina sta- 
riji od nje. Kad su završili s jelom moja je ujna udarila u posudicu i rekla, 
Zatvoreniče Wang! Mislim da će biti bolje ako me nastaviš zvati "Dru- 
garicom". Moj se ujak složio, uzeo njihove posude i izašao van oprati ih. 
Moja je ujna opet zašutjela. Osjećala se jako dobro, toliko dobro da su joj 
se slabine počele tresti od smijeha. Smatrala je mog ujaka jako zabavnim, 
smatrala je i sebe zabavnom, a njihov život još zabavnijim; što se tiče 
mog ujaka, on nije smatrao ni sebe niti moju mladu ujnu zabavnim, a 
ovakav život smatrao je bijednim. Ipak, još uvijek je volio moju mladu 
ujnu jer nije imao drugog izbora. 

U ovom trenutku priča mog ujaka završava ovako: kad se vratio s 
pranja njihovih posuda za ručak već se bilo smračilo i zapuhao je vjetar. 
Stavio je njihove posude u vreću, objesio je na zid i onda zatvorio vrata 
šatora. Takozvana vrata šatora bila su samo platnena zavjesa s trakama 
sa strane koje su se mogle zavezati za šator. Moj je ujak zavezao sva- 
ku pojedinu traku i okrenuvši se ugledao uniformu moje mlade ujne 
razbacanu po podu. Pokupio je dijelove uniforme, sve ih složio i stavio 
na drvenu policu u kutu. Nakon toga je stao posred šatora u stavu mirno. 
U tom se trenutku moja mlada ujna bacila pod pokrivač licem nadolje 
čitajući knjigu kraj male stolne lampe. Nedugo nakon toga sijalica u 
šatoru je zatreperila nekoliko puta i ugasila se, ali stolna lampa moje 
ujne je i dalje svijetlila — radila je na baterije. Ujna je rekla, Zatvoreniče 
Wang, vrijeme je za krevet! Moj je ujak skinuo svu odjeću, uključujući 
i okove koji su zahrđali tijekom dana. Ali moj je ujak imao mali ključ 
baš kao stvoren za otključavanje okova. Nakon toga je stao u stav mirno, 
ovaj put gol, tresući se od hladnoće dok je šator podrhtavao od vjetra. 
Kad mu je nos počeo curiti morao je prijaviti, Dozvolite da se obratim, 
spreman sam. Moja je mlada ujna odvratila ne pogledavši ga, Spreman? 
Onda dođi. Što se glupiraš? Moj je ujak na prstima dotapkao do kreveta, 
uvukao se pod pokrivače i privukao se uz moju mladu ujnu — u šatoru je 
bilo samo jedno sljedovanje deka. Kako moja mlada ujna nije imala ništa 
na sebi uzdisala je kroz zube kad bi je moj ujak dotaknuo. Zbog toga je 
pomislio kako joj treba dati mjesta. No ona mu je rekla, Bliže, glupane! 
Nakon što je moja mlada ujna napokon pročitala odlomak, zavrnula je 
stranicu, ugasila svjetlo i okrenula mom ujaku lice, skupa s grudima, 
donjim trbuhom, pubičnim dlakama, i ostalim. Rekla je, Zatvoreniče 
Wang, zagrli me! Zar nemaš ništa za reći? Moj si je ujak pomislio: Pa, 
mrak je. Reći ću bilo što, samo da me opet ne zaveže u zahodu. I tako je 
rekao, Volim te, drugarice! Ona je rekla, Vrlo dobro. Što još? Moj ju je ujak 
počeo ljubiti i njihova su se tijela ispreplela u mraku. Moja mi je mlada 
ujna jako voljela prepričavati takve anegdote, ali kad god bih je slušao, 
postajao bih sve tjeskobniji: odluka o tome kad će moj ujak izaći odatle, i 
hoće li uopće izaći, ovisila je o njoj. Ako bi na kraju uspio izaći van i nau- 
čio slijediti neka pravila, to ne bi bilo tako loše. Ali moja je mlada ujna 
rekla, “Ako me ne može uvjeriti da me voli, nikad neće otići odavde." 

Sad mogu reći da je moj ujak trpio nepravdu zbog svog slikanja. 
Samo zato što nitko nije shvaćao njegove slike, proglašen je nerazumlji- 
vim. U dinastiji Oing pjesnik je zapisao, "Hladni povjetarac ne poznaje 
riječi, zašto se onda poigrava stranicama knjige?" To je ljude navelo da 
pomisle kako je on nerazumljiv te su ga odveli na gubilište i isjekli na 
komade. U prošlom stoljeću pisac Milan Kundera rekao je: Kad čovjek 
razmišlja, Bog se smije. Taj je Bog vrlo nerazumljiv. Jednom sam citirao 
tu Kunderinu rečenicu i rukovodilac me čuo. Rekao je, Moramo osuđi- 
vati tog Boga dok se svima ne smuči! Kasnije mi je rekao da je mislio da 
govorim o nekome tko se zove Bog. Ukratko, optužba protiv mog ujaka 
glasila je "nerazumljiv." Da nije bio nerazumljiv, ne bi nikad imao ovoli- 
ko problema. 

Na alkalijskom polju, razlog zbog kojeg je moja ujna tamo držala mog 
ujaka i nije ga htjela pustiti također je bilo to što je nerazumljiv. Rekla mi 
je da je upoznala mog ujaka na satu matematike. Moj je ujak počeo gubiti 
kosu nakon testova inteligencije, osim toga, nije smislio nikakav brzi način 
za izlazak odtamo. Iz ta dva razloga bio je loše raspoložen, a kosa mu se na 
potiljku nakostriješila kao ježu bodlje. Na satu je bio loše volje, bijesno je 
pogledavao, škrgutao glasno zubima i počesto grizao svoju olovku jedući 
je kao da je bila šećerni štapić. Onda bi s krajeva usana obrisao komadiće 
grafita i potpunio zamrljao usta. Pojeo je svih sedam olovaka koje je dobio 
za svaki predmet. Moja je mlada ujna smatrala da izgleda zastrašujuće 
i često ga podsjećala, Zatvoreniče Wang, nisam ja uzela tvoju dozvolu, 
zašto me tako gledaš? Moj bi ujak odmah došao k sebi, kao iz sna. Ustao 
bi i odgovorio, Žao mi je, Drugarice! Vrlo si lijepa! Volim te! Zadnja mu 
je rečenica baš u tom momentu pala na pamet. Moj je ujak uvijek imao 
dobro podmazan jezik i nije se mogao promijeniti čak ni nakon što je 
otišao u Umjetnički institut za preodgoj. Rekao sam svojoj mladoj ujni da 
je uistinu vrlo lijepa. Odgovorila je, Da, da. Onda se nasmijala, Lijepa sam. 
Ali bilo je neumjesno od njega da to kaže. Kasnije mi je rekla da iako je još 
bila mlada, već je bila prepredena veteranka. U Umjetničkom institutu za 
preodgoj kad god bi student dao kompliment odgajatelju, imao je sumn- 
jive motive za to. Trebao je biti kažnjen zato što joj je izjavio ljubav. Nikad 
nisam vidio moju mladu ujnu da je udarila mog ujaka, ali sudeći po izrazu 
njihovih lica, to se vrlo vjerojatno i dogodilo. 

Moja je mlada ujna također rekla da su joj se u Umjetničkom institu- 
tu za preodgoj izdosađivani studenti često pokušavali ulizivati. Ona bi 
ih uvijek udarila kad god bi pokušali takvo nešto. Iz nekog razloga moj 
se ujak činio drugačijim od ostalih. Njima dvoma je bilo suđeno da budu 
zajedno. Dokaz njihove sudbinske povezanosti bilo je to što kad god je 
moja ujna vidjela njegove slike, osjećala se nedokučivom i vrlo napalje- 
nom. Jednom smo nas troje, moj ujak, moja ujna i ja ležali na alkalijs- 
kom polju. Moja se mlada ujna sunčala ležeći na trbuhu, na raširenom 
najlonu; moj je ujak ležao potpuno obučen, kao leš, osim što su mu oči 
bile otvorene, fokusirane na vrh njegova nosa. Tijelo moje mlade ujne 
izgledalo je vrlo lijepo, ali nisam se usudio pogledati je. Bojao sam se da 
bi ujak mogao biti ljubomoran. Izgledao je užasno. Htio sam ga utješiti, 
ali nisam se usudio jer nas je moja mlada ujna mogla optužiti za urotu. 
Koja čudna situacija! Bilo je čudno samo i zamisliti je. 

Moja je mlada ujna rekla da joj se sviđaju slike mog ujaka. Umjetnič- 
ki institut za preodgoj je dobio neke od njih od policije u Lijiakouu. No, 
slike su zauzimale previše mjesta pa ih je Institut odlučio baciti u smeće. 
Moja ih je mlada ujna sve zatražila i smjestila u svoj dom. Kad nikoga 
nije bilo u blizini, gledala bi ih. Prema tome, nije bila slučajnost to što 
je moja mlada ujna čuvala mog ujaka na putu za alkalijsko polje. Kao 
što izreka kaže: Bolje da ti lopov nešto ukrade nego da te ima na pameti. 
Moja je mlada ujna imala mog ujaka na pameti dugo vremena. To je moj 
zaključak, no moja je mlada ujna drugačije mislila: Bio je to bog umjet- 
nosti, Apolon, koji nas je spojio. U tom je trenutku gurnula mog ujaka i 
upitala: Je li Apolon bog umjetnosti? Moj je ujak odgovorio, Ne znam tko 
je on. Glas mu je bio tih i dubok. Zvučao je kao moj mrtvi rođak koji se 
vratio u život. 

Često sam išao na alkalijsko polje, i svaki put bih rekao mojoj mladoj 
ujni da je moj ujak voli. Kad bi moja mlada ujna to čula, oči bi joj se 
zazlatile i rekla bi, Voli me? Dobro! Onda bi prasnula u smijeh što me 
tjeralo da posumnjam u njene riječi. Da je to mislila, ne bi se toliko 
smijala. Da se radilo o nekoj drugoj ženi, ne bi bilo bitno kako se osjećala. 
No, moja je mlada ujna držala život mog ujaka u svojim rukama, a ja sam 
osjećao da je moja odgovornost oraspoložiti je. Stoga sam pokušao dru- 
gačiji pristup, Kako bi se osjećala da te moj ujak zapravo ne voli? Upitala 
je, Zapravo me ne voli? To je isto u redu! Onda se opet nasmijala, učinilo 
mi se, zlokobnim cerekom. U toj smo stvari došli u ćorsokak pa je bilo 
vrijeme da pokušam nešto drugo. 

Jednom sam donio cijelo čudo novinskih izrezaka mom ujaku — 
Japanci su odnijeli njegove slike u Pariz i organizirali izložbu, što je 
izazvalo senzaciju. Izložbu su nazvali “2010 - W2" i nisu otkrili slikarev 
identitet, što je bio jedan od razloga senzaciji. Sve su se novine složile da 
je vizualni dojam tih slika bio nevjerojatan; a samo ih je nekolicina misli- 
la da su to bila velika djela. Na ulazu u izložbeni prostor slika poludjelog 
magarca dominirala je cijelom izložbom. Čak i netko s dobrim osjećajem 
za ravnotežu osjećao bi vrtoglavicu nakon pet sekundi gledanja u nju. 
Dogodilo se da je netko od posjetitelja imao Mćničreov sindrom. Kad 
je pogledao u sliku, osjećao se kao da se nebo i zemlja okreću udesno, a 
njegovo tijelo ulijevo - ni dizalica ga ne bi zadržala na mjestu. Onda su 
ga odveli do druge slike koja je izgledala kao ludi konj, a tu je osjetio kao 
da se nebo i zemlja okreću ulijevo pa je napokon uspio ostati uspravan. 
Onda se okrenuo i otišao kući; tri dana nije mogao ništa jesti, a piti je 
mogao samo malo ledene vode. Usred izložbenog prostora visila je slika 
koja bi ljudima nakon što bi je vidjeli, potjerala svu krv u glavu. Bio to 
muškarac ili žena, star ili mlad, svima bi im se digla kosa, osim muškar- 
cima koji su bili ošišani na centimetar. Plavokose ljepotice s raspuštenom 
kosom ubrzo bi izgledale kao klauni s ušiljenim šeširima. U isto vrije- 
me bi se posjetiteljima izvrnule oči pokazujući očne jabučice. Čovjek s 
aterosklerozom odmah je doživio srčani udar. Druga je pak slika imala 
takav učinak da su ljudi mislili da su im svi unutarnji organi krenuli 
prema dolje; uspravnim mladićima bi se objesila ramena, a muškarcima 
sbruhom činilo se kao da im s prepona visi termofor. Ljudi su nagađali 
sve i svašta o identitetu umjetnika pod imenom “W2”, neki vjerski vođe 
već su odlučili proglasiti ga huliteljem, Sotoninim miljenikom, i naredili 
smaknuće. Ubili su neke Williamse, Weberse i Willise te su pokušali ubiti 


53 Wang Xiaobo 


ljude koji su slikali za Svjetsku zdravstvenu organizaciju (WHO), a čak su 
i West Point natjerali da promijeni ime. U to vrijeme nikome od njih nije 
palo na pamet poubijati sve Kineze koji su se prezivali Wang. U Kini ima 
sto milijuna ljudi s tim prezimenom, što odgovara populaciji neke velike 
zemlje. Ne vjerujem da bi se usudili riskirati. Pokazao sam te izreske 
mojoj mladoj ujni kako bi shvatila da je moj ujak veliki umjetnik i da 
treba biti dobra prema njemu. Moja je mlada ujna rekla, Odlično! Odlič- 
no! Da nije veliki umjetnik, zar bih ja bila zadužena za njega? Kasnije, 
kad sam odlazio, moj ujak je iskoristio priliku kako bi me trknuo. Tako 
mi je pokušao reći da hvaljenje njegove umjetničke veličine pred mojom 
mladom ujnom nije bilo dobro za njega. Kasnije je bio bolestan kao pas i 
nije me više imao snage trkati. 

Dok sam ja bio opsjednut spašavanjem mog ujaka, on je polagano 
propadao na alkalijskim poljima. Isturenih usana i upalih obraza nali- 
kovao je na majmuna. Moja se mlada ujna također zabrinula i tražila me 
da donesem konzervirane hrane iz grada, posebno je htjela konzervira- 
no meso u limenkama od pet kilograma. Stavio sam ih u torbu za placi 
objesio oko vrata, po jednu na svaku stranu. To je izgledalo dosta blesavo. 
U autobusu, na putu za alkalijsko polje, ljudi su rekli da izgledam kao 
Pigsy* opasan mačem — vojnik odrpanac. To konzervirano meso se uglav- 
nom koristilo u restoranima sitno isjeckano kao hladni narezak; ako si 
gutao velike komade, bilo je jako masno i teško za progutati. Kad je moja 
mlada ujna otvorila konzervu u šatoru, moj je ujak legao kraj nje i počeo 
povraćati. Zagrabila je komad mesa i nagurala ga u usta mog ujaka. Brzo 
je bacila žlicu u stranu, jednom rukom pokrila usta mog ujaka, a drugom 
mu pritisnula grlo. Buljila je u njegove oči i govorila, Jedan, dva, tri! 
Gutaj! Kad je završila s kljukanjem mog ujaka, moja je mlada ujna bila 
natopljena znojem. Obrisala je ruke i rekla, Ti, mladiću, saznaj gdje se 
prodaju one mašine za šopanje pataka. Usne mog ujaka su otekle i tada 
stvarno izgledale kao pačji kljun. 

S obzirom na to da na alkalijskim poljima nije jeo kako treba, a bio je 
i depresivan, moj je ujak patio od impotencije. Ali moja je ujna znala što 
joj je činiti. Te anegdote mi je malo pomalo, donekle stidljivo, ujak sam 
ispričao. Moja je ujna štošta još znala dodati: Kad bi ležao na alkalijs- 
kom polju, ona mu se stvar držala mlitavo, kao skuhani taro**. Morao bi 
viknuti na nju: Mirno! Onda bi se uspravila, kao prerijski pas, povirujući 
glavom i pogledavajući oko sebe. Naravno, nitko osim moje mlade ujne 
nije mogao vikati na njegovu stvar. Stvar je jako dobro slijedila naređen- 

ja. Ne samo da je razumjela "mirno" i “na mjesto voljno", nego je shvaća- 
la i Sto je “nadesno? ili “nalijevo”, ili “naprijed marš", i tome slično. Moj je 
ujak, naprotiv, imao problem u izvršavanju naređenja. On nije razlikovao 
lijevo od desnog; ako bi mu zapovjedio “nalijevo”, on bi se zasigurno 
okrenuo nadesno; kad bi stupao, zamahivao bi krivom rukom. Ali stvar 
nije imala takvih problema. Moja bi se mlada ujna uvijek smijala kad god 
bi se o tome pričalo govoreći da je stvar imala veći kvocijent inteligencije 
od mog ujaka. Ako je kvocijent inteligencije mog ujaka bio 
50, stvar je imala IO 150, triput više. Prilično neuobičajen 
rezultat za spolni organ. Moja ga je ujna učila matematiku, 


+ Pigsy je mitološko biće 
iz poznatog kineskog 


api EA ; S . romana Put na zapad 
ali nije mu još bila jasna. Zasad je znao samo kimnuti dva- autora Wu Chengena iz 16. 
put ako bi ga se pitalo koliko je jedan plus jedan. No, moja stoljeća. 
se mlada ujna pouzdavala u njegov dar za matematiku i ** Taro- tropska gomoljika 

odlučila ga poučiti računanju. Poučavala je ona računanje i mog ujaka, ali 
on ga nije svladao. Do detalja je opisivala kako bi mališan oklijevao kad bi 
zapovijedila "mirno", od upitnika se pretvorio u uskličnik, i od sive boje 
poprimio žarko crvenu, kao američka jabuka. Rekla je da bi svaka žena 
bila dirnuta prizorom. A ja sam mislio da bi i muškarci osjećali isto. 

Moja je mlada ujna još rekla: Umjetnik je doista umjetnik, čak mu je i 
alat drugačiji od ostalih - drugi muškarci sigurno ne posjeduju ovaj dar. 
Čuvši ovo, moj je ujak pocrvenio i rekao, Dozvolite da se obratim, molim 
vas, nemojte me vrijeđati. Vojnika možete strijeljati, ali ga nemojte 
posramljivati. No, moja je ujna samo slegnula ramenima i okrenula sve 
na šalu, Prestani s glupostima! Zašto bih te ubila? Dođi i poljubi me. Moj 
je ujak morao suspregnuti svoj bijes i poljubiti moju mladu ujnu. Nakon 
poljupca zaboravio je na uvredu. Mislim da je moj ujak izgubio žestinu 
koju je nekad imao, da je pomalo otupio, bar u blizini moje ujne. Čuo 
sam da kad bi moja ujna viknula “Mirno!”, on bi priglupo upitao, Tko? 
Moja bi ujna rekla, “Voljno!”, a on bi opet upitao tko treba biti voljno. 

U šatoru je moja ujna stišala svoj glas i rekla, Druže, krivim si putem 
krenuo... Moj bi ujak na trenutak blijedo gledao i upitao: Meni govoriš? 
Jesam nešto pogriješio? 

Moja ga je mlada ujna zadirkivala: Čovjek ti se obrati, a ti odgovaraš 
poput psa. Ponekad bi pričala ujaku, a on uopće nije odgovarao. Morala 
bi mu potapšati lice, a on bi rekao nešto kao, Oprosti, Drugarice. Nisam 
znao da meni govoriš. Uznemirujuce je bilo to što su i moj ujak i njegova 
ona stvar imali isto ime, Wang Er. I moja je mlada ujna bila zbunjena te 
bi govorila, Vas dvojica zajedno ćete me u grob otjerati! Nakon nekog 
vremena moj ujak nije više znao koliko je sebstava imao. 

Moj su ujak i moja ujna na alkalijskom polju došli do mrtve točke. 
Tada sam smatrao da su dva razloga za to. Prvi je bio taj što moja mlada 
ujna nije razumjela umjetnost; znala je samo kako ismijavati umjetnike. 
Da sam ja bio znao što je umjetnost i mogao joj to objasniti u nekoliko 
rečenica, ona bi vjerojatno bila pustila mog ujaka da ode. 

Kad sam tek došao na koledž, bio sam toliko obuzet istinskim 
značenjem umjetnosti da sam stalno miješao strane svijeta. Ljudi bi me 
vidjeli kako kružim po sportskom igralištu; ako bi netko pokušao brojiti 
koliko sam krugova napravio, izgubio bi niti otišao. Razmišljao sam i 
razmišljao, i zaboravio i na izlazak i na zalazak sunca. Ljudi bi me vidjeli 
kako sjedim na krovu u ponoć, pušim, bacam opuške dolje jednog za 
drugim - bilo je nevjerojatno da sam sjedio tako visoko jer sam patio od 
akrofobije. Djevojke su se zaljubljivale u mene zbog toga, govorile da 
ih podsjećam na Wittgensteina. Ali ja sam im uvijek odvračao: Wittgen- 
stein je nitko i ništa! Kad bi to čule, još više su me voljele. No ja sam bio 
prezauzet rješavanjem tog teškog problema a da bih se zaljubio i u jednu 
od njih, puštajući ih da odlepršaju od mene jedna za drugom. Kad se sad 
toga sjetim, žalim zbog toga, neke od njih bile su jako pametne; neke su 
bile jako lijepe; neke su bile i lijepe i pametne, što je bilo neuobičajenije. 
Što se tiče istinskog značenja umjetnosti, zato ljudi žele slikati, pisati 
poeziju i fikciju. Vjerovao sam da kao umjetnik prvo moram o tome jasno 
promisliti. Nažalost, do dana današnjeg odgovor nisam smislio. 

Još uvijek žalim za vremenom kad sam bio prva godina fakulteta. 
Tada sam pisao seminarski iz fizike; pripremao se za prijamni iz povije- 
sti; povremeno posjećivao ujaka; stalno razmišljao o stvarnom značenju 

umjetnosti; sudjelovao u svim raspravama o bilo kojoj trendy temi u Pe- 
kingu; i uspijevao ukrasti malo slobodnog vremena od mog pretrpanog 
rasporeda kako bih ganjao jednu lijepu djevojku s biologije. U sred ljeta 
ta bi djevojka češljala svoju dugu kosu u konjski rep, nosila bijelu majicu 
kratkih rukava i suknju-hlače s prugastim uzorkom; kapljice znoja bi joj 
se često skupile na vratu i iza uha. Kad bih je sreo u studentskom domu, 
pozvao bih je da ide sa mnom u borovu šumu. Ona bi pažljivo stavila 
maramicu na borove iglice, sjela na nju i skinula svoje dokoljenke i kožne 
sandale. Ja bih do tad već bio smušen, zaboravljajući moju namjeru da 
nosom pomirišem kiseli miris s njenog vrata — sve su se cure slagale da 
imam krasan nos, zimi topao, aljeti hladan. Zato nije imala ništa protiv 
da podigne rep i pusti me da pomirišem meku kosu s njenog vrata. Iz tog 
je kuta po siru mirisala. Na nesreću, često bih se sjetio da imam posla pa 
bih maknuo nos s njenog vrata i otišao u žurbi. Sjećam se da sam jednom 
osjetio težak miris nečega na njenim grudima. Prije nego sam shvatio 

što bi to moglo biti, iznenada sam se sjetio da moram stići na autobus u 
posjet ujaku; odjurio sam u žurbi. Kad sam je slijedeći put vidio izgle- 
dala je kao da će zaplakati i baciti mi u lice jelo koje je nosila. Ručak joj 

se sastojao od pola porcije mladog luka i pola porcije tofua, uz nekoliko 
deka riže. Listovi češnjaka su bili prekuhani, premekani; tofu je bio sku- 
han s puno začina koji su se pokvarili, malo gorak; riža je bila skuhana 

u posudi od nehrđajućeg čelika i onda izrezana na četiri dijela. Mrzim 
kad je riža tako pripremljena. Iz tog sam incidenta saznao o njenoj lošoj 
naravi i nekim drugim stvarima koje mi se nisu sviđale. Tako sam prestao 
razmišljati o njoj, osim što sam ponekad pomislio da ona možda još 
uvijek misli na mene. 

Na polju alkalija, dok sam razmišljao kako da spasim ujaka, odjed- 
nom mi je sinulo da je istina o umjetnosti u njenoj nerazumljivosti. Ipak, 
taj odgovor nije značio ništa, jer nitko na svijetu nije znao što je nerazu- 
mljivost. Da je netko znao, onda to više ne bi bila nerazumljivost. 

Drugi razlog zbog kojeg je moj ujak zapeo na polju alkalija je da nije 
bio umješan u ljubavi. Da je bio dobar u tome, onda bi bio uspio navesti 
moju ujnu da ga pusti. Po mom mišljenju, ljubav je bila vrst atletike; 
neki su ljudi mogli trčati sto metara u deset sekundi, a drugima je trebalo 
dvadeset za istu udaljenost. Mnogi od onih koji su bili u Umjetničkom 
institutu za preodgoj kad i moj ujak već su izašli van, šetajući ulicama 
ruku pod ruku s bivšim odgojiteljima; činilo se da su bili umješniji u 
ljubavi od mog ujaka. Tajna atletike je u vježbanju. I tako sam počeo 
vježbati, ne zato da bih spasio ujaka, nego da bih u budućnosti mogao 
spasiti sebe. 

Nedavno sam sreo jednu ženu na proslavi godišnjice apsolventskog. 
Rekla je da me sjeća, a njena uspomena na mene bila je poetična. Prvo se 
je sjetila vjetra s početka ovog stoljeća, punog žute prašine. Pod žutom 
prašinom, listovi su se činili neuobičajeno zelenima. Između žutog i 
zelenog nalazio se dječak, umotan u prašnjavu samtenu odjeću, bezvolj- 
no hodajući preko igrališta kao da je bolestan — taj dječak sam bio ja— 
premda na fakultetu nisam nikad bio bolestan. Ne znam zašto je rekla da 
sam izgledao bolesno. No, sudeći po onom što je rekla, radilo se o periodu 
prije nego sam počeo posjećivati polja alkalija. 

Ta žena je moja kolegica, sad živi vani; mirisala je kao glacijalna 
octena kiselina iz boce, gotovo kao kisela bomba. U njenom poetičnom 

prisjećanju najnezaboravnije u tim danima žute prašine bilo je lišće 
natopljeno zelenom bojom, a lišće je simboliziralo seks. Onda je spome- 
nula sobicu i prozor. Prozor je bio povezan s matematičkim izrazom — 
radilo se o dva puta dva, što je označavalo četiri plohe stakla na prozoru; 
kvadrat, pokriven tkaninom crnocrvenog dezena. Vjetar je napuhao ko- 
mad šarene odjeće iznad nenamještenog, uskog kreveta. Ležala je gola na 
plahti i jako se trudila rastegnuti svoje tijelo; drugim riječima, pokušava- 
la je Sto više udaljiti svoju glavu od svojih nožnih prstiju; tako da je njen 
trbuh utonuo natrag u plahtu. Noge su joj sjale sivim sjajem. Neki miris 
je prožimao tu čudnu scenu, riblji miris; drugim riječima, miris svježeg 
muškog sjemena. Da mi je netko rekao da taj miris ima veze sa mnom, 
bio bih jako iznenađen. No, soba je bila u domu u kojem sam živio na 
drugoj godini faksa, a tamo sam živio sam. A što sam tamo radio, uopće 
se ne sjećam. 

Ta žena je imala jako našminkane oči, kosu obojenu u prljavo plavu, 

i sad je težila nekih sto pedeset kila. Bilo mi je jako teško povezati s bilo 
kojom djevojkom iz moje prošlosti. Kako se sjećala moje sobe, čak i mog 
mirisa, nisam mogao poreći našu vezu. Također je rekla da sam, dok 
smo bili zajedno, bio tih, napetog lica, činilo se da stalno razmišljam o 
nečemu; onda bi iznenada moje sjeme počelo štrcati, toplo kao mokra- 
ća. Budući da sam tako rastreseno znao smočiti krevet, stalno sam joj 
nedostajao. Ali nisam zapamtio da sam močio krevet; osim toga, ako to 
nazivate ljubavlju — ja ću to sigurno poreći. 

Na fakultetu sam jedno vrijeme išao na predavanja kao lud, dvadeset 
predmeta u jednom semestru. Nisam mogao biti na svakom predavanju, 
pa sam zamolio svoje kolege da nose walkie-talkieje sa sobom. Ja sam sje- 
dio u domu i pratio sva predavanja preko raznih slušalica. Moja je soba 
izgledala kao centrala, a moje je lice postalo blijedo. Profesori su na mo- 
joj katedri mislili da uzimam heroin i tjerali me da dam krv na testiranje. 
Kad su vidjeli da nisam narkoman, upozoravali su me: Čemu ta žurba 
da se diplomira? Najvažnije je biti dobar student. No, ja sam bio zauzet 
polaganjem završnih ispita, a onda polaganjem popravnih ispita. Kad 
sam išao polagati popravni iz latinskog, sličio sam na mrtvaca i profesor 
me pustio na ispitu, a da me nije ništa ni pitao. Onda sam se onesvijestio i 
završio na studentskoj poliklinici. Izludila me situacija mog mladog uja- 
ka. Kad god bih se sjetio njegove nesreće, činilo mi se kao stotine kandži 
razdire moje srce. 

Za vrijeme zimskih praznika čuo sam da je jedna cura s kemije slušala 
dvadeset i jedan predmet, jedan više od mene. Zbog toga sam se zalju- 
biou nju i čekao je svaki dan s buketom ispred njenog doma. Bila je to 
sićušna djevojka s debelim naočalama, ali oči su joj iza stakala bile jako 
velike, dvije Arhimedove krivulje koje su se stapale u krugove. Imala je 
bljedunjavo lice i ruke nalik na ptičje kandže, a bila je pomalo i grbava. 
Kasnije sam otkrio da su joj grudi bile ravne, ništa veće od mojih, samo 
par bradavica; ramena su joj bila mršava kao moja kad sam imao trinaest. 
Da sumiram, po dijelovima tijela iznad pupka i ispod koljena bila je dje- 
čak. Za odnose muškaraca i žena imala je čisto znanstveni interes, uvijek 
zapitkujući: Zašto je to tako? Rekao sam joj da je volim i da ne želim 
voljeti nikog drugog u ovom životu. Podigla je naočale i rekla: Zašto me 
želiš voljeti? Zašto ne želiš voljeti nekog drugog u ovom životu? Nisam 
znao odgovoriti na to pitanje pa sam predložio da vodimo ljubav. Kao 

što je kasnije primijetila, vođenje ljubavi nije riješilo problem. Da sam je 
uistinu volio, ne bi mi trebao razlog. No, ljudi postanu sumnjičavi kad 
nemaš razloge. Stoga je zaključila da će joj svatko tko joj kaže da je voli 
biti sumnjiv. Nakon što je rekla to što je rekla, osjetio sam da je zapravo 
ne volim. Saslušala me, a onda podigla naočale i upitala: Zašto me više 
ne voliš? Zatim sam bez ponovnog razmišljanja osjetio da sam se opet 
zaljubio u nju. Tako smo se mi klackali. Kad je završio semestar, njeno se 
tijelo počelo razvijati. Kupila je par kontkatnih leća, pretvorila se u vitku 
ljepoticu i glupaču. Do tad se oko nje skupilo puno udvarača i ja sam 
izgubio interes. 


S engleskog prevela: Draženka Kosić 

WANG XIAOBO 


Istočna palača, 
zapadna palača 


(ODLOMCI) 


41 Mjesto odvijanja ove priče mali je grad na jugu, u kojem središn- 

je mjesto zauzima maleni park, a u parku se nalazi policijska stanica. 
Jednog jutra, mladi policajac koji radi u stanici dolazi na posao, i ulazi u 
golemi glavni ured. Prije nego što zakorači u ured, čuje veselje i smijeh 
koji dopiru iz unutra; ulazi, i nailazi na tišinu koja je uperena u njega. Za 
vrijeme trajanja te tišine, u ruke mu je, nakon što je prešla iz ruke u ruku, 
predana jedna velika smeđa koverta. Policajac koji mu predaje kovertu 
dodaje: Xiao Shi, sačuvaj mi marke. Prosuđujući po rukopisu i po marka- 
ma živahnih boja iz Hong Konga na koverti, Xiao Shi istog trena shvati 
od koga je. U toj sobi, pod upornim pogledima tih ljudi, bilo bi, naravno, 
bolje ne otvoriti odmah kovertu. No on ne može izdržati i otvara je. U 
koverti nema ničega osim tanke knjižice, među njenim stranicama nema 
ni pisamca, niti jedne riječi ispisane rukom na prvoj stranici. Nakon 
brzog prelistavanja knjige, Xiao Shi osjeti razočaranje. No upravo tada 
primijeti napisane riječi na koricama, “Za mog ljubavnika". Kad to vidi, 
duboko uzdahne, kao da je nešto sjelo na svoje mjesto. Pažljivo prelazi 
prstima preko riječi. Zatim zaključava knjigu u svoju ladicu i izlazi. 

Što se tiče knjige, trebali bismo dodati da je ona došla od Ah-Lana. 
Njegovo je ime bilo ispisano na koverti, štampano u knjizi, samu je 
knjigu napisao Ah-Lan. Svi u sobi su vidjeli kako je Xiao Shi dobio knjigu 
od Ah-Lana, kako ju je brzo prelistao, kako je pohlepno promatrao riječi 
na naslovnoj strani, i kako je prelazio prstima preko riječi — sve se to odi- 
gralo tiho pod budnim očima svih prisutnih u sobi. Ljudi u sobi smatrali 
su da je Xiao Shi sentimentalan i odvratan. Većina bi se ljudi, svjedočeći 
tome, zadovoljila time i tu stala. Ako uopće postoji osoba koja bi mislila 
da to nije dovoljno, koja bi morala otvoriti Xiao Shijevu ladicu, izvaditi 
knjigu, i pokazati je svima u sobi, bila bi to Xiao Shijeva žena Dian Zi. 
Ona to i čini. Ona vadi knjigu, pažljivo je prelistava, ina koncu nalazi 
posvetu na prvoj stranici. Ona razgolićuje i razotkriva dio Xiao Shija koji 
pak ne želi da taj dio itko vidi. To naravno nije odviše diskretno, ali Dian 
Zi je ionako daleko od toga da bi bila diskretna osoba. 

Xiao Shi dobiva knjigu od Ah-Lana i vrlo je uzbuđen. Njegovo srce 
zbog toga divlje lupa, njegovi se obrazi zbog toga žare, njegove ruke 
zbog toga se tresu. On ne želi ostati u uredu, ne želi da ga drugi gledaju, 
zato užurbano izlazi van. To duhovno stanje zovemo "ljubavlju". On 
prvo odlazi u javni zahod, koji je mjesto okupljanja homoseksualaca. 
Tamo sreće nekolicinu ljudi iz tog kruga. Oni poklanjaju osobitu pažnju 
njegovom izrazu. On ne želi njihovu pažnju, zato juri van i luta parkom. 
Ali svatko koga sretne u parku gleda ga s osobitim pozorom. On misli 
kako sav taj pozor ne može značiti ništa dobra. Pažljivo izbjegava uporne 
poglede i odlazi u jedan kraj parka. Na tom mjestu nalazi se klupa, i prije 
godinu dana Ah-Lan je sjedio upravo na toj klupi. Baš u ovaj čas, Xiao 
Shi jednako tako sjedi na klupi, zagnjurivši lice u dlanove. Prošlo je već 
neko vrijeme otkako ga je Ah-Lan napustio. Ne može ga vidjeti, ne može 
osjetiti njegovo tijelo ili njegov miris. Ali knjiga koju mu je poslao može 
ga pogoditi poput munje. Nikad prije nije iskusio te osjećaje. Xiao Shi si 
kaže: to bi moglo biti ono što ljudi nazivaju "ljubavlju". 

Za to vrijeme, Ah-Lan živi u udaljenom mjestu, u bijeloj sobi. Soba 
je vrlo prostrana, u njoj se nalazi samo madrac postavljen ispod prozora. 
Dan je pakleno vruć, i on na sebi nema ništa doli bijelog ručnika omota- 
nog oko struka. Na madracu se nalazi knjiga koju je napisao, identična 
onoj koju je poslao Xiao Shiju. Pred njim je velika flaša coca-cole i prazna 
čaša. Za njega su maleni park, ljudi u parku i sve ostalo sad prošlost. 
On se naravno sjeća ljudi, i očaja. Bilo je to kao da je prolazio posve sam 
kroz dugačak, napučen hodnik, ljudi ti stoje na putu izmičući se bez 
riječi, a onda iza leđa čuješ primjedbe. Bilo je to kao da spavaš gol na 
plahtama pod kojima gmiže bezbroj stjenica. Bila je to vrst očaja koji ga 
je progonio s leđa; ona vrst koja je, kad bi se suočio s njim lice u lice, bila 
mladi policajac iskeženih očnjaka i oštrih kandži, koji ga je vrijeđao i 
zlostavljao, ali kojeg je Ah-Lan volio. Mladi je policajac bio Xiao Shi. 

Što se tiče mladog policajca, dodao bi da je bio izuzetno zgodan, 
pristao, prirodnih i ljupkih manira. Kao kad vidiš prekrasnu djevojku 
u dućanu i pitaš se kako se netko poput nje našao tu, tako je bilo i s tim 
mladim policajcem u policijskoj stanici u parku. Park je bio mjesto 
okupljanja homoseksualaca gdje su razgovarali o muškarcima onako 
kako muškarci razgovaraju o ženama. I tako je mladi policajac bio glavni 
miljenik parka — on sam to, naravno, nije znao. Kad god bi otišao u javni 
zahod — a morao je naravno zalaziti onamo jer je u parku postojao samo 
jedan WC, a i predmet strasnog obožavanja povremeno mora ići na zahod 
— sve bi se glave pomolile iza zahodskih pregrada. Bilo bi teško zamisliti 
muškarca kako slijedi predmet svoje zasljepljenosti suprotnog spola u 
javni zahod, kako bi je vidio gdje sjedi na zahodu (da ne kažemo kako ču- 
či nad čučavcem), no gay-muškarac bi to svakako učinio svom najdražem. 


Što se tiče mladog policajca, znamo da bi svaki put kad bi radio noćnu 
smjenu, uhapsio nekog homoseksualca kako bi mu ovaj pravio društvo. 
Jedne je noći uhvatio Ah-Lana na dugoj klupi u parku. U to je vrijeme 
Ah-Lan sjedio u krilu drugog muškarca, i ljubili su se. Odjednom ih je 
obasjao snop svjetla snažne baterije, zaskočivši ih nespremne, razroga- 
čenih očiju i otvorenih usta. Mladi je policajac iza svjetla rekao, Hej, vas 
dvojica, to je stvarno nešto novo. Ah-Lan je potom ustao, a onaj je drugi 
muškarac pobjegao. Mladi je policajac zakoračio prema njemu, uhvatio 
ga za ručni zglob, i rekao, ti ne ideš nikuda. Ah-Lana nisu često hapsili, 
zato je bio zaprepašten, kao da ga je pogodio grom, buljio je ispred sebe 
jedva hvatajući dah. Mladi je policajac snopom svjetla prešao preko 
njegovog lica i rekao, Poznat si mi. Dolaziš često ovamo? Ah-Lan nije 
mogao odgovoriti na njegova pitanja jer je bio previše uzrujan. Mladi 
policajac reče, Hajde sa mnom na mali izlet. Izvadio je par lisičina i rekao, 
Jel misliš da bih ti trebao ovo staviti? Ah-Lan je zamuckao, Što? Mladi 
policajac reče, Je l' misliš bježati? Ah-Lan reče, ne ...ne. Onda ih nećemo 
trebati, reče mladi policajac. Tako i treba biti. Redovnik može pobjeći, ali 
njegov hram ostaje. Zataknuo je lisičine za pojas i povukao Ah-Lana za 
sobom. Kad je unatrag gledao na taj događaj, strah je nestajao i Ah-Lan 
je govorio o tome kako je prekrasno ta noć započela. Od Xiao Shijevog 

stiska njegovo je srce snažno lupalo. I kako je samo bio uzbuđen kad mu 


Kako je mladi policajac povukao Ah-Lana za sobom, tako ga je, dok su 
hodali po aveniji, krenuo prekoravati. Zanimljivo je bilo to što je preko- 
ravanje započelo tako što je Xiao Shi uvjeravao Ah-Lana da ne treba biti 
toliko prestrašen, da se ne trese toliko. On je počinio grešku, ali greška 
nije bila tako strašna, "Nisi opljačkao banku, ili presreo nekoga da bi ga 
silovao", Xiao Shi dakle nije želio stvarati previše problema Ah-Lanu. 
Mi znamo da ga je uhapsio za razonodu (tome ćemo se vratiti kasnije). 
Uopće ne bi bilo zabavno ako bi se Ah-Lan tako sav ukočio od straha. 

Kasnije, kad se Ah-Lan prisjećao te noći, osjećao je da je način na koji 
ga je Xiao Shi držao za ruku dok su hodali bio kao kad bi odrasla osoba za 
sobom vukla neposlušnog dječaka. To jest, prvi je hodao ravno naprijed, 
a drugi je hodao postrance. Unatoč tome, volio je zamišljati da je to više 
izgledalo kao da zgodan momak za sobom vuče svoju zločestu djevojku. 
To su, naravno, bile samo njegove želje. 

Mladi je policajac o Ah-Lanovoj grešci pričao ovako, “Znam ja sve o 
tim vašim rabotama, tvojim i takvih tebi sličnima ... vama ni deset pički 
nije tako dobro kao jedan šupak, je l' tako? Blizu je dovoljno blizu, zašto 
biti tako izbirljiv? Ako ti se nudi pička, pa uzmi je. Mi smo još uvijek 
u početnoj fazi socijalizma, zato nemojmo od stranaca učiti te napred- 
ne stvari". Ah-Lan je bio šokiran time što je čuo, te reče, “Ne radi se o 
pičkama ili šupcima ...". Ali ga mladi policajac grubo prekine, Nemoj mi 
tu srati, ne želim to ni čuti. Mnogo kasnije, kad bi se Al-Lan prisjećao tih 
riječi, osjećao je da su grube, neobrazovane primjedbe mladog policajca 
bile ne samo zanimljive, nego čak i dražesne. 


Te noći, kad je mladi policajac u parku povukao Ah-Lana za sobom, 
Ah-Lan je krišom posegnuo rukom za Xiao Shijevom stražnjicom, nježno 
je milujući. Možda bi i svaka zločesta djevojka milovala svog zgodnog 
momka, ali on je ipak otišao malo predaleko. Ah-Lanove su ruke bile 
izrazito spretne, i znale su dodirivati na razne načine. Malo po malo, 
mladi se policajac više nije mogao ni pomaknuti. Kad su stigli do uličnih 
svjetiljki, mladi je policajac popustio svoj stisak, a Ah-Lan je usporio 
korak, te se malo po malo odvojio od policajca. Na kraju se zaustavio pod 
jednom uličnom svjetiljkom dok je mladi policajac nastavio hodati i sve 
se više udaljavao od njega, ne okrećući se, te je na kraju nestao iza zavjese 
noći. Tako mu je Ah-Lan te noći uspio umaći. No kad je o tome kasnije 
razmišljao, osjećao je silno žaljenje. Očito, trebao je otići u policijsku 
stanicu s Xiao Shijem, slušati njegove ukore, i praviti mu društvo te noći. 
Osim toga, to što je pružio ruku da pogladi stražnjicu mladog policajca 
bilo je doista vulgarno; a i to što je pobjegao bilo je ustvari suprotno nje- 
govoj istinskoj namjeri. Ah-Lan je za to optuživao nisku prirodu muške 
vulgarnosti. On je sam upropastio romantično raspoloženje te noći. 


62 


Ah-Lan je vjerovao daljepota ljubavi nije ovisila o tvom ljubavniku 
več o tebi: ovisila je upravo o tvojoj nježnosti, poniznosti i mekoći. Pa 
tako, čak i kada bi imali najljepšeg ljubavnika, ako sami niste nježni i 
meki, tada se to ne može ubrojiti u prekrasnu ljubav. Zato je Ah-Lan ure- 
dio da se slijedeći put opet nađe pred Xiao Shijem, i uredio je to s jasnom 
namjerom. No ovaj put Xiao Shi nije samo bio ljutit i nagao, već je uz to 
želio izravnati račune, što je pak bilo upravo ono što je Ah-Lan očekivao. 


Večer je, Xiao Shi se vraća u svoj ured u policijskoj stanici, pali stolnu 
lampu, i prelistava knjigu. Nadao se da će se knjiga baviti njihovom lju- 
bavlju, no ispostavlja se da je to povijesni roman, što ga silno razočarava. 
No o čemu god da knjiga govori, on će je čitati jer ju je napisao Ah-Lan. 
Ali čitati će je s razočaranjem. Stvarna prepreka njegovom čitanju je sam 
Ah-Lan, ili da kažemo drugačije, različita sjećanja na Ah-Lana. 

Godinu dana ranije, Ah-Lan je sjedio na klupi u parku. Na sebi je 
imao ljubičastu svilenu košulju, što se isticalo u parku. U Xiao Shijevim 
očima, njegova pojava previše se isticala, a osim toga, osjećao je i da je 
način na koji ga Ah-Lan gleda čudan. Prisjećajući se Ah-Lanovog ranijeg 
ponašanja, žudnja za osvetom rasla je u Xiao Shijevom srcu, pa ga je zato 
uhapsio i poveo u policijsku stanicu. 

Xiao Shi je naredio Ah-Lanu da čučne uz zid. Lijevo od njega je čučao 
neki profesor umjetnosti, a na desno neki građevinski radnik, sveukupno 
njih trojica. Profesoru s njegove lijeve strane smrdilo je iz usta, a građevi- 
nac s desne mu strane bio je znojan i smrdio je, pa tako zrak nije bio bolji 
od onog u javnom zahodu. Pravilo je ovdje bilo da ih se natjera da zauz- 
mu najniži mogući čučeći položaj, to jest, da čuče kao da kenjaju, s ruka- 
ma na koljenima i glavama nagnutim naprijed. Ah-Lan je smatrao da 
položaj nije elegantan i stalno je pokušavao povisiti svoj centar ravnoteže 
- točnije, svoju stražnjicu — i položiti je na listove, ali se policajac zaderao 
na njega i naredio mu da prestane. Natjerali su ih da tako čuče kako bi 
mogli razmisliti o svojim greškama, no svatko bi u tom položaju mogao 
misliti samo o kenjanju. Tako se mogla opisati priroda njihovih grešaka 
— njihova vrsta greške bila je vrlo prljava, i dok drugi načini čučanja nisu 
predstavljali takav stupanj prljavosti, nisu odgovarali prirodi njihovih 
pogrešaka, zato su im bili zabranjeni. To je bio razlog zašto je Ah-Lan 
morao čučati upravo na taj način. 

Ah-Lan je bio očajan prije nego što je doveden u stanicu. Nakon što je 
čučao neko vrijeme, prošlo ga je to raspoloženje jer su ga boljela leđa, bol- 
jela su ga bedra, i čeznuo je za tim da se uspravi, i zato više nije očajavao. 
Profesor koji je čučao do njega bio je stariji čovjek, i uskoro je za njega 
to postalo previše pa je počeo slabašno jecati i jadikovati. S druge strane, 
građevinac se osjećao prilično dobro, jer je bio navikao na čučanje, imao 
ješto za raditi, i nije mu bilo dosadno. Ono što ga je zaokupljalo bilo 
je struganje prljavštine s rebara. Čučali su iza stolice na kojoj je sjedila 
policajka (policajka je bila Dian Zi), što je nju silno nerviralo. Osobito 
joj je smetalo to što je radio građevinac, pa mu je dala komad papira i 
rekla mu da prljavštinu koju sastruže baca na papir. Ali i nakon toga je 
bila zgađena, pa je izjurila van, našla mladog policajca i rekla mu da se 
riješi tih ljudi. “Poštedi me tog njihovog čučanja, gade mi se*. Govorila 

je tonom koji je obično koristila kad je dijelila naređenja. Nakon što je to 
izrekla, udaljila se, zahtijevajući da tih odvratnih objekata, što je uklju- 
čivalo i Ah-Lana, više ne bude tamo kad se ona vrati. Pa je mladi policajac 
postupio po njenom naređenju; naredio je građevinskom radniku da 
ustane, zalijepio mu dva šamara, naplatio mu globu i pustio ga. Zatim je 
rekao profesoru da ustane, očitao mu bukvicu, i pustio ga. Ova su dvojica 
obojica bili homoseksualci, i obojca su uhvaćeni zbog svog "ponašanja", 
a građevinski radnik čak i zbog prisilnog ponašanja. Sve se to ogledalo 

u riječima mladog policajca. (Mladi je policajac rekao, Što si skrivio? Zar 
bih te ja uhapsio samo zato jer nisi ništa napravio? Začepi gubicu, ovo ti 
je kazna... itd. Kad je govorio građevinskom radniku, nije govorio tonom 
kojim bi prekoravao dijete). 

U nastavku svog govora, isticao je profesorovu dob i status kako bi u 
njemu probudio osjećaj stida, ali na Ah-Lana nije obraćao pažnju. Zatim 
jejavio svojoj ženi da se vrati za svoj stol, a ona zlovoljno reče, Zašto je 
jedan još uvijek tu? Na Xiao Shijev zahtjev da izdrži, njen je odgovor bio, 
Ne želim to trpiti! Na kraju se ona našla na stolici mladog policajca, a 
mladi je policajac otišao. Zatim su je policajci koji su ulazili i izlazili pita- 
li tko je muškarac koji čuči u kutu, a ona bi odgovarala, On je Xiao Shijev 
prijatelj. Čujem da mu je ime Ah-Lan. Oni bi rekli, Ah-Lan, čuo sam za 
njega. Također bi rekli, Xiao Shi danas radi u noćnoj smjeni. Čini se da 
ga Xiao Shi čuva za razgovor u noćnoj smjeni. Neki bi čak rekli, Nadajmo 
se da ga Xiao Shi neče pofukati. Ah-Lan nije običan tip — rekli bi da je Ah- 
Lan vrlo sexy (šalili su se, naravno). Policajka bi se isprsila i samopouzda- 
no rekla, Ne bi se usudio! 

Svi su se ti razgovori odvijali pred Ah-Lanom, no svi su se ponašali 
kao da Ah-Lan ne postoji, inače ne bi davali takve neukusne primjedbe. 
To je uzrokovalo da Ah-Lan zaboravi na svoju bolnu stražnjicu, i da se 
vrati svom očaju — to jest, ponovo je čučao malodušno. 


= Y 


Iz heteroseksualne perspektive, osobito one policajaca, homoseksu- 
alci koje bi uhapsili bili su poput majmuna u kavezima. I Xiao Shi je na 
isti način promatrao Ah-Lana. Nakon što se smračilo, mladi si je poli- 
cajac, Xiao Shi, spremio tanjur instant juhe s rezancima, dok je Ah-Lan 
sjedio na zemlji. Bez da ga je pogledao, mladi je policajac rekao, nisam ti 
dopustio da sjedneš. Ah-Lan je čučnuo. Nakon nekog vremena, Ah-Lan 
je savio leđa ne bi li ustao. Mladi je policajac rekao, Nisam ti dopustio da 
ustaneš. Ah-Lan je ponovo čučnuo, u položaj kenjanja. Zatim Xiao Shi 
reče, tonom učitelja u vrtiću, Čuješ, moraš raditi ono što ti kažem. Mladi 
je policajac dovršio svoju juhu s rezancima, napravio si šalicu vrućeg čaja, 
lijeno se pošteno protegnuo, zatim bacio pogled na Ah-Lana, i rekao, Sad 
možeš ustati. Ah-Lan je ustao, i protrljao koljena. Zatim je mladi poli- 
cajac sjeo za stol, napola se ljuljajući u svojoj stolici, ugodno ispruženih 
nogu, i rekao, Dođi ovamo. Kad je Ah-Lan zakoraknuo, dodao je, uzmi i 
stolicu sa sobom. Ah-Lan je zgrabio stolicu, došao do sredine sobe, spus- 
tio stolicu, i sjeo. Zatim su se počeli gledati. Tako je započela ta duga noć. 

Na početku te duge noći, Xiao Shi je rekao Ah-Lanu, Slušaj kurvin 
sine, bolje ti je da kažeš nešto. Ovaj je zatim rekao, Ja sam homoseksu- 
alac. Također je dodao svačiji život ima svoj sadržaj, sadržaj njegovog 

života je homoseksualnost. Sadržaj Xiao Shijevog života je tada bila anti- 
homoseksualnost, ali je znao cijeniti ovakvu vrst otvorenosti. 

Ali kad ga je Xiao Shi pitao kakav je tip homoseksualca bio, Ah-Lan je 
ušutio. Sada, godinu dana kasnije, Xiao Shi sjedi za svojim stolom i drži 
u ruci Ah-Lanovu knjigu, i naravno sada zna da je razlog što Ah-Lan nije 
odgovorio na njegovo pitanje bio taj što ga je volio. Takav je tip homosek- 
sualca on bio. 

Xiao Shi otvara knjigu i pregledava sadržaj — nadao se da bi knjiga 
mogla govoriti o njihovoj ljubavi, ali to je povijesni roman. Pa ipak, on 
ćečitati knjigu zato jer ju je napisao Ah-Lan. Čitat će je uz silno složene 
osjećaje, jer knjiga nema veze s njim. Vrijeme radnje staje baš u trenutku 
kad on hoće početi čitati, ali odustane. 


Ah-Lan je rekao da je ovako započela ta duga noć: 

Nakon duge stanke, Ah-Lan je šapnuo (njegov se glas jedva mogao 
čuti): pičke su socijalizam, a šupci su kapitalizam. 

Mladi policajac nije mogao vjerovati vlastitim ušima: Govori glasnije. 
Nisam te čuo što si rekao. 

Ah-Lan: Pičke su proleterske, a šupci su buržoaski. 

Mladi se policajac morao suzdržavati da ne prasne u smijeh, i reče: 
Glasnije. 

Ah-Lan je povisio ton i zaderao se, Pičke su socijalizam, a šupci su 
kapitalizam; pičke su proleterske, a šupci su buržoaski. 

Mladi je policajac smiješeći se mahnup prema njemu rukom poka- 
zujući mu da priđe bliže, a onda snažno ošamario Ah-Lana. 

Šamar je srušio Ah-Lana na zemlju. Mladi se policajac smirio i rekao: 
Ustani. Ah-Lan je ustao, a ovaj zatim reče: Sjedi. Kad je Ah-Lan sjeo, pro- 
čistio je grlo i rekao, “Ono o čemu raspravljamo nisu pičke i šupci". 

Ah-Lan se osmjehnuo. 

Zatim, nakon duge pauze, mladi se policajac naglo nasmijao i rekao, 
Sad smo kvit. Uopće nije zabavno sjediti ovako. Reci nešto, kučkin sine. 
U tom je trenutku izgledao manje kao policajac, a više kao nestašni tina- 
jdžer. Kasnije, dok Ah-Lan sjedi na svom madracu, govori Xiao Shijevoj 
slici, Prisjećam se ovih stvari ne zato jer želim zapamtiti tvojih grešaka, 
nego zato da pokažem kako sam se zaljubio u tebe, i zašto te volim. 


Glavni događaj koji se zbio te noći jest slijedeći: Ah-Lan je Xiao Shiu 
priznato svoju osobnu povijest. To je bilo zato jer je bilo toliko vruće da 
ljudi nisu mogli ići spavati prije ponoći, a i zato jer je u policijskoj stanici 
bilo puno komaraca. Ukratko, kad je Xiao Shi radio u noćnoj smjeni, on 
bi uvijek uhapsio nekog homoseksualca kako bi ga ispitivao, i naređivao 
bi mu da prizna svoje "aktivnosti" kako bi skratio vrijeme i zabavio se. 
Ah-Lan je bio jedan takav kojeg je uhapsio te noći. Ono što je priznato 
nisu bile samo “aktivnosti”, i zato ono što se desilo te noći nije bilo samo 
zabava da bi se skratilo vrijeme. 

Kad se Ah-Lan pridigao sa zemlje, imao je osjećaj da uopće nema 
noge. Nakon nekog vremena, počele su ga boljeti i trnuti. Ali svojski se 

trudio da ne razmišlja o stvarima koje bi ga povukle dolje. Xiao Shi je 
sjedio točno ispred njega. On je bio njegov ljubavnik iz snova, ali isto 
tako i njegov mučitelj ... Nakon određenog krzmanja, Ah-Lan je počeo 
govoriti. Mislio je izreći sve. 

Te duge noći, Ah-Lan je iznio svoju ispovijest na slijedeći način: "Kad 
sam bio mali, uvijek sam ostajao u kući. Kuća je imala bijele zidove i sivi 
betonski pod, i uvijek sam sjedio na podu igrajući se s par tamno-sivih 
masnih kocki, a moja je majka uvijek vrtila mašinu za šivanje. Pored buke 
šivaće mašine, jedini drugi zvuk koji se mogao čuti bilo je kucanje starog 
stolnog sata. Svako malo, prestajao bih se igrati i prazno bih buljio u sat, 
čekajući da počne odbrojavati. Nikada nisam pitao zašto je sat odbrojavao, 
išto je taj zvuk značio. Samo se sjećam toga kako je sat izgledao i rimskih 
brojčanih oznaka na njegovoj prednjoj strani. Također se sjećam daje 
betonski pod bio ispoliran i pometen, tako da se ni trunčica prašine na 
njemu nije mogla vidjeti. Uvijek sam sjedio na podu i nikada mi nije bilo 
hladno. Taj prizor mi ostaje urezan u pamćenje poput boje koja umrlja 
tkaninu, ili poput pijeska koji se duboko zabije u kožu. Možda mi je samo 
smrt može izbrisati. Nikada nisam razmišljao o tome da napustim kuću, 
ali to je bilo neizbježno". "Ponekad, Majka bi mi dala znak da joj priđem. 
Dok bi jednom rukom okretala mašinu za šivanje, a drugom otkopčavala 
košulju, dala bi mi da sišem njeno mlijeko. Bio sam već prilično velik 
i mogao sam doseći njene dojke kad bih se ustao s poda. Do današnjeg 
dana mogu se prisjetiti osjeta te meke i klonule stvari u ustima, ali sam 
zaboravio okus njenog mlijeka. Od tada nisam popio ni kap mlijeka ili 
pojeo neki mliječni proizvod. Moja se majka uvijek koncentrirala samo 
na šivanje, i prije, i poslije, i za vrijeme dok me hranila. Odnosila se prema 
meni ravnodušno. Naravno, imao sam i oca, ali on se prema meni odnosio 
još ravnodušnije. Tako je proteklo moje djetinjstvo". 


Drugo što je Ah-Lan priznao bilo je ovo, “U trenutku kad sam otišao 
iz te kuće, već sam dosegao srednjoškolsku dob". 

“Na putu do škole, često sam zastajao pred oglasnom pločom. Tamo 
je uvijek bilo svakakvih oglasa o osuđenim kriminalcima, a riječ “silovan- 
je" je duboko u mom srcu izazivala strah. Znao sam da je to značilo da je 
muškarac napastovao ženu. To je bila najnezamisljivija stvar na svijetu. 
Postojala je još jedna riječ, "preljub", koju sam povezivao s opscenim 
crtežima po zidovima javnog zahoda — muškarac i žena bi bili zajedno, a 
ljudi bi to uskoro saznali. Nikada nisam osjećao sram u vezi toga, samo 
strah. Ako ti to mogu objasniti, ostalo je lako shvatiti". 

“U našem je razredu bila jedna djevojčica, čija obitelj nije imala 
nikoga tko bi to činio, pa je policijska stanica ili školski odbor često slao 
policajca ili neku stariju ženu da je doprati do škole. Ona bi sjedila na 
odvojenoj stolici ispred čitavog razreda. Dobila je nadimak Javni prijevoz 
što je značilo da je mogao uskočiti tko god je to htio". 

Bila je vrlo lijepa, a i tijelo joj se brzo razvilo. Nosila je bijelu pot- 
košulju i crne platnene cipele. Ah-Lan u razredu dugo dugo ne bi skidao 
pogleda s nje. 

Nakon nastave, dječaci i djevojčice bi bili podijeljeni u dvije grupe, 
Javni prijevoz je bila lijevo u sredini. 

“Kad god bih je vidio, na pamet bi mi pale te grozne riječi: silovanje, 
preljub. Ispravnije je reći da su te riječi u meni izazivale paniku nego da 
su njene obline ubrzavale otkucaje mog srca. Svake noći prije nego što 
bih zaspao, moja bi erekcija trajala dugo, jednako dugo kao što je trajala 
moja panika. 

“Javni mi je prijevoz rekla da to nije još s nikim napravila. Ona 
jednostavno nije voljela ići u školu. To jest, bila je potpuno nevina što se 
tiče tog strašnog grijeha. Ali nitko joj nije htio vjerovati. S druge strane, 
priznala je da je imala kontakte s muškarcima vani, što je značilo da je 
priznala da se družila s huliganima. Stoga je bila otpraćena do pozornice 
kako bi je javno prokazali. 

“I dan danas se sjećam kako je izgledala dok je s ostalim učenicima 
huliganima stajala na pozornici. Bila su to čudna vremena, ponekad su 
učenici denuncirali svoje učitelje, a ponekad su učitelji denuncirali svoje 
učenike. No bez obzira na to tko je koga denuncirao, oni koji bi se našli 
na pozornici bili su huligani. 

“Često sam u snovima vidio slijedeću scenu: ja, a ne ona, imao sam 
male grudi i nježna ramena, i odvodili su me na pozornicu kako bi me 
denuncirali i javno osramotili, a moje se srce nadimalo od sreće. 

“U mojim snovima, Javni prijevoz i ja spojili smo se u jedno tijelo". 


Te noći, Ah-Lan je priznao sve te stvari o sebi. Naravno, Xiao Shi od 
toga nije čuo ni jednu jedinu riječ, jer Ah-Lan nije govorio naglas, već 
se ispovijedao u svom srcu, ili je Xiao Shi čuo ali nije shvatio. U svakom 
slučaju, Xiao Shi tada nije bio homoseksualac, i sve što je želio jest da ga 
netko šokira neukusom i vulgarnošću. Zbog toga njih dvojica imaju razli- 
čita sjećanja na tu noć. Da budemo iskreni, Xiao Shi je znao sve detalje o 
ponašanju homoseksualaca — što su radili u javnim zahodima, kako su 
vodili analni i oralni seks, i tako dalje. Čuo je dovoljno takvih priča. Samo 
ga je zanimalo kako je Ah-Lan primio “dve štapine" u isto vrijeme, kako 
je uspio imati električni naboj u obje ruke. Ali Ah-Lan je rekao da je sve 
to izmišljeno, ili da su to bile priče o nekim drugim ljudima koje su, dok 
su kružile naokolo, postale priče o njemu. Xiao Shi nije bio previše sretan 
time što je čuo, inzistirajući da mu Ah-Lan kaže nešto više. Ah-Lan je 
zatim bez osobitog veselja počeo pričati o svom prvom homoseksualnom 
iskustvu: bilo je to u srednjoj školi, s kolegom iz razreda kojem je prezime 
bilo Ma. Priča je posve nezanimljiva nekom tko nije homoseksualac; desi- 
lo se to u Maovoj kući — prvo su koristili ruke, a potom su se poslužili usti- 
ma. Ah-Lan je kušao okus tog dječaka — bio je slankast. Taj mu je događaj 
pomogao da shvati pravo značenje seksa — vidjeti prekrasnog golog 
muškarca kako ushićeno stenje, crven u licu, pulsirajućih plavih vena. U 
međuvremenu je okusio primordijalni okus života. Tada je mislio da je 
toliko mek i krotak, da ima toliko razumijevanja, da mu je zbog toga srce 
htjelo prepući od radosti. Te su se riječi gadile Xiao Shiju, koji je smatrao 
daje Ah-Lan previše laka roba, pa ga je čak htio prebiti na licu mjesta. 

Dok se prisjećao tog događaja nakon toliko vremena, Xiao Shi je 
dobio drugačiji uvid u stvari. Od je željno očekivao da čuje Ah-Lanove 
“price”. Ali nakon što bi ih čuo mislio je da je Ah-Lan laka roba. Mogli 
bismo reći da je prezirao Ah-Lanove prošle užitke zato jer nisu imali 

nikakve veze s njim. To jest, on je ili dugo u sebi nosio sjeme homoseksu- 
alnosti, ili je oduvijek bio homoseksualac a da to nije shvaćao. Inače ne bi 
slušao homoseksualne priče svaki put kad je radio u noćnoj smjeni. 


Dugo je vremena prošlo, i dok sjedi pod stolnom lampom držeći u 
ruci Ah-Lanovu knjigu, Xiao Shi napokon shvaća zašto onomad Ah-Lan 
nije želio pričati o svojim homoseksualnim iskustvima i homoseksu- 
alnim ljubavnicima, već je umjesto toga pričao o nevažnim stvarima. Rje- 
šenje zagonetke je slijedeće: Ah-Lan ga je volio. A on je tražio od Ah-Lana 
da mu priča o tim stvarima zato što ga tada nije volio. Napokon otvara 
Ah-Lanovu knjigu. 

Prva priča u Ah-Lanovoj knjizi ide ovako: Jednom, u davno doba, bio 
jedan vojni oficir, ili čuvar palače — nije važno što od toga dvoga, važno je 
to da je bio visok metar i pol i imao grimiznu bradu i dvostruke zjenice. 
Njegova visina i izgled ustvari također nisu važni. Važno je to da je, dok 
je patrolirao uz visoke zidove palače, uhvatio jednog kradljivca, ženu, i 
svezao je u lance, natakavši joj ih oko vrata. Žena je imala spuštena rame- 
na i široke kukove, bila je prekrasna poput zmajeve princeze. Mogao ju 
je poslati u zatvor, pustiti je da do kraja iskusi i propati zatvorski život, 

i potom je smaknuti; ili je mogao skinuti lanac i pustiti je na slobodu. U 
prvom bi je slučaju predao vlastima; u drugom, vratio bi je njoj samoj. 
Postojala je i treća mogućnost: mogao ju je odvući potežući je za željezni 
lanac. To jest, mogao ju je zadržati za sebe. U stvari, kradljivica je upravo 
to i očekivala. 

Ah-Lan je u svojoj knjizi napisao: Bio je travanj, toplo proljeće, tužne 
su vrbe bile još zavijene izmaglicom, kad je čuvar palače odveo kradlji- 
vicu u vrbovu šumu, gurnuo je na prljavi, crni nanos preostalog snijega, 
i silovao ju. Nakon svega, ona se ogrnula svojom zaprljanom bijelom 
haljinom i krenula kući s njim. Ah-Lan je rekao da su hladnoća željeznog 
lanca i mrlje od ostatka snijega bili dijelovi iskustva okrutnog silovanja. 
Ona je u sebi taj osjećaj smatrala prekrasnim. Xiao Shi je razmislio o 
čitavoj priči i zaključio da je Ah-Lan stvarno bolestan. Tri stvari, Ah- 
Lanova knjiga, priče koje mu je Ah-Lan ispričao te noći, i Ah-Lanova lju- 
bav, premetale su se jedna preko druge kao u kaleidoskopu. Ali Ah-Lanu 
su tri stvari postale vrlo jasne. To jest, prije nego što je Ah-Lan napisao 
taj odlomak, razmišljao je o sebi dok je sjedio u policijskoj stanici one 
noći, gledajući Xiao Shijevo bijesno lice, osjećajući njegov prezir. Ti su se 
osjećaji pretvorili u scenu u kojoj je kradljivica silovana. Ona je na sebi 
imala svoju snježno-bijelu haljinu i ležala je na brežuljčiću od ostatka 
snijega. Ta je kradljivica bila Ah-Lan. No ako ne uzmete u obzir Ah-Lano- 
vu ljubav prema Xiao Shiju, prizor ostaje nejasan. 


Ah-Lan je rekao da je razmišljao o nekim stvarima koje nije mogao 
napisati u svojoj knjizi. Sjeo je na madrac prelistavajući i kušajući svoju 
knjigu. Ali knjiga nije bila potpuna — nijedna knjiga ne može biti posve 
samo plod mašte, a isto tako sav zamišljaj se ne može ugurati u jednu 
cijelu knjigu. U stvari, Ah-Lanova mašta je također uključivala i čuvarev 
spolni organ, tvrd poput čelika, okrutan poput čelika, i hladan poput 

čelika, kako probada njegovo (njeno) tijelo. Istovremeno i tortura i seks. 
Ali taj dio njegove mašte i zamišljaja izgubio se u ovoj knjizi. Ah-Lan je 
razmišljao da bi možda trebao napisati drugu knjigu, u kojoj bi te osjeća- 
jeotvorenije izrazio. 

Ah-Lan je rekao da je knjiga, naravno, rođena iz ljubavi prema Xiao 
Shiju, ili biste čak mogli reći da je rođena te duge noći koju su on i Xiao 
Shi proveli u policijskoj stanici. Iako je većina toga izgubljena, ipak se 
zadržao izvorni oblik. Kad god bi pomislio na knjigu, mogao je zahvatiti 
čitavu tu noć u jedan zagrljaj. I kad god bi se prisjetio te noći, dobio bi 
snažnu erekciju. Ah-Lan je pridigao ručnik, pogledao onu stvar, i ponovo 
je pokrio. Stvar je bila poput barometra ljubavi. Ah-Lan nije smatrao da 
mu je ta stvar bila nužno potrebna, jer je bio tako pokoran, nudeći se 
uvredama, mučenju, dok je organ imao iskežene očnjake i oštre pandže, 
potpuno u neskladu s njegovim karakterom. 

Kako se bližio kraj školske godine, Javni prijevoz je uhapšena i posla- 
na u radni logor. On je taj prizor vidio iz daljine. Ona je imala torbu u 
kojoj su bili čuturica i ostale stvari, prišla policajcu, spustila svoje stvari 
na zemlju, i pružila ruke jednu za drugom na koje su stavili lisice. Izg- 
ledalo je kao kupnja na tržnici. Tada je podigla ruke sputane lisičinama, 
skupila kosu, podigla svoje stvari, i krenula za njima. Prizor je natjerao 
Ah-Lana da joj zavidi — sve što se bi se događalo pod tihom površinom 
činilo je da se Ah-Lan osjeća kao da je on sam to iskusio, i njegovo je srce 
bujalo od sreće. 


U Ah-Lanovoj knjizi nalazio se slijedeći odlomak: Čuvar palače 
svezao je kradljivičin vrat i ruke lancima i povukao je za sobom, ostavlja- 
jući daleko za sobom gradsku vrevu i komešanje, dok nije stigao do obale 
rijeke. Bio je kraj zime i početak proljeća, pa je rijeka bila tek potez golog 
korita, uz obalu su se protezala stabla vrba s novim žutim granama, a 
ispod ruba obale, u sjeni, nazirale su se krpe snijega i leda. Ovaj je prizor 
kod kradljivice pojačao hladnoću čeličnih lanaca. Ona nije znala kuda je 
čuvar vodi, i nije imala drugog izbora no da ga slijedi. 

Stvarno su se stvari odvijale sasvim drugačije: Javni je prijevoz zajed- 
no s grupom drugih ljudi krenula prema školskim vratima, oko njih 
se skupilo mnoštvo učenika. Pa su tako svi hodali u gomili, dok je ona 
svoje stvari nosila objema rukama; činilo se da su stvari vrlo teške, pa se 
mučila da hoda noseći torbu — pored hodanja, nije se mogla usredotočiti 
ni na što drugo. Kasnije, kad je ušla u policijsko vozilo, napokon je mogla 
pogledati naokolo i ugledala je Ah-Lana u gomili. Kad ga je ugledala, 
nasmiješila mu se, i mahnula mu pomičući par prstiju u znak pozdrava. 

Ah-Lan je rekao da je vjerovao da je Javni prijevoz uhapšena zbog svo- 
je ljepote, blagosti i pokornosti. Zato je, u njegovom srcu, biti uhapšen 
postalo sinonim za ljepotu, blagost i pokornost. Xiao Shi ga, naravno, 
nije uhapsio stoga jer je posjedovao te osobine, već zato jer je čuo da su 
mu ruke naelektrizirane, i da njegovo tijelo može primiti dve štapine 
odjednom, i tako dalje. Ali Ah-Lan je želio stvari vidjeti drugačijima. 

To jest, želio je vjerovati da ga je Xiao Shi uhapsio zbog njegove ljepote, 
blagosti i pokornosti, unatoč tome što je znao da to ne mora biti točno. 

Ah-Lan je rekao da je Javni prijevoz i prije imala stalni predosjećaj 
da če je uhapsiti. Rekla je Ah-Lanu, Postala sam vrlo laka. Na kraju će me 
sigurno uhapsiti. Kasnije je Ah-Lan osjećao da je i on postalo vrlo laka 
roba, neposredno nakon što je završio srednju školu. 

Ah-Lan je otišao raditi na neku farmu (da li je bila farma ili ne, ili neki 
drugi posao, nije važno, u svakom slučaju nije bio u gradu). Bio je tužna, 
nedruštvena osoba, ali takva se njegova narav svidjela vođama. Vođe su 
smatrale da je pošten čovjek i postavili su ga za zapovjednika kantine, 
zaduženog za kuhinju, pa je redovito morao ići u hambar kupovati rižu. 
Nakon nekog vremena, upoznao je zapovjednika kantine iz susjednog 
tima, koji je također izgleda bio kao tužan i nedruštven tip. Ah-Lan je s 
njim zadjenuo razgovor, i u svojoj naivnosti, zaljubio se u njega. Priča 
se potom odvijala vrlo brzo. Ubrzo nakon prvog susreta, jedne noći dok 
se održavao neki festival, Ah-Lan je vodio ljubav s oficirom za kantinu u 
sobi u susjednom timu. Usred njihovog ljubavnog čina, ili točnije, nakon 
što je Ah-Lan završio s onim što je radio drugom muškarcu, i prije nego 
što je ovaj to počeo raditi Ah-Lanu, odjednom je odnekud iskočila grupa 
ljudi, prebila Ah-Lana, otela mu novac, i izbacila ga odatle. Nakon toga je 
čitave noći hodao seoskom cestom, brojeći isprano drveće uz cestu, koje 
se isticalo iz mraka. Poput svakog mladog čovjeka koji je izvukao kraći 
kraj, želio se osvetiti. Ali osveta je bila nemoguća. Svatko tko bi se založio 
za njega morao bi priznati da je homoseksualac. U zoru, ulazeći u grad, 
mogao je čitati u očima drugih ljudi (Ah-Lan je tada bio u prilično lošem 
stanju) kako je strašno laka roba postao. Čak je vjerovao da je najlakša 
osoba na svijetu. Od tog trena, poistovjećivao se s Javnim prijevozom. 


Ah-Lan je rekao kad je prvi put došao u park, da je svake večeri, u tre- 
nutku kad bi se palila obojana svjetla, osjetio prisustvo mnoštva visokih, 
vitkih žena koje su šetale ispod svjetala u crnim večernjim haljinama 
koje su se vukle za njima po tlu. Osjećao je da je trebao biti jedna od njih. 
Do ponoći bi počeo čeznuti za dodirom tijela, kao da bi bilo prekasno 
kad bi to sada porekao. Noćna je zavjesa pala, a svjetla živahnih boja su se 
upalila, što ga je nagnalo da osjeti silnu želju da bude voljen od drugih. 
Xiao Shi se namrštio i rekao, Zašto pričaš gluposti? Radije reci nešto o 
sebi. Ah-Lan se tada nasmiješio jer je to ustvari bio zahtjev da prizna svo- 
ju ljubav. Ako ljubav nema nikakvog razloga ili uzroka postojanja, treba 
biti kažnjena; u suprotnom, moglo joj je biti oprošteno. To je bila logika 
policijske stanice. Ali park je bio nešto drugo; ljubav tamo nije imala 
opravdanja, već joj je uvijek moglo biti oprošteno, i stoga se nije mogla 
nazvati ljubavlju. Ah-Lan je baš zbog toga očajavao. Počeo je pričati o 
tim stvarima: na primjer, kako bi slijedio nekoga u parku, i nakon što bi 
ga dugo pratio, na kraju bi otišli na neko gradilište ili na vrh nebodera 
i vodili tamo ljubav, ili bi drkali jedan drugome pod vodom u javnom 
kupatilu. Rekao je da u stvari ne voli takve stvari, jer kad ljudi to rade, 
pretvaraju se u slavine iz kojih istječe sprema. No Xiao Shi je vjerovao 
da Ah-Lan voli takve stvari, zašto bi inače pričao o njima? Kao policajac, 

mislio je da mu ljudi ne bi nikad ništa rekli dobrovoljno; ako nešto učine 
dobrovoljno, tada mora da imaju neki razlog za to. Ukratko, rekao je 

uz mrgodan izraz, Bolje ti je da se uozbiljiš, kučkin sine! Nakon togaje 
uslijedilo pitanje, Je l' misliš da sam i ja tek slavina? Ah-Lan je izbjegao 
odgovoriti na pitanje rekavši, Ljubav bi trebala biti kažnjena. Bez kazne, 
ne može je se nazvati ljubavlju. 


m 17 — 


Xiao Shi je odgovorio Ah-Lanu: Ti si laka roba kučkin sine. Na njego- 
vo iznenađenje, Ah-Lan je čak i takav sud primio mirno. Rekao je da mu 
jejedna djevojka jednom rekla: Neki ljudi su rodeni kao laka roba. Ta je 
djevojka bila Javni prijevoz. Ona i Ah-Lan sjedili su za malim okruglim 
stolom u kući Javnog prijevoza, grickajuči bučine koštice. Ona je rekla, 
Netko poput mene se rodi kako bi izgledao najlakši medu drugima. To 
bi moglo biti zato jer ona nikada nije učinila ništa od onih stvari koje se 
vežu uz nekoga tko je oštečena roba, a ipak je svi zovu "oštečena roba", i 
nju su pratili na pozornicu na kojoj su je javno sramotili i denuncirali ia- 
ko ona nikada nije učinila ništa loše, i tako dalje. Nakon nekog vremena, 
ona reče, Pogledaj kako sam ja laka. Tada je sa sebe skinula svu odječu, 
sjela, spustila glavu, i nastavila grickati bučine sjemenke. Pramen joj je 
skliznuo u usta, i ona je zabacila glavu i tako se riješila kose u ustima. 
Tada je primijetila da Ah-Lan ne gleda njeno tijelo, pa je rekla, Možeš me 
pogledati. Nije važno. Pa je Ah-Lan podigao glavu i pogledao je, crven u 
licu. Ali ona je bila mirna kao i inače. Ispljunula je ljusku koštice i rekla, 
Dodatkni me. Ah-Lan je ispružio drhtavu ruku i odabrao njene grudi. 
Kad su vrhovi njegovih prstiju dotakli njenu kožu, Ah-Lan se stresao kao 
da je doživio električni udar. Ali činilo se da ona ne osječa ništa. Tada je 
položila ruke na stol, pustila da joj kosa padne preko ramena, skriva- 
jući joj tijelo i Ah-Lanovu milujuću ruku pod stolom, i mirno rekla, Što 
misliš? Iznenada je ugledala muhu, zgrabila mlatilicu koja je bila u blizi- 
ni, i ustala kako bi je ubila. U tom trenutku Javni prijevoz nije izgledala 
nimalo laka, nije nalikovala sebi. Budući je imala vitko i blijedo tijelo, 
nabubrina njenih grudi, i trbuh, izgledali su zanimljivo. Izgledala je laka 
samo kad bi bila odjevena i pokrivena. 

Javni je prijevoz rekla Ah-Lanu da je svatko roden kao laka roba, što je 
nemoguće promijeniti. Što se više trudiš sakriti svoju lakost, to je očitije 
koliko si laka roba. Jedini način da se pobjegne od toga jest priznati 
vlastitu lakost, i pokušati uživati u njoj. Još dok je bio dječak i sjedio na 
betonskom podu igrajući se s kockama, Ah-Lan bi često nesvjesno milo- 
vao svoj penis. Tad bi se njegova majka obrušila na njega, govoreči mu 
da se ponaša kao huligan, prijeteči da če mu ga otsječi, i tako dalje. Tada 
bi rekla da če pozvati Čiku Policajca, koji če ga odvesti i zaključati ga u 
zatvor. Kako se prijekor pokazao neuspješnim, počela ga je vezati i tjerati 
da sjedi na betonskom podu ruku vezanih iza leda. Kad je Ah-Lan sjedio 
tako s rukama iza leda, osječao je da mu se budi erekcija i postajao bi vrlo 
uzbuden. Čitavo je vrijeme čekao da dode Čiko Policajac, da ga odvede u 
zatvor. Od tada je Čiko Policajac s šiljatom kapom i lisičinama zakačeni- 
ma za pojas postao njegov istinski ljubavnik iz snova. Sada je jedan takav 
Čiko Policajac sjedio nasuprot njemu; no Xiao Shi je bio deset godina 
mladi od Ah-Lana. Iz te je pozicije priznao da je laka roba. 

Prisjećajući se kako mu je Javni prijevoz izložila svoje golo tijelo, 
kako je poput satena bila meka njena koža, Ah-Lan je želio reći kako bi 
sve to također trebalo pripadati Xiao Shiju. Želio je sve što ima posvetiti 
Xiao Shiju — ali to nije rekao. Kao prvo, Javni prijevoz više nije imala ono 
tijelo sedamnaestogodisnjakinje; kao drugo, takva vrsta predanosti bila 
je prešokantna i zastrašujuća. Zato se ta ideja raspršila i nestala iz njego- 
vih misli poput oblačića tamnoplavog dima. 

Netom nakon što se bio vratio s farme, rekao je Ah-Lan, želio je odu- 
stati od svoje homoseksualnosti, to jest, nije više želio biti tako lak. Zato 
je otišao u bolnicu. Tamo je za stolom sjedio doktor u bijeloj kuti čupka- 
jući dlačice iz nosa. Ah-Lanu je dao dva snopa sličica; na jednima su bili 
prikazani muškarci, na drugima žene; također mu je dao dvije čaše bijele 
tekućine, jedna je bila mlijeko, druga sredstva za izazivanje povraćanja. 
Zatim je rekao Ah-Lanu da uzme gutljaj mlijeka dok gleda slike žena, i 
gutljaj sredstva za povraćanje dok gleda slike muškaraca, te izašao. Ah- 
Lan je počeo povraćati. Okruženje i ono što je radio učinili su da se osjeća 
još lakšim nego prije. 

Ah-Lan je na brzinu pregledao svu silu slika, čija su mu jeftina izrada 
i vulgarni prikazi gadili. Njemu se žene nisu osobito ne sviđale, niti su 
mu se muškarci osobito sviđali. On je naprosto mrzio ružne stvari i volio 
prekrasne stvari. Nakon nekog vremena, Ah-Lan je odložio slike, sjeo uz 
sudoper i gutljaj po gutljaj iskapio čašu sredstva za povraćanje. Dok je 
povraćao, svojski se trudio da zadrži dostojanstvo i dražest (promatra- 
jući se u zrcalu koje se nalazilo iznad sudopera). Čak je počeo i uživati u 
povraćanju. 

Xiao Shi je rekao Ah-Lanu, Nikada prije nisam naišao na nekoga 
poput tebe — nitko ne bi priznao da je laka roba. Zato je to prava lakost. 
Dok je on rasipao svoju mudrost, nije primjetio ozarenost na Ah-Lano- 
vom licu, da mu se nabacivao. To jest, Xiao Shi nije primijetio da ga je 
Ah-Lan volio. Samo je obraćao pažnju na ono očito, da su u sobi bili 
policajac i prijestupnik, dobra osoba i laka osoba; da je tamo bio jedan 
koji je prekoravao i jedan koji je bio prekoravan. Nije primjećivao što se 
skrivalo iza toga. 


Dok je Ah-Lan sjedio u policijskoj stanici, osjećao se kao žena u bije- 
log haljini, svezana za ruke i noge, poput cvijeta s pet latica, na taljigama 
koje nestaju u magli. U toj očajnoj situaciji, na prikolici-taljigama, ona 
se zaljubila u dZelata, svog krvnika. Krvnik je izgledao svečano, gordo, i 
bezizražajno (kao budala), stoga činjenica što se Ah-Lan zaljubio u njega 
u samom početku nije bila bez skrivenog motiva. U ovoj priči, ispod 
bijele halje, svo lukavstvo, zlo i požuda su isključeni i protjerani, ono što 
je ostalo su samo nevinost, finoća i nježnost. Pod bijelom haljom, ona je 
doživljavala sebe samu i pripremala se za oštricu noža na svom vratu. 

Ah-Lan je govorio o svojim osjećajima; često se osjećao kriv bez 
razloga, želio se dati, dati se nekomu. U tim bi se trenutcima on i njegova 
zamišljena kradljivica u bijeloj halji stopili u jedno. Prikolica je truckala 
i poskakivala niz padinu i zaustavila se na nekoj livadi. Ona i krvnik sišli 
sus prikolice, i zaputili se ledinom, kao da idu u šetnju. Ali to je bila 
posljednja šetnja njenog života. A krvnik ju je držao za kožnim uzicama 


73 Wang Xiaobo 


svezane ručne zglobove, poput sjene koja slijedi tijelo, i osjećaj je bio 
prekrasan. Čvrsto ju je držao, i to je također bio prekrasan osjećaj. Čvrsto 
ju je držao sve dok nisu došli do neke blatne jame na padini. Jama je 

bila vrlo plitka, no njoj se ne bi svidjela ni duboka jama. Potom se bacila 
u naručje krvnika i prepustila se trenutku. No Ah-Lan nije zapisao taj 
osjećaj u svoju knjigu. Knjiga ne može sadržavati sve. 

Kasnije, ljubavna priča koju je ispričao Ah-Lan išla je ovako: Nekoliko 
godina unazad, on je još bio vrlo mlad, zgodan, i u to je vrijeme stekao 
priličnu reputaciju u svom krugu. Jednoga dana, dok je šetao ulicom s 
nekolicinom prijatelja, ili nekolicinom obožavatelja, izdaleka ga je pro- 
matrao neki momak. Onako sramežljiv, bojao se prići i započeti razgovor 
s Ah-Lanom. Kasnije su se uspjeli upoznati. Momak je bio školski učitelj 
sa sela. Čuo je za nekoga u gradu tko se zove Ah-Lan, zaljubio se u njega, 
zatim mu je prišao i rekao, Volim te. Također je rekao, Možeš sa mnom 
raditi što god hoćeš. Bila je to očajna ljubav, i očajna predanost, i nisi 
je mogao odbiti. Ali taj je očaj bilo lakše shvatiti od Ah-Lanovog, jer je 
dolazio iz siromaštva. Ah-Lan je bio u njegovom domu i vidio kolibu od 
žutog blata punu pukotina, drveni krevet postavljen na četiri staklene 
flaše, i stari nesretni par otupio od siromaštva i teškog rada. U toj se oro- 
nuloj kući Ah-Lan zaljubio u školskog učitelja, osjećajući se poput nekog 
elegantnog i bogatog plemenitaša, i na tom je drvenom krevetu rekao 
školskom učitelju da ga iskoristi. Smatrao je da je osjećaj prekrasan. 

Ah-Lan je također želio reći da je momak bio toliko siromašan da u 
kući nije imao ništa osim četiri gola zida, ali je svejedno nosio najmo- 
dernije traperice i vozio skupe trkaće motore. Poput svih ljudi sa sela, 
silno se trudio da dobro izgleda i da se oblači u trendu. Prišao je Ah-Lanu 
u rekao, Volim te, i pripadam samo tebi. Pokazao je Ah-Lanu ne samo 
svoju prekrasnu vanjštinu, nego i svoju oronulu kuću, i svoju nelagodu 
kad nije imao nikoga kome bi se obratio — to jest, dao je sve od sebe da 
Ah-Lanu pokaže način na koji da ga voli. No Ah-Lanova je odluka nadišla 
sva njegova očekivanja; on će ga voliti na način na koji se voli milijardera, 
ili cara. Ono što je Ah-Lan želio reći bilo je slijedeće: kako je to divno biti 
lijep i prekrasan — ispunit će ti se sve želje, kao da si bog. 

Možda je Ah-Lan ispričao još neke priče o sebi i momku, na primjer 
kako su uz rijeku postavili mrežu ne bi li uhvatili ptice, no uhvatili su 
samo bezvrijedne vrapce. Ili kako su se uputili na daleki put ne bi li proda- 
li neku odjeću, ali na kraju nisu ništa zaradili, već su bili na gubitku. Sve 
su se priče završavale na isti način: Ah-Lan ispružen u oronuloj blatnoj 
kolibi moli momka da ga voli i da odagna njegov očaj. Kuća je uvijek bila 
osvijetljena tek golom žaruljom, a na zidovima išaranim pukotinama 
uvijek bi plazilo nekoliko golemih žohara. Oko ponoći, u sobu bi ulebdje- 
la magla, a uz krevet su se gomilale stare knjige i novine — siromašni ljudi 
su nerado bacali i najmanji komadić papira — najljepše je kad te voli netko 
tko je očajan. Ali Xiao Shi nije mogao razumjeti tu priču. Rekao je, Kakva 
su to sranja, kučkin sine. Zar je to ljubav? Ah-Lan nije imao drugog izbora 
nego da brzo završi svoju priču. Kasnije je učitelj želio da Ah-Lan oženi 
njegovu sestru, kako bi njih troje moglo živjeti zajedno. Taj se prijedlog 
zgadio Ah-Lanu, i on ga je odbio. Mogao ga je voljeti, ali nije želio biti 
uvučen u takav život. Tada ne bi više bilo nikoga tko bi ga sramežljivo 
pogledao ili mu prišao i rekao u očajanju: Volim te. Ponekad, to što si 
mlad, zgodan i privlačan daje ti nadu. Ali Ah-Lan više nije to. 

Ah-Lan još uvijek izgleda dobro. Ali počeo je koristiti šminku; čupkao 
si je obrve i mazao lice kremom. Ono što ga je najviše zabrinjavalo jest 
to što mu je ten ugasao, a koža na zglobovima se počela borati. Želio je 
zadržati visoko, vitko i blistavo tijelo prekrasnog mladića. Xiao Shi je 
smatrao da je perverzan, ali Ah-Lan nije tako mislio. Takvo tijelo zovemo 
prekrasnim, bilo da pripada muškarcu ili ženi. 


S engleskog prevela: Larisa Petrić 

JURICA STAREŠINČIĆ 


MUÑOZ 
I Carlos 
Sampayo: 
Serijal 
stripova 
O AlaCKU 
Sinneru 


e] Kad su se argentinski emigranti José Muñoz i 
Carlos Sampayo igrom slučaja upoznali u Barceloni 
preko zajedničkog prijatelja, obojica su bili u ranim 
tridesetima, emigranti i razočarani karijerom. Mufioz 
je u Argentini završio slavnu školu stripa u Escuela 
Panamericana de Arte de Buenos Aires, gdje su se 
među učiteljima našli Hugo Pratt i Alberto Breccia, a 
to mu je otvorilo vrata u svijet strip profesionalaca. 
Još kao tinejdžer crtao je po scenarijima slavnog Hec- 
tora Oesterhelda, a zatim za englesko tržište tuširao 
crteže velikog argentinskog crtača Francisca Solana 
Lopeza. Ono što je na početku bila sjajna prilika 
za učenje, uskoro je postao dosadan i nekreativan 
posao. Munoz je želio unositi više sebe u svoje 
kreacije, ali kao da nije bilo izdavača zainteresiranih 
za autorski strip. Istovremeno, Sampayo je uređivao 
književni časopis, ali vlastiti književni rad teško je 
gurao, pa je na kraju završio kao pisac u reklamnoj 
agenciji. Čim su počeli razgovarati, shvatili su da 
dijele mnoga razmišljanja, ali prije svega želju za 
izražavanjem vlastitih političkih stavova, emocija, 
socijalnih briga... lako Sampayo prije toga nije bio 
zainteresiran za strip, družeći se sa strip entuzija- 
stom Muñozom, dobio je pravi stimulans da se okuša 
u tom području. 

Prvi strip koji su zajedno realizirali, a koji ovdje 
predstavljamo, prvi je u serijalu stripova o Alac- 
ku Sinneru. Noir krimić sasvim se uklapa u dobro 
poznat kalup priče o ciničnom privatnom istražitelju, 
znanom iz radova Raymonda Chandlera i Mickeya 


Spillanea. Iako iz današnje perspektive djeluje kao 
kvalitetan izdanak srednje struje komercijalnog stri- 
pa, manje avangardnog čak i od najkomercijalnijih 
stripova današnjice (primjerice Sin Citya Franka Mil- 
lera), strip je 1975. tiskan u ediciji eksperimentalnih 
stripova Alter Linus. Strip nije polučio spektakularan 
uspjeh, ali je preveden na nekoliko jezika i osigurao 
autorima i serijalu nekakvu budućnost. 

Iz epizode u epizodu, važnost kriminalistič- 
kog zapleta postaje sve manja, a pažnja prelazi na 
socijalni kontekst života u iseljeničkim četvrtima 
New Yorka, koji autorima služi kao mitski grad 
alijenacije (poput Kafke kad je pisao Ameriku, ni oni 
nisu bili u New Yorku u kojem se radnja odvija dugo 
nakon prvih epizoda Sinnera) i u kojem se njihov 
protagonist odbija prikloniti bilo kojoj grupi iako se 
pripadnost čini nužnom za preživljavanje. Život u 
latinoameričkoj četvrti učinio ga je strancem u vlas- 
titom gradu, napuštanje komotnog posla u policiji 
egzistencijalno nesigurnim, a propali brak s malo- 
građankom opsjednutom ugledom i novcem uništio 
je u njemu svaku želju za društvenim statusom — 
ukratko, u svim sferama života postao je stranac 
u tuđoj zemlji poput svojih autora. Istovremeno 
Munozov grafizam napušta utabane staze njegovih 
učitelja i kreće prema nečemu što sam opisuje ovako: 
“Lice, tijelo postaju sinteza onoga što je vidljivo i 
onoga unutra. To više nije samo izgled, već elementi 
njegove sveukupnosti. Barem je to ono što nastojim 
izraziti." 

José Muñoz i Carlos Sampayo: Joe’s Bar 

(ODLOMCI) 


“Nazivam kršćanstvo velikim prokletstvom, velikom unutarnjom propašću, veli- 
kim instrumentom osvete kojemu ni jedno sredstvo nije dovoljno otrovno, potajno, 
podzemno, maleno. Nazivam kršćanstvo besmrtnom sramotom čovječanstva." 


(Nietzsche - Der Antichrist) 


4] Petrović je zahvalan na ratu u Bosni jer mu je omogućio da na vrijeme 
pobjegne iz teško primitivne sredine. 


— Ostavi se romantičnih predodžaba o dobrim i gostoljubivim ljudi- 
ma, u to vjeruju samo malograđani cijeloga svijeta, kaže, ondje su ljudi 
uistinu zli. 


— Kao i svagdje, tješim ga. Ljudi su najzloćudnija vrsta. Vratimo, 
dakle, krvne žrtve, žrtvovanja ljudi na oltaru, obredni nož zaboden u srce 
uime poniznosti pred činjenicom da se stvarnost nalazi iznad čovjeka. 
Čovjek je tek njen neznatni dio. 


Ajde ti lijepo u Samobor. Pa nije to neki veliki problem. BILJEŠKA O AUTORU: 


Strpaš u torbu Uliksa, bilježnicu, odpješačiš lagano do Darko Vrlac, rođen u 
Črnomerca, pogledaš kada ide bus i ako ti preostane nešto Bjelovaru 1968. Živi 
vremena pojedeš si burek ili kavu popiješ već prema inspi- Posvuda... 


raciji. Sjedaš u autobus i tih dvadesetipet minuta koliko 
otprilike traje vožnja čitaš aktualni broj Zareza. Zatim 
otpremiš doma skladištara koji radi do dva, zavališ se u 
stolac i gledaš crnobijeli televizor kojeg je donio Miro, novi 
radnik, fini gospodin s brčićima, sjajna karoserija, ali vrlo 
podmukao, premazan svim mastima. 


Nije li to najveća varka, 
da se nježno tonuće u san 
i nečija duboka budnost 
pretvore u grozničavu 
nesanicu, prinče? 


kršćane lavovima! 
...i pažljivo joj ga stavio u usta. Njen šešir i glava utonuli su. 
Zatim slijedeća. Njen je šešir odmah utonuo. Zatim slijedeća: neka stara ženica. 
Svećenik se sagnuo da joj ga stavi u usta, mrmljajući sve vrijeme. Latinski. Slijedeća. 
Zatvori oči i otvori usta. Sto? Co r p u s: tijelo. Mrtvo tijelo. Dobra zamisao na 
latinskom. Najprije ih omami. Zaklonište za umiruće. Ne bi se reklo da one to žvaču: 
samo progutaju. Čudna ideja: jesti dijelove mrtvog tijela. Zato su ljudožderi to i 
zavoljeli. ...kaže Joyce. 


U zajedničkoj kupaoni napušeni Zvjezdan šiša napušenog Marino- 
vića. Skuhao sam im kavu. Evo, kava. Jedna za Seviljskog Brijača i jedna 
za Neofašistu. Smotao sam još jednoga pa sam otišao pogledati što rade. 
Marinović sjedi, kao na tronu, zgrbljen, nalik na antipapu kojemu samo 
štap nedostaje, a Zvjezdan ga pomazuje i polijeva svetom vodom Jeriho- 
na Tzabaota. Zamislimo uz to i muzičku podlogu, jedan tango, recimo 
Milonga de los morenos — Dina Saluzzija i Rosamunde Quartett. 


— Ovo nisu tvoji CDi, rekao je Marinović čim je došao. Zgrabio. 
Pregledavao. 


— Nisu, rekao sam. Mislim da mi je on tada rekao; -To su sigurno 
Njegovi. 


— Točno Marinoviću. Potpuno si u pravu, On, još uvijek, poput utvare 
šepesa za mnom ma gdje ja išao. 

Draga, tvoj um mreža je finih niti romantizma, ali sudeći barem po 
njegovim najreprezentativnijim predstavnicima kao što su Lord Gordon 
Byron ili Leopardi romantizam je revolucija perpetuo, ranjen u bitci iz 
bitke u bitku između dva topla ženska zagrljaja... vaze s cvijećem, neko- 
liko mirisnih svjećica... pa neka bude i nekakav kamin u kojem pucketa 
vatra dok vani oluja pustoši sve što se nađe na otvorenom. Nema roman- 
tike bez prolijevanja krvi, kao što općenito ničega nema bez prolijevanja 
krvi. I zato pakiraj se već sada i odi tamo gdje se ratuje, stani na stranu 
ugnjetavanih, poševi se snekakvim egzotičnim fundamentalistom. 


Odazvao sam se na poziv izvjesnom sudu zbog, recimo, toga što mi se 
nakupio čitav snop neplaćenih kazni za švercanje u tramvaju, ili, možda 
zbog toga što me je djevojka koju nikada nisam vidio optužila za opsceno 
ponašanje u javnosti, ili sam možda baseball palicom brutalno eutanazi- 
rao kućnog ljubimca. Potom ga bacio u Savu. Svejedno. 


Tjera me čežnja da otkrijem razloge zbog kojih pišem duboko u noć, 
napljugavam se i slušam neki svježi jazz standard. Jedan od bezbroj 
mogućih odgovora na to pitanje govori o tome kako je pisanje aktivnost 
koja najviše određuje moju egzistencijalnu bit, pisanje je, dakle, svo- 
jevrsni odgovor na pitanje smisla. Tako, dakle, postojim. 


Što se pisanja tiče, stvari funkcioniraju samo na prvu i prema nadah- 
nuću, a variraju uglavnom prema finoći trave koju pušim. 


Zamisli ti to, čovjek se usuđuje misliti protiv toka. Pa trebalo bi ga 
na galge objesiti, na kolac nabiti, na križ ga zakucati pa neka mu vrane 
živom oči kljucaju. I sve nekako u tom stilu. 


Pojačati radio. 94.3mhz. ... sjemenka marihuane među tipkama tasta- 
ture... negdje između znaka plus i one strelice što briše tekst...duhan... 
između V i B... komadić trave iznad F9... intermezzo... literarni diskurs... 
intermezzo... bezglasno... diskurs beskrajno... njene oči lagano gasnu u mojoj 
utrobi... posljednji oteti uzdah miriše na san usnulog djeteta... tvoja nježna koža 
u ormaru pristojno obješena na vješalicu... prva u dugome nizu... prepoznatljiva 
po tetovaži malog lešinara sa maslinovom grančicom u kljunu... malo iznad lijeve 
dojke... iznad one na kojoj sam bezbroj puta... uvijek teško odolim vrhovima koje 
sam spremio za crne dane i nikada ne pušim kada nemam... nikada nemam a da ne 
pušim... ne smije to dugo stajat da se ne osuši... danas sam nervozan... dan je lijep... 
dan je ružan... kakvo divno jutro... još je mrak... bilo bi lijepo jednoga smotat... 
učiniti dan ljepšim veću samom njegovom korijenu... bum Šiva... plamen jeftinog 
upaljača... uvijek preslab ili prejak... prva dva tri dima... i najnoviji CD Matije 
Dedića... čista sjeta... podsjeća na jedan...ne tako davno... 

- IV — 


Bila je već davno prošla ponoć kada je Zoki na okretištu tramvaja na 
Savskom mostu prokockao posljednju kunu. Rulet ga nije išao, cure ga 
nisu jebale ni pet posto, u stan na Trešnjevci nije se mogao vratiti jer mu 
je gazdarica promijenila bravu. Bio je faktički izbačen jer nije mjesecima 
plaćao stanarinu. Njegova uvjerenost da će jednog dana dobiti brdo para 
na kocki bila je impresivna. O kockanju, kockarnicama i kockarima znao 
je uistinu sve. Njegove priče bile su toliko zanimljive i nevjerojatne da 
sam mu jednom predložio da napiše knjigu, čak sam mu velikodušno 
ponudio i svoju pomoć iako sam već duboko bio u nekim sasvim drugim 
literarnim projektima. Predložio sam mu u stvari da dva puta tjedno 
uzmemo flašu vina, bacimo na stol šaku trave, uključimo kazetofon na 
snimanje, lagano rolamo, po mogućnosti na zadanu temu, a kasnije bi 
to lijepo mogli prekucat na kompjutor i posložiti u neki teorijskozabav- 
noakcijski Priručnik za siguran dobitak u casinu. Otada ga ta ideja ne 
napušta. Kada je vidio da ja uistinu ne pronalazim vremena ma koliko bi 
to želio, da ne uspijevam pronaći niti najmanji rascjep između obaveza, 
počeo je tom idejom gnjaviti neke druge ljude. Zadnjih nekoliko godina 
ustvari umišljao je da piše knjigu. Sad kad razmišljam o tome čini mi 
se da bih ja i uspio pronaći vremena kao što uostalom Za sve uspijevam 
pronaći vremena ako to uistinu želim, ali sam ga procijenio kao nespos- 
obnog za takvu vrstu projekta koji je ipak pretjerano zahtjevan da bi 
mi oduzimao vrijeme i energiju, a da bi sve skupa to bilo uzaludno na 
kraju, kao što je uzaludno bilo i sa Vladimirom Ivičekom, utemeljiteljem 
O.T.O-a u Hrvatskoj. Od Ivičeka mi je ostala hrpa kazeta koje ne mogu 
poslužiti apsolutno ničemu, osim kao svojevrsni dokument i jedno 
pomalo bljutavo sjećanje. 


Bila je već davno prošla ponoć. Zoki vadi posljednju cigaretu iz 
zgužvane kutije i pripaljuje. Otpuhuje dim u ljetnu noć hodajući prema 
srebrnkastoj Savi nad kojom je bujao mjesec. Razmišlja o tome kako će 
jednog dana, čim se malo sredi, čim mu to životne okolnosti dopuste, čim 
ga Kairos pomiluje po njegovoj psećoj glavici, ipak napisati tu knjigu, pa 
makar i bez ičije pomoći. Mogao bi recimo obrađivati temu po temu, od 
karata i kartaških igara, preko ruleta, blackjackova i tako dalje ako treba 
do lota 6/45 i sportske prognoze, zajedno sa svim proračunskim tabli- 
cama koje je vrtio u glavi, sa svim izračunima najčešće izvučenih brojeva 
u proteklih pet godina, sa njihovim prosjekom, varijablama, vjerojat- 
nostima i srećom. Čini se da je ipak sreća ključni pojam kada je hazard 
u pitanju. Knjiga bi se recimo mogla zvati Hazarder to bi bila knjiga o 
njemu samome, ali nigdje se to u stvari ne bi vidjelo, diskurs bi bio opće- 
nit, samo on bi znao da se radi o njemu. Samo on i oni koji su ga dobro 
poznavali. Ili možda da se knjiga zove Sreća? A, ne može sreća. Hazard i 
sreća se isključuju. U jednom momentu Zoki postane svjestan paradoksa. 
Postane mu jasna razlika između znanja i spoznaje. Za razliku od znanja 
spoznaja uključuje biće i njegovu korjenitu promjenu. Ugledao je splav 
birtiju na Savi. Nije bilo nikoga. Zadnji gosti već su otišli. Otišao je tamo. 
Pronašao je nekoliko solidnih opušaka i strpao ih u džep. Sjeo je na jednu 
stolicu, na drugu je stavio noge i pušeći promatrao zvjezdano nebo i 
tijek rijeke. Tko bi rekao da odbačeni opušak ima toliko dima? Ne bi ga 

se posramio ni egzekutor u Buchenwaldu. Kak se ono veli; Krematori- 
um, ausmachen! Raskopčao je šlic, izvadio kurac i izdrkao ga na brzinu. 
U teškim trenucima drkanje mu je često pružalo jedinu utjehu. Nije 

se previše opterećivao s onime što donosi sutra. Sada je u redu. Sada je 
zauvijek. Osjećao se slobodnim, gotovo asketski. Okrenut od svjetovnog 
života prema unutra, prema kontemplaciji. Prema vlastitom najintimni- 
jem biću odnosio se s punim poštovanjem, kao što se Jung odnosio prema 
svojem Filemonu, ili Crowley prema Augoeidesu. Bio je slobodan od 
posjedovanja bilo čega. Nije mu padalo na pamet da je asketizam dobro 
opravdanje za nesposobnost. U idiličnom doživljaju rijeke na mjesečini 
uporno je izbjegavao osjetiti smrad koji je iz nje isparavao. Vidio je samo 
ono što je želio vidjeti. Osjetio je samo ono što je želio osjetiti. I baš ga 

je bolio kurac. I kako ga je umor sve više i više oduzimao njegove misli 
poprime tok ljubavi koje nikada nije imao, ljubavi koja poništava strah 
odsmrti ili ga svodi tek na neznatnu, najmanju moguću mjeru, ljubavi 
u kojoj ne postoji prolaznost iako je prolaznost sukus ljubavi... i ljepote, 
ljepote, ljepote, ljepote... 


Tek kada ga je grubo prodrmao nogom Zokijev pogled sretne se sa 
bezličnim pogledom brkatog starijeg muškarca koji ga upita da zašto 
spava ovdje. Ništa, kaže Zoki, napio sam se i ovdje zaspao. Brkati ga 
sumnjičavo pogleda i upita ga ima li gdje spavati. I Zoki mu ispriča toliko 
tužnu i tešku životnu priču. I kako je odrastao po sirotištima i kako ne 
zna ni tko su mu otaci mati, i kako je iz Srbije u Zagreb pobjegao pred 
novačenjem, nije želio ubijati hrvate i musliće koji mu nisu baš ništa 
skrivili, osim toga ni mrava ne bi zgazio, i kako je teško bilo biti Srbin 
beskućnik u hrvatskoj za vrijeme rata, kako ni danas nema isprava niti 
kakvih građanskih prava, kako se izdržavao prodavajući bižuteriju 
i živeči kao podstanar... i kako uostalom i nema gdje spavati. Evo ti 
ključeve, počisti malo ispred lokala, otvori terasu, vidim ispred lokala si 
već počistio, barem čikove, ipak još malo pometi, u kasi imaš novaca za 
vračanje i možeš početi raditi. Ako želiš naravno. Ali prije svega skuhaj 
kavu sebi i meni. Ja ću dužu bez mlijeka i šećera. Neke stvari Zoki je, 
razumije se, i prešutio. Prešutio je primjerice... 


Zoki je već od prije imao iskustva skonobarenjem tako da nije bilo 
nikakvog problema. Gazda mu je unaprijed dao nešto novaca neka si 
iznajmi stan. Svaki dan ušićario bi neku lovu, prevario nekoliko gostiju 
ili jednostavno uzeo iz kase kasnije se snebivajući nad manjkom i odlazio 
u obližnji kasino, najobičniju mračnu spilju prepunu privlačnih tre- 
peravih svjetala u boji, pravi kontrast Zokijevoj sivoj i ispraznoj svakod- 
nevnici iako bi površnom promatraču, koji u principu ne želi imati posla 
stakvom vrstom ljudi, Zokijev život izgledao beskrajno uzbudljiv i 
krajnje romantičan. Prodaje bižuteriju, živi u iznajmljenom stanu, nema 
riješen socijalni status, ispija kavu s klošarima na Trešnjevci, nastupa 
lagano plemićki, ali više decentno patetično, siroliverovski, površinska 
mimikrija, biološka prilagodba, preko ljetne sezone odlazi negdje na 
obalu i zaradi puno para, pojavljuje se za blackjackom sa šljivom ispod 
oka, rukom u gipsu ili u zavoje obmotanom glavom i u nekoliko sati 
potroši sve pare koje je zaradio proteklo ljeto, a zatim odlazi spavati pod 
most, prednji zubi mu nedostaju što postaje očito kada se osmjehne 

ljupkoj dami koja zastaje kako bi vidjela razne modele Zokijevih nauš- 
nica za koje vjeruje da ih je osobno dizajnirao, što i ne bi bilo nevjero- 
jatno, puno pije, uglavnom pivo, puno puši, uglavnom grbave kurčeve 
starim smrdljivim pederima iza grma u botaničkom vrtu ili se u nekom 
zagušljivom javnom wcu nateže sa nekoliko pedera odjednom nastojeći 
zadovoljiti njihovu neizmjernu pohotu za pedeset kuna po ejakulaci- 

ji, sam je vječno nedojeban, a svaka heteroseksualna jebačina uredno 
ostavlja masnicu pod okom koju je zaradio od pijanog ljubomornog 
dečka nasilnika, obožava kičeraj, prepoznaje ga na prvu, reflektira ga, u 
svoje prazne džepove ljude vabi ustima punih para, odlično bi prošao kao 
lik iz nekakvog poststrukturalističkog crtanog romana, možda neki vrlo 
važan sporedni lik koji se pojavljuje uvijek isključivo kako bi popunio 
prazan hod u scenoslijedu, uvijek s cigaretom, slijep od dima i slijep zato 
što jednostavno ne želi vidjeti i stoga dopadljiv jer izaziva sućut jer se 
prepoznajemo u njemu jer se lako poistovjećujemo jer ga volimo kao što 
volimo sebe same, ako ne i više, sve u svemu isprazan lik bogate vanjšti- 
ne, isprazan u svojem egzibicionizmu, nenadjebiv u svojoj sposobnosti 
da opstane u gradu koji s lakoćom guta i one najjače, najbogatije, naj- 
sposobnije jednakom pohlepom kao i one najubogije i najbjednije, dakle 
lik bez kojeg se ne može, lik koji nema alternativu niti ju treba, nenado- 
mjestiv poput heroina pod kožom, marginalan i samorazumljiv poput 
mirisa svježe pečenog pereca. 


Nakon dva tjedna gazda se uvjerio da Zoki dobro radi i odlučio mu je 
povjeriti lokal tih mjesec dana koje namjerava provesti odmarajući u svo- 
joj vikend kući negdje na morskoj obali. Ostavio mu je ključeve, brojeve 
mobitela na koje ga može dobiti bude li problema, objasnio mu je kako 
želi da radi obračun i rekao mu je da si svaki dan iz kase slobodno uzme 
sto kuna za gablec što mu neće odbiti od plaće već da mu je to svojevrsna 
naknada za odgovornost. 


Već prvi dan ubogi Zoki je cijeli utržak, u namjeri da ga podupla 
izgubio u nekoliko obrtaja ruleta. To ga i nije previše brinulo, nadokna- 
dit će to već sutra. Sutradan je ponovno izgubio cijeli promet u svega 
nekoliko minuta, zatim je od kamatara koji su u kockarnicama uvijek 
pri ruci posudio još toliko novaca koliko je ispušio, a onda još toliko i još 
toliko. Sve je izgubio, ali Zokija to i nije previše brinulo. Nije ni trepnuo. 
Sve je završilo jedne ljetne noći, iste one noći kada je Zoki polijepio 
vlastite osmrtnice po cijelom gradu, i iste one noći kada se gazda lokala 
iznenada vratio s putovanja i zatekao Zokija kako pajserom ulazi u sef s 
parama. Zoki je tri dana i tri noći sjedio zavezan u lokalu na podsmjeh 
gostiju. Zatim ga je, na odmaku posljednje noći, skupa sa stolcem za koji 
je bio vezan bacio u Savu. Neka ga voda nosi. Odonda nitko o njemu ništa 
nije čuo. Kasnije smo međutim negdje u njegovim papirima pronašli fajl 
s naslovom Art of Retard. Umjetnički čin koji vlastite žrtve suočava sa 
konačnošću, što znači, sa samima sobom. 

Ne znam postoji li lošiji usud od usuda čovjeka sposobnog za rast 
zatočenog u maloj, ograničenoj, teško primitivnoj, frustriranoj i samim 
tim hajkaški raspoloženoj sredini u kojoj je svatko osuđen na svakoga. 
Takva sredina isključiva je prema svakoj različitosti, uostalom prema 
svemu što joj je strano i nepoznato, što nadilazi njene ograničene okvire 
— tim više ako je ona u svojim zmijskim njedrima othranila takvog nes- 
retnika. Takvom čovjeku slijedi niz nesretnih okolnosti već od samoga 
rođenja koje su ustvari rezultat negodovanja kolektivnog nesvjesnog 
duha koji naviknut na plamen svijeće odjednom biva zasljepljen 
pojavom sunca na horizontu, zgrožen nad slutnjom novoga dana, 
novoga vremena koje po definiciji obezvređuje najviše svetinje, iluzije 
na kojima svaka jedinka čopora gradi svoje egzistencijalno biće. Pojavio 
se napokon netko tko će spaliti sve zastave jer su besmislene pored sunca 
na nebu i koji će lunu vjenčati sa omfalosom. Je li netko čuo za epizodu 
u kojoj se Alisa u zemlji čuda podala Malom princu koji joj je zauzvrat 
otkrio tajnu neuhvatljivosti bijeloga zeca? Zajednicu na okupu drži i 
pokreće mržnja prema neistomišljenicima i fanatizam, a ne ljubav prema 
bližnjemu. To je znao i Hitler koji je naciji poklonio židovsku rasu kao 
objekt mržnje. Upravo zbog takvih kretena danas gladujem i tražeći po 
iznajmljenom sobičku bih li se našao kakav komadić čokolade ili bilo 
što slično pronašao sam — kikiriki. Radim za kikiriki. Kako je to surovo 
istinito. 


Želite li znati kako se kreten u stvari osjeća, samo izvolite — navucite 
na sebe navijačku crveno bijelu kariranu majicu, sjednite si negdje na 
terasicu nasuprot velikom LCD monitoru na kojem se odvija utakmica 
svjetskog prvenstva, naručite hladnu žuju i lagano ju ispijate zajedno 
sa Thompsonom u pozadini. Inicirani ste. Eto, tako se osjeća kreten. Jer 
kreten se ne rađa, kretenom se postaje. 


Ipak. Mali grad je opasan. U malom gradu svatko svakoga poznaje. 
Mali grad nikada ti neće dozvoliti da ga nadrasteš, a i ako ti to i nekako 
uspije mali grad nikada ti to neće moći oprostiti. I što više rasteš. Što su 
ti tješnji njegovi okviri to on čini veći pritisak na tebe. Ukoliko osjećaju 
da si širi nego što bi to u stvari trebao biti, širi nego što je to malograđan- 
skim moralom propisano, ne preostaje ti drugo nego da bježiš iz svojeg 
malog grada. Veliki grad za početak nudi iluziju mogućnosti izbora i da 
bi u njemu opstao moraš naučiti samo dvije stvari — služiti i gubiti. 


Služim i gubim! 
Upitao sam svoju omiljenu zamišljenu prijateljicu Lilith bi li mogla 


Živjeti s nekim tko hoda uokolo s knjigama pod rukom i tko je dvadeseti 
četiri sata na dan uronjen u kontemplaciju? Rekla je; Ne, hvala. 

sms Vedranu; 


Jebo te!, ljudi slave dan antifašističke borbe — rostiljaju pred kućama, pijani 
klinci u crvenokockastim kićenim automobilima iz čijih rektuma na sve strane pršti 
domoljublje, a od tvoje socijale — ništa. 


Mislim da sam budan, ali to više vidim kroz spoznaju da svi drugi 
spavaju. Uistinu — svi spavaju osim onog krepanog žutokljunog ptića 
ispalog iz gnijezda, oko kojeg neumorno oblijeću muhe. 


Moja velika opsesija bila je da budem kao Pale sam na svijetu. Osjećaj 
da si slobodan od kretena, da nemaš egzistencijalnih briga i da možeš 
raditi što želiš, iako ja ionako mogu raditi što poželim u crnome moru 
bijede. Da bih ostvario svoju prirodu ljudi ne samo da mi nisu potrebni 
već su smetnja i suvišak. Ionako se velika većina mojeg života događa is- 
pod horizonta — na van živim tek toliko koliko moram da baš ne krepam 
kao pas iako sam duboko uvjeren da je bolje krepati kao pas nego živjeti 
u ovakvoj bijedi i u ovakvom poniženju u kakvom općenito živim. Netko 
je za to kriv. Nekome zbog toga treba jebat mrtvu mater u pola trule 
pičke smrdljive na otvorenom grobu milion puta. 


Onako pijana pred samo jutro mahnula je. Taksi je stao. Koliko do? 
Sedamdeset. Može. Rekao sam joj da je luda. Taksist je rekao kako smatra 
da je bolje da idemo s njim. Nisam to niti čuo. Ona mi je rekla kasnije. 
Usput je ubrala buket ruža, pričala je dok nisam zaspao, ušla je k meni u 
krevet, ta bio je jedini u podstanarskoj sobi. Poševila me. I dok je nekoli- 
ko sati kasnije odlazila ja sam u školjku rigao zeleno. Barem nisam onako 
pijan pješačio od centra. Ruže venu bezdanima. 


Dogurao sam kolica, posložio knjige, i sjeo na kavu s aktualnim 
brojem Zareza ispred sebe. Zapeo sam očito na najglupljim rubrikama 
vizualna kultura i kazalište — članci prepuni otrcanih klišeja, kao što su 
to kazalište, ples i ostalo općenito klišeizirani. Uključio mobitel u nadi 
da će mi koja poruka sjesti; 


prva (U 02:10) 


Ako.sam.Te.ikako.omela.u. Tvome.zivotu.javi.samo.da.znam. 
jer.meni.je.bilo.buum.pa.ako.je.tebi.to.normaliska.OK.i.sve.tipke. 
su.ustimane.Ali.ja.bih.ujutro.voljela.vidjeti.tvoj.lik.obraz.i.TEBE. 
pa.mi.javi.golubom.ili.porukom.,ili.me.sada.nazovi.toliko.sam.pijana. 
i.zeljna.samo.malo.njeznosti.i.opsosti.inace.nisam.takva.no.bilo. 
bi.dobrn.da.mi.odgovoris,ne.cita.n.nitko.moje.poruke.*** 


druga (U 02:27) 


Pokusaj.ako.zelis.da.se.vidimo.danas.samn.zbog...nemam.po- 
jma.ali.i.samo.bi.te.zeljeli.konzultirati.i.imam.opisno.ne.vremena. 
to.znas,no.shvatiti.cu. TVOJ. NE.ODGOVOR. KAO.,.uostalom.znas. 


kkkk 


Zoooovvvvi!barem.od.mog.ocaja.pura. 

treća (U 03:10) 


Zelim.SEXS.sa.toaom.nikome.neces.uciniti.lose.dapace.znati.cu.sve. 
kada.se.javir.i.ja.sam.svoje.izjavila.sada.si.ti.na.redu.izbrisi.ove.poruke. 
“"* je toliko pijana da ne zna da postoji tipka za razmak, a zna li 
uopće za razmak? Nije li upravo to njezin ključni problem. Zna za veliko 
slovo, ali ne i za razmak. Umjesto razmaka stavlja točku. Znak završe- 
nosti, konačnosti, znak koji kaže; ako nisi sa mnom onda si protiv mene. 
Kod mene je malo drugačiji problem, jebe se meni za velika i mala slova, 
sva moja filozofija leži u razmaku između riječi i zato sam odlučio, iako 
nisam gay, provesti nekoliko narednih dana u društvu Andrea Gidea 
radije nego da njuškam nečije međunožje. 


Art of Retard 


Jučer sam poslije podne izišao kupiti kruh. Bezbroj puta provjeravao 
sam imam li točno tri kune. Nisam znao kakav kruh uopće mogu kupiti 
za te novce. Vrijeme sparno i nervozno. Na jednom rasvjetnom stupu 
vidio sam osmrtnicu. Privukao me je u stvari njen dizajn. Prvi puta 
primijetio sam da nisu crne već su uokvirene svijetlo plavo, sa slikicom 
pokojnika. Priđem bliže. Neki mladić iz kvarta. Tada mi je prvi put na 
pamet pala ideja za umjetnički čin kojeg bih mogao vezati za roman. 

Art of Retard. Ukratko, već godinama izbivam iz 'sanjive doline' u kojoj 
svak svakoga poznaje. Pomislio sam, kada bi se taj sjebani gradić ujutro 
probudio i pronašao svuda oblijepljenu moju osmrtnicu, ne smjerajući 
pritom na egzibicionističko privlačenje pažnje, već na opću skrhanost 
svakoga pred svakim pod kojom se krije radost. Zamišljao sam konkretne 
osobe u toj situaciji i njihove licemjerne reakcije i shvatio sam da bi to 
moglo biti vrlo zabavno kada bi se i ostvarilo, ali moralo bi se ostvariti 
tako da sam svjedočim svemu tome. Da uživam. Naslađujem se. Smi- 
jem. Prva stvar koju sam se upitao bila je koliko bi koštalo da si dadem 
iskopirati stotinjak osmrtnica. Ili se to možda dobije u crkvi, pogrebnom 
zavodu, općini, nekoj instituciji koja posreduje između trupla i zemlje — 
između zemlje i zemlje? 


Podsjetimo se na trenutak što P. D. Laing kaže u svojoj “Politici 
iskustva"; 


“Više ne možemo smatrati kako je takvo putovanje (shizofrenija) bolest koju se 
mora liječiti. Zar ne možemo uvidjeti kako to putovanje nije nešto od čega trebamo 
biti izliječeni, već sam po sebi prirodan način liječenja našeg vlastitog užasnog 
stanja otuđenosti kojeg nazivamo normalnim?" 

— VII — 
missa brevis 


Idući od parka Stara Trešnjevka prema Voltinom uvidio sam da 
previđam nešto bitno. Što bi moglo biti to što ja ne vidim? Na što me 
upućuje permanentni egzistencijalni kaos, život na dnu, u vlažnoj 
podrumskoj prostoriji za koju dugujem dvije stanarine od sramotnih 
tristopedeset kuna koje nisam u stanju skupiti. Radio sam mjesec dana 
na velikoj vrućini i ne samo da nisam uspio skupiti za stanarinu već 
sam dobio otkaz jer sam napravio minus od tristo kuna, dakle, sramot- 
ni otpust. Uostalom sve mi ide naopačke, sve se urušava oko mene sve 
nestaje i tone a da ja ne mogu ništa drugo osim sve to mirno promatrati. 
Sva moja nastojanja unaprijed su osuđena na propast. Nemam za sendvič 
istrepim od trenutka kada će gazdarici dopizditi više moje neplaćanje. 
Jednostavno se nemam za što uloviti. Što mi to govori? Sav moj trud 
nema nikakvog smisla. Možda zato što nikada nisam uspio povjerovati u 
koncept rada, možda zato što mi svaki rad koji služi pukom održavanju 
egzistencijalnog minimuna predstavlja krajnje ljudsko poniženje. Osim 
toga smatram da su moji stavovi ispravni u najmanju ruku jednako kao 
ioninjima suprotni. Vrlo jednostavno — sva moja nastojanja su jalova. 
Tako neka bude. 


deset 


Bio je sasvim mali kada ga je majka prematala na stolu u prostoriji 
punoj svjetla. Pored njega bile su šibice koje je on u trenutku majčine 
nepažnje sakrio u pelene, ne kako bi ih kasnije gurao u svoja još uvijek 
bezuba i mirisna ustašca, već s namjerom da ih pali. Vrlo rana opčinje- 
nost vatrom, trenutkom paljenja, kao što je i nekoliko godina kasnije 
bio opčinjen šibicom, erotski iniciran trenutkom kresanja crvenih 
sumpornih glavica. Majka je stavila meso u pećnicu i izišla na dvorište 
pročavrljati sa susjedom. On svojim ručicama rastvori kutiju, a šibice se 
rasipaju po njemu i oko njega. Palio je jednu po jednu. Susjeda je njego- 
vu majku upozorili da nešto gori u njenoj kući. Majci je najprije meso u 
pećnici palo na pamet. Gorjelo je dijete u pletenoj kolijevci. 


To isto dijete sada ima osam godina, možda nešto više ili nešto manje, 
nalazi se u velikoj kupaoni, pali šibicu i provlači je kroz sintetičku zavje- 
su, divi se lakoći kojom vatra prolazi kroz sintetiku, sasvim se gubi u tom 
svom prvom umjetničkom činu, činu individue u odnosu sa ostatkom 
svijeta sve dok ga plamen koji je zahvatio zavjesu nije priveo stvarnosti. 
Lupao je dlanom po vatri, hodao je uokolo po kupaoni, a onda nemoćan 
pozvao baku koja ga je čuvala dok su roditelji bili negdje na putu. Kada 
je baka ušla u kupaonu on je izišao van i zaključao baku unutra. Oslo- 
bodio ju je tek kada ga je uspjela uvjeriti da je ugasila požar iza kojeg su 
ostali crni zidovi, izgorene zavjese i tapete, kupaonske pločice ispucale 
od topline, rastopljene instalacije. Dijete je postalo čovjek prometejska 
duha. 

devet 


Otac je došao poprilično pijan, dobro raspoložen. Uzme malo dijete 
i razdragano ga baca uvis. Začuje se podmukli udarac djetetove glave u 
strop. Dijete poljubičasti i ostane bez zraka. Odnekud se pojavi uspla- 
hirena majka. Otac je dijete bacio na krevet i rekao; Evo ti ga na. Gotov 
je. To dijete postalo je čovjek nesposoban za radost, ali spreman ponijeti 
krunu. 


osam 


Dok su se otac i majka svađali dijete je trčkaralo po dvorištu. Odjed- 
nom otac istrči iz kuće uhvati dijete za noge, drži ga iznad bunara i viče 
ženi; Jebo ti pas milu mater, reci čiji je ili ću ga sad pustiti. Žena trči k 
bunaru i viče; Ne moj, nemoj, molim te, ne moj... Skupilo se kod bunara 
još nekoliko susjeda. Prolazi milicija. Ljudi ih zovu. Oni kažu da se ne 
miješaju u obiteljske stvari i produže dalje. Kasnije je to dijete zavol- 
jelo taj bunar i pogled u dubinu bezdana, u nesvjesno. Zbližavalo se s 
bunarom kod tete i tetka, sa zapuštenim bunarom u vlastitom dvorištu, 
sa barom pred stričevom kućom, sa arteškim bunarom na nekoj livadi 
nedaleko od napuštene ciglane u kojoj je provodio svoja popodneva 
sasvim sam jurcajući uokolo i nadajući se da će u kakvom mračnom pro- 
lazu, urušenoj špilji naletjeti na bijesnog psa sa krvavocrvenim očima, 
tražio je svoga zmaja. To dijete postalo je čovjek pred kojim nema ničeg 
do bezdana. 


sedam 


Neznam kako kod tebe, ali ovdje lije kiša u čast tuposti mojih osjećaja.. Ipak, 
kakva divna kiša.. i sad mi treba jedino glas sna.. Oprostit ćeš na mrzovoljstvu 


Opraštam na mrzovoljstvu i na kiši i na glasu sna. Opraštam svojim 
promašenim mazarijama i svojoj kroničnoj nevjeri. Opraštam osjećaju 
krivice i potrebi za samoćom. Opraštam tvojoj pohoti i svojoj. Opraštam 
svima koji me cijeli život jebu u zdrav mozak. Opraštam jer mi drugo 
ne preostaje nego oprostiti. Opraštam djetetu piromanu koje je školske 
bilježnice popunjavalo kukastim križevima, djetetu koje je bilo zaljubl- 
jeno u vlastitu sestru kurvu, djetetu koje sa strane promatra opscenost 
vlastitog začeća, djetetu čiji smjeh treba silom iscijediti iz trule utrobe 
budućeg ovisnika o ženskom dodiru, djetetu klici u čijem genetskom 
kodu vukodlak kesi svoje zube žudeći sjaj punoga mjeseca, djetetu 
bogu rata i nesreće, djetetu koje nikada neće izgovoriti riječ izbavljenja, 
djetetu ljubazno posvojenom od strane neke obitelji ljudoždera koja 
nije izdržala duže od nekoliko sati kada ga je reš pečenog sa prhkom 
rumenom koricom servirala na stolu (vilica s lijeve, a nož s desne strane 
tanjura), samo djetetu. 

šest 


U zadnje vrijeme sklon sam prepustiti se improvizaciji. Otvoriti se za 
nova iznenađenja koje donosi život. Je li to Thelema? 


Trava od jučer; 


Iza sebe imam dvije napisane knjige i još dvije umalo napisane, pa 
jesam li ja pisac onda? 


Ili sam možda slučajna posljedica lošeg kondoma, ili rezultat u korist 
života donesene odluke o abortusu i još nekim stvarima, netko koga ne 
žele u domovima za nezbrinutu djecu jer ne znaju što bi s njime uopće 
trebali raditi kako bi ga zbrinuli, netko tko se s vlastitim roditeljima 
organski ne podnosi, netko čiji nedostižni san je postati skaut i pobijediti 
na natjecanju brzog vezanja mornarskog čvora i orijentaciji uz pomoć 
karte i busole (oslonac na izume), mahovina i sjenke nisu ga previše 
zanimali, netko tko želi znati sve o grčkoj mitologiji, napokon, netko tko 
će jednoga dana kao uvod u seks sa intimnom prijateljicom pušiti hašiš i 
slušati Angeligue Ionatos. 


Još jedan joint; 


Kiša pada na park. 

Ljetna kiša pada na park. 

Topla ljetna kiša pada na park. 

Topla ljetna kiša pada na park obavijen sutonom. 

Topla ljetna kiša pada na najljepši park u gradu obavijenom sutonom. 
Topla ljetna kiša nježno pada na najljepši park u našem gradu ovijenom 
prozračnim sutonom... (inspired by park Stara Trešnjevka — pogled s 
prozora Robijeva stana). 


Doživljaj parka istovjetan je doživljaju one male djevojčice svijetle 
pahuljaste kose što prema božanskoj logici jurca parkom, okreće se oko 
sebe i pod pravim kutom, sa žuto crvenom kabanicom, a odaziva se na 
ime — sloboda (sačuvaj me bože patetike rekao bi pisac koji vjeruje u 
boga). Djevojčica to još možda ne zna jer prebiva u svijetu samozaborava, 
ali jednoga dana imat će trideset godina iza, sebe propali brak i osam 
slomova živaca i jednog kišnog ljetnog predvečerja iz sumornog tram- 
vaja pogledom će okrznuti park i sjetiti se raspoloženja male djevojčice 
pahuljaste kose koja u svojoj crvenožutoj kabanici parkom jurca slobodu 
nesvjesna da to isto radi pisac sa petoga kata socrealističke zgrade s kojeg 
se vidi park Stara Trešnjevka, a u njemu djevojčica svijetle pahuljaste 
kose. 


Još jedan; 


Nikada nisam bio u Nizozemskoj i to nikome ne bih poželio. Kao što 
nikada nisam bio na Obali Slonovače. Nisam bio ni u srednjem vijeku... 

pet 


Kakve veze ima sunce sa zapada sa činjenicom da je sve prolazno, a 
osobito vlast, jedino je siromaštvo jednom, zauvijek i bezrazložno vječno 
(volio bih da mi netko ukaže na primjer koji pobija ovaj)? 


Bio sam ja i zaštitar. Nekoliko mjeseci čuvao sam skladište građevin- 
skog materijala. Bilo je tu eko stropnih uložaka, rupičastih cigala, kera- 
mičkih pločica, boje za kompjutersko miješanje, bitumen za vruče lije- 
pljenje hidroizolacijskih traka, zemlja za cviječe H1, cement iz Murskog 
Središća, biokompovit (supstrat pogodan za sve vrste balkonskog cvijeća 
i bilja), UREA umjetna gnojiva, valovitka, velike plastične (PVC) kace, 
europalete, žuto ulje za baklje, professional — spužva za aranžiranje, 
štednjak na kruta goriva — plamen international, drvopor kombi ploče, 
ytong ciglovinje i još čitav niz sličnih sranja... 


Već sam mislio da sam bilježnicu doma zaboravio. Ulovila me panika. 
Čak sam pomišljao da slomim ciglu i njome pišem po velikom parkirališ- 
tu skladišta koje sam čuvao. Ili da ispisujem poeziju orahovom ljuskom. 
Ali, uspostavilo se da sam se prevario. Bilježnica se nalazila ispod jakne 
na suvozačevom sjedalu BMW Tuarega. 


Ljubav je poput ptičice neuhvatljiva ali njen cvrkut je uvijek negdje 
tu. 


Neubijeno dijete u meni. 


Po čemu je ON drugačiji od zajednice? Zajednica ne trpi drugo nego 
ropstvo (jer za slobodu treba imati mjeru). ČIM SE POJAVI NETKO 
(ni dobar ni loš) SA BESKOMPROMISNOM ŽELJOM ZA SLOBODOM 
ODMAH POSTAJE ZAKLETI NEPRIJATELJ ZAJEDNICE!!! Čopor se 
klanja ropstvu. Ideja o slobodi čoporu je nepojmljiva. Izgleda kao da je 
upao u neku ukletu priču čiji protagonisti sami sebe na najbrutalniji 
način, a zbog osjećaja krivice što uopće postoje, kažnjavaju ropstvom 
kao organizacijom i nasiljem kao općim principom. Pohlepa je hinjeni 
razlog. 


Vjetar šiba. Mete lišće pred sobom. Prevrće najlonske vrećice. Zavlači 
se pod odjeću. Svojom hladnoćom miluje tvoje bradavice. Tvoje guzove. 
Tvoj spolni organ. Tvoje butine. IRITIRA MOZAK. Ti uopće nisi za pisanje 
danas. Trebao si uzeti Dostojevskog. Ionako si se opasno približio kraju. 
Stao si upravo na onom djelu pred samim krajem knjige kada se čini da 
se knez Miškin (ima li patetičnijeg lika u povijesti književnosti?) treba 
vjenčati za prelijepu Aglaju Japončinovu, ali kod Dostojevskog nika- 
da nije onako kako se čini da je. (Moram odmah čitati dalje jer brinem 
za kneza.) I ako znam da se muški dio čitateljstva gotovo neizostavno 
identificira s knezom Miškinom, nije mi jasno da li se ženski dio čitatelj- 
stva identificira sa Aglajom ili knezom Miškinom. Premda bih ja riječ 
identifikacija rado zamijenio za riječ projekcija. 

Vjetar i dalje svira na tvojim kostima, na flauti tvoga skeleta, tužaljku 
i radosnicu u isti mah. Oblačna noć. Mogla bi i kiša. Molio bih. Volio bih. 
Tebi se spava. Čezneš za krevetom, dekama i knjigom koju otvaraš kao 
da otvaraš dvijeri sna. Nakon stranice i pol koje si razumio na totalno 
čudan način (sasvim svjestan toga) prestaješ osjećati tijelo. Kao da lebdiš 
u njemu. Ono više ne tišti, ne uvjetuje i napokon... sasvim se zabora- 
vljaš i postaješ Ništa. Nitko. Nitkov. Ni sam ne znam točno kada, naime 
shvatiš tek kad je gotovo i postoji samo u sjećanju. Bivaš usisan u drugu 
stvarnost koju zoveš san nakon svega. Moguće je tu i tamo da postaneš 
svjestan tog svog života u drugoj stvarnosti (sve je to ipak ista stvarnost) 
do te mjere da se možeš prisjetiti i budnog stanja, jednako kao što se i na 
javi možeš prisjetiti sna. 


/Upravo je bio rscvjetani Zvjezdan. Čestitaj mi, kaže. Noćas sam jebo. 
Prvi put nakon šest godina./ 


četiri 


On ti jedini daje priliku da se napokon počneš ponašati kao čovjek. 
Tvoj um je besmislen poput pomno ishoblane letve koja nema svoju 
konačnu svrhu. Nisi ti zao. Tvoja beskrajna glupost čini te zlim. Nedosta- 
tak kontakta sa sobom. Totalna dezorijentiranost. I za što se ti loviš? 

Pitao si ga; "Treba li ti odvjetnik?" 

Rekao ti je; "Pa kada mi se netko svom silom želi zavući u šupak samo 
da vidi što sam jutros doručkovao tada je prirodno da želim ostati na 
distanci, a kako bi održao pristojnu distancu opunomoćio sam odvjetni- 
ka da me zastupa." 

Nastavio si ga ipak danima jebati u zdrav mozak. Bio si mu toliko iri- 
tantan daje po cijele dane samo o tebi razmišljao; "To je mobing. Tipični 
mobing, a ja sam žrtva. Čini se da je takva situacija kažnjiva prema zako- 
nu o zaštiti na radu." 

Osjećao se toliko nemoćan i ponižen zbog tvoje indignacije, zbog 
tvoje bezrazložne bahatosti, zbog tvojega stava kojime sebe neoprav- 
dano stavljaš u nadređeni položaj, pa da i jeste tako, da ti njemu i jesi 
nadređen, što nisi, zar bi to moralo biti neprestance očito? 

Tako. Jednoga dana prišao ti je dok si sjedio u autu na vozačkom mje- 
stu i rekao; "Slušaj Nevene, meni je tebe pun kurac. Izlazi van iz auta." 

Usrao si se od straha. Želio si se prepirati sa njim, ali on nije pušio 
te malograđanske fore, nije s tobom dijelio glupavo uvjerenje da se sve 
može izgladiti dijalogom, ne on nije imao iluzija, on je znao da je jezik 


rine na otvorenom grobu milion puta, smrade jedan balavi prepotentni.” 
tri 


“Jednom riječju, bio je strašan nered. Učinilo mi se na prvi pogled da su oboje, 
i gospodin i dama, pristojni ljudi, ali th je siromaštvo dotjeralo do tog stanja koje 
ponižava i u kojem nered prevladava naposljetku svaki pokušaj da se borišs njim, i 
čak dovodi ljude do gorke potrebe da u tom samom neredu što svaki dan raste nalaze 
gorki i kao osjetni osjećaj zadovoljstva." 
—E.M. Dostojevski, Idiot 

“Drago mi je Nevene što nisi poslao Danijela na smjenu i što si došao 
sam. Daleko od toga da mi nije ok s Danijelom u smjeni, štoviše, s njim 
sam se zbližio brzo i lako (to je više zahvaljujući njegovoj neposrednosti 
nego mojoj otvorenosti za druge), s njime sam gotovo prisan, ali između 
nas dvojice (tebe i mene) izgleda da to malo teže ide. Ah, eto, ipak, došao 
si u moju smjenu (u stvari prvi puta da zajedno radimo od naše svađe), 

a izgleda da je to prvi puta da uopće zajedno radimo u smjeni, kasnije 
smo još nekoliko puta zajedno radili u smjeni i dobro smo se slagali, 
jedan prema drugom bili smo ljubazni i pažljivi, ali jednostavno nismo 
imali teme za razgovor, a i kako bi imali kada si ti bio impresioniran 
činjenicom da Danijel zna napisati molbu za posao — ti si svoju pisao 
dva mjeseca da bi na kraju sasvim od nje odustao — jeba te Nevene, pa to 
je samo molba, tek nekoliko redaka o sebi — tko si, što si i zašto smatraš 
da si upravo ti stvoren za posao za koji se natječeš, kažeš im baš ono što 
žele čuti, unaprijed zahvališ i to... (i onak ti to niko ne čita). Odlučio si 
provesti dvanaest punih sati u nekoj vrsti (radnog) odnosa sa mnom i 
tako si pružio priliku i sebi i meni da ne budemo cigani, da se ponašamo 
kao ljudi. (Iako kada su cigani u pitanju ovih dana upoznao sam jednoga 
koji ruši sve stereotipe o njima i volio bih sresti još barem jednog takvog 
u životu, no život je ipak za tako nešto prekratak. Pa i zašto bih uopće 
moj svjetonazor bio mjerilo bilo kome drugom!) Jedino što ti nedostaje 
to je odnos poštovanja prema drugome, kojeg ne poznaš, za koga ne znaš 
što je sve u životu prošao = nedostatak samopoštovanja, sjenka starijeg 
brata i očevog brata i majčinog brata i brata iz očevog prvog braka, brata 
iz majčinog drugog. Nedostaje ti samopoštovanje.” 


Poetika bića. 
Žena. 


Ali ona niti najmanje ne razumije ništa od onoga što moja priroda 
zrači u svijet. 


dva 


Da iona je meni draga, ali znaš... ona ti je meni malo prejeftina. Ne 
rezoniram sa poetikom njezina bića. Na sreću postoji netko čija poetika 
mi u potpunosti odgovara. Tko je to? To je S. Koja nosi nešto što je milion 
godina od mene, nešto što me također podsjeća na jeftinoću. Ona bira 
riječi dajući im ton koji se protivi ljepoti sklada riječi nizanih u rečenicu. 
Ej, ne budi luda, pa starci vole da im se puši kurac, a pisac vlastite riječi 
čita kao tuđinac. Djevojka mora skrivati svoja ograničenja. Muškarac koji 
nasluti granice kod žene automatski se od iste odljubljuje. 


Rušim šatore i skele i ponovno podižem iste slijedeći trag novih 
koncepata. 

Preispitujem vlastitu savjest prema deset točaka božjih zapovijedi jer 
sam izgubio unutarnji osjećaj, osjećaj srama. 

Pišem prema krajnjem izrazu vlastite individualnosti. 

Cilj je prepoznavanje vlastite istinske prirode. 

Ostvarena utopija. 

Misao koja se automatski poništava u vlastitoj suprotnosti. 

Riječ iza koje stoji gola istina. 

Djelo djecoubojice vlastite persone. 

I posljedična kazna prebivanja u radosti nepomućena bitka. 

Smisao u radosti besciljnog leta. 

Svevideći pogled srca. 

Ova muha poletjela je ka suncu a na zidu ostala je fleka. 

Poput palačinke zalijepljena za donju stranicu kulturnog dvotjednika. 
Umrljana fotografija mlade sopranistice. 

Na trećem programu Radio Zagreba koji već po samoj definiciji šumi u 
bilo kojem dijelu grada. 

Ali ga, molim, volim. 


Točno je to da u komediji tragična krivnja pokazuje svoje smiješno naličje: pa 
ipak, ovaj svijet napušten od bogova i heroja nije bijedan, nego upravo dražestan: 
"koliko je dražestan čovjek", kaže jedan Menandrov lik, "kada je doista čovječan". 
— Giorgio Agamben, Ideja proze 


jedan 


Stipe svlači majicu. Pivski trbuh na okruglastom tijelu i srcoliki žbun 
dlaka na neosunčanim prsima koji se skuplja i razrjeđuje dolje prema 
pupku. Koža orošena znojem. Navlači potrošene radničke rukavice 
koje je pronašao negdje na gradilištu. Buši beton teškom vibracijskom 
bušilicom, na ramenu udarnički prenosi trupce i slaže ih na paletu, skida 
skele i ruši šatore, zatim ih opet podiže slijedeći trag novih koncepata za 
dvjesto kuna po danu. 


Tomica na bauštelu dolazi u svilenoj košulji sa nježno plavim pru- 
gama, poderanim trapericama i smeđim lakiranim cipelama. Neprila- 
goden. Plemstvo je stanje svijesti, a ne svilena košulja, oblik holističkog 
odnosa sa svijetom, a ne smeđe lakirane cipele zagažene u žbuci. 


Ja na posao dolazim nadrkan. Pokreće me mržnja prema ljudima kao 
vrsti, prema svijetu koji me okružuje i prema sebi samome. 


(fragmenti razgovora dokonih svinja koji svojom bezobzirnošću 
pokušavaju ometati moju koncentraciju na pisanje) — starija gospoda 
Marica iz veš praone, neka žena iz frizerskog salona i još neki krepil — 
uglavnom priča on, one tu i tamo — sve u duturu; 


...Marice, slušajte sad ovo... pet hiljada eura... pića, vina, vode... i 
drugo jutro... Ona ima špajzu i ima napisano kaj je u njoj... tu se piše šta 
nema... i sad ajde, Kornati, market. Sad idem po šećer... skačem van... ko 
da sam došo u bosansku zadnju rupu... ja gledam šta da kupim još... ništ 
mi se ne sviđa... I jesi dobio šećer za deset kuna... on dolazi... tak je oba- 
la... dolazi bliže... ne smije pre blizu... (ode Marica)... nego on dođe drugu 
smjenu i odradi istu priču... (cviljuganje nepodmazane ljuljačke na kojoj 
frizerka uživa u osjećaju leta)... 


Ajte svi u krasni kurac. 

aforizmi prije spavanja 


Onda kada se novac bude drugačije odnosio prema meni tada ću sei 
ja drugačije odnositi prema njemu. 


Kompjutor otvoren na wordu, malo slušam radio, malo gledam 
televizor, pojedem joint, popušim sendvič i prožvačem željezo — kornja- 
činom dlakom nišanim prvu zgodnu ideju. 


U zemlji čuda našao sam se jurcajući za Alisom. 

Moj televizor majstorski je uradak od terakote. 

Ako prolazi apstraktno slikanje zašto ne bi prošlo apstraktno pisanje. 
Ako kažemo slikarstvo, hoćemo li reći pisarstvo? 

Vlado Gotovac pomalo je, između ostalog i apstraktni pjesnik; 


To su oči Pasternakove srne — 

Crnim sjajem izjednačena 

Nježnost i neizrecivo. 

Tvoje ljubavi samozaborav, 

Prekida groznicu- 

S unutrašnjošću zatvorenom u meteoru. 
RAZVIJANJE PJESME 


Kako je moguće da ste se zaboravili do poda pokloniti pred Gorda- 
nom Benić. Završit ćete zbog toga u zbrajanju zaborava. 


koda od sna 


očekuje se od mene da napišem stih 
neku dobru rimu ili više njih 


kiša uporno mrmori o tome da je ljetu kraj i Had već doziva Perzefo- 
nu na zimovanje u paklu, jer tamo je toplije zar ne? 

lajte keri Jakopsfelda. 

jebeš joint ako ti se bar triput nije ugasio prije nego što si ga popušio 
do kraja. 

labudovi. 

swansi. 

moje otužno veće i ja. 

kišno i ugodno hladnjikavo 

...prkosi tuzi u meni, izvlači trn moga boga i ja ostadoh bez falusa 
samo tako, odjednom i tiho, kao što netopir siše jarčevu krv, kao što 
ubojica u kišnoj noći rekreativno pregriza grkljan slučajnoj žrtvi u 
obredu suočavanja sa smrtnošću koja je jedina stvarnost, koja jeu bezdan 
upregnuta mistična vulva koja proždire sve pred sobom i od koje zazire 
vrag više nego od bilo čega, više od spomena Isusova imena, više od kletve 
na Djevicu Mariju koja će prije ili kasnije dobiti ponudu koja se ne odbija 

i koja će naroditi čitav čopor malih Emanuela budućih Pomazanika i, 
dakako, živjeti sretno sa njima do samoga Sudnjega dana kada će im Bau- 
ba prokrčiti put do Raja — posljednjeg kaveza jastva, posljednje ropske 
ideje. 

...volio bih da ova kiša pada vječno kao milost satane na moj kastrira- 
ni kurac - osovinu mojeg bića i krajnjeg izraza moje Volje. 

„kod djevojčica ideja Čarobnice svijest je o tome kako je sposobna 
gospodariti, uzurpirati jedan dio muškarca — isprovocirati erekciju. 

..slušaj me crviću — ti prezireš ponos jer se nemaš čime ponositi, pre- 
zireš radost jer znaš ...da je nikada nećeš okusiti i prezireš samoga sebe 
očajavajući pred vlastitom besmislenošću. 

kad kiši stvari u sobi postaju svete. 

svetost je trpni oblik glagola biti. 

e Death Row — Red Smrti — naziv je za dio 
zatvora u kojem osudenici na smrt medusobno 
odvojeni zasebnim ćelijama čekaju na pogubljenje. 
Caryl Whittier Chessman, ranije osuđivani kriminalac 
rođen 27. svibnja 1921., u svojoj 39-oj godini života, 

2. svibnja 1960. zauvijek je izašao iz Reda Smrti 
kalifornijskog zatvora San Ouentin, da bi u pratnji 
čuvara bio odveden do plinske komore, gdje je nad 
njim izvršena presuda izrečena mu u svibnju 1948., po 
završetku procesa zbog optužbi za 17 teških krivičnih 
djela (oružanih pljački, silovanja i otmica) počinjenih 
otkad je zadnji put, sa svojih 27 godina, u siječnju 
1948. uvjetno pušten iz zatvora Folsom. 

Osam puta prije svog devetog i zadnjeg napuš- 
tanja Reda Smrti uspijevao je izbjeći pogubljenje, 
punih 12 godina vodeći osobni križarski rat s Pra- 
vosuđem SAD-a, bez pomoći odvjetnika i braneći se 
sam. 

U to vrijeme, od izricanja presude do njenog 
izvršenja, prosječni vremenski period čekanja u Redu 
Smrti trajao je otprilike najviše oko mjesec dana. 
Chessman je uspio u onom što je do tad smatrano 
nemogućim: razvući vlastitu agoniju na 12 godina. 

U ćeliji Chessman je intenzivno proučavao gomilu 
pravne literature, primijenjujući naučeno na vlastitu 
obranu, neprekidno ulažući žalbe i zahtijevajući 
obnovu procesa, napisavši usporedno s tim, tokom 12 
godina čekanja na smrt, 4 knjige: 


— Cell 2455, Death Row 
— The Kid Was a Killer 
— The Face of Justice 
— Trial by Ordeal 


Prva od njih njegova je autobiografija i osobni 
pogled na sve Sto je ostavio iza sebe. Izdana je 1954. 
i najvjerojatnije je Caryl Chessman na tekstu radio 
brzo, s namjerom da ga Sto prije dovrsiida pritom 
uspije izreći sve Sto je želio, ne opravdavajuci se 
nicim. U to vrijeme nije mogao znati da pred sobom 
ima jos 6 godina Zivota. U “Redu Smrti”. 


Aljoša Antunac 


mi 2? 
Diet 
Bi ne 

Celija 2455, 
Red smrti 


(ODLOMCI) 


Posvećujem ovu knjigu uspomeni na 
svoju majku, dobru Hallie, što je 


sanjala besmrtni san. 


(...) 


Pobjeda i bedem 

Whit je jos jednom posjetio župu. "Zdravo, velečasni", rece on. “Kako 
ste?” Njegov osmijeh bio je razvučen, dječački, umirujući, naizgled 
bezbrižan. 

“Udi, sine. Udi!”, reče svećenik, čije je lice bilo ozareno. “Ugodno je 
vidjeti te opet veselog. Je li moguće da su uslišane moje molbe za povolj- 
no rješenje tvog problema?" Svećenik je bio pun optimizma. 

“Mog problema? Ja nemam nikakav problem, velečasni." 

Na licu Božjeg čovjeka pojavi se izraz zabune. On blago podsjeti Whi- 
ta: “Ali, onog dana... rekao si mi...” 

Whit se namršti, izigravajući zbunjenost. “Ja, velečasni? Ja vam nešto 
rekao onog dana? O, ne, velečasni! Vi ste me zamijenili s nekim drugim." 

Svećenik je bio strpljiv. “Prošle subote ujutro, ti si bio ovdje. Sigurno 
si bio ovdje. I rekao si mi...” Onda je uslijedilo nervozno i točno izlaganje 
onog što mu je Whit govorio. 

Whitovo lice se ukoči i postane potpuno bezizražajno. 

“Jeste li još nekom pričali o ovom što ste sada rekli meni?" 

“Zašto? Nisam. Rekao sam ti da neću govoriti." 

Whit sasvim blagim glasom upita: “Velečasni, smatrate li da možete 
dokazati da sam ja bio ovdje i da sam rekao ono što vi tvrdite da sam 
rekao?" 

Mršavi lik svećenika se uspravi. On stupi malo naprijed i reče: "Slušaj, 
mladiću. Što misliš time kazati? Na što, u stvari, ciljaš?” 

“Reći ću vam na što ciljam, velečasni. Dogodilo se, eto, da se ja ne 
sjećam da sam vam dolazio, niti se sjećam da sam bilo što govorio. Dakle, 
ako bi me bilo tko upitao, ja bih mu točno ovako odgovorio. Rekao bih da 
vi sigurno sanjate nešto. I bila bi to prilično gadna priča, ako bi se nekom 
morala ispričati, velečasni. Smatram da moja porodica ionako ima već 
dosta nevolja i bez te priče koju biste im vi dodali. Dakle, kad bih bio na 
vašem mjestu, ja o tome ne bih govorio, osim ukoliko ne bih bio u stanju 
to i dokazati. Zaboravio bih na to, velečasni!" 

Whit se zatim okrene na peti i izađe. Nije želio ni zatvoriti vrata za 
sobom, ni osvrnuti se. Znao je da svećenik vjerojatno stoji iza njega i 
promatra ga, možda otvorenih usta. 

Whit je zlobno razmišljao: “U redu, nek se moli i dalje. Njemu je to 
potrebno više nego meni." 

Ljubaznošću biti okrutan, nije originalna ideja. Hamlet se još u svoje 
vrijeme držao te parole. Ali Whit se nije obazirao na književne primjere 
i poredbe. Bio je zainteresiran samo da iza sebe poruši sve mostove, kako 
bi bio siguran da više nema nijednog puta za povlačenje. Nepunih dva 
mjeseca poslije jedan ga je pristojni policajac opomenuo: “Sinko, nastaviš 
li kako si počeo, brzo ćeš završiti u plinskoj komori." 

A kuda je on išao? U pakao, svakako. Dakle, k vragu s plinskom 
komorom. 

Whit je ušao u slastičarnicu i pogledao u nju. Virginia je sjedila u loži 
s lijeve strane. Whit se razočarao, nije bila sama. Htio je da bude sama i 
da ga čeka. Umjesto toga, s njom su bila dva dječaka, i svo troje toliko je 
bilo zanijeto razgovorom da ga nisu ni primijetili kad je ušao. Sjeo je na 
jedan od stolića kraj šanka i naručio čašu Cole. Lagano ispijajući počeo je 
s razmišljanjima, a to je najmanje želio, zapravo ne usudivati se da misli. 
Jednim gutljajem ispio je preostalu Colu, stavio čašu na stol, okrenuo se 
na stolici i pogledao ravno u Virginiju. 

Primijetila ga je i podrugljivo mu se nasmiješila. 

“Ne bila ja koja jesam ako to nije dječačić!", reče ona. 

Prišao je loži i stao pred Virginiju, praveći se da ne vidi dvojicu 
dječaka. Izraz lica mu je pokazivao ozbiljnost, i prikrivao činjenicu da su 
ga njene riječi podbole. “Jučer”, primijeti on, “bio je to “dječačić', ali otad 
on se nimalo nije smanjio." 

Ona ga pogleda i veselo se nasmije. Dječaci su se smijali skupa s njom. 

Whit je stajao zbunjen i ljut. Lice mu se zažari. Oči su mu promat- 
rale svaku sitnicu na grešnoj djevojci: kosu, bijele i snažne zube, mačje 
oči, pune i rumene usne, liniju vrata što je izgledao kao isklesan iz 
slonovače, džemper kog se nosi za svečane prilike, a isto tako i poznati 
pogled nezainteresiranosti, i pokrete mlade životinje. Uočio je namjerno 
isticanje ležernosti i psihološki kanibalizam. Možda mali pauk sumnja 
da ga ženka hoće pojesti čim se spoji s njom. Ali, gospodin Pauk barem 
ima ispričavajući razlog za ono što čini. Whit nije imao nikakvu ispriku, 
a nije je ni htio. On je imao samo jedan razlog, tvrdoglav i samouvjeren. I 
tako, još je stajao tu, ne govoreći ništa. 

Virginia se prestane smijati. “Imaš li nešto na umu, dječačiču?", upita 
ga ona, ali zamrlog smijeha. 

“Želim razgovarati s tobom", reče Whit. 

“Želiš razgovarati sa mnom?" Nevjerica je bila izvještačena. 

Mršavi dječak što je pokušavao zadirkivati Virginiju reče: 

“On želi razgovarati stobom!” 

“Sigurno ti želi dati kakav očinski savjet”, reče drugi dječak, nalik na 
neku varijantu Mortimeri Snerda. 

Virginia je odgovorila trenutno i oštro. Okrene se Mortimeru Snerdu: 
“Začepi svoju prokletu prljavu njušku!" 

Snerd je bio slika potresene i uvrijeđene nevinosti. Uputi svo- 
me mršavom prijatelju nesiguran pogled. Mršavko je samo slegnuo 
ramenima. 

Uozbiljivši se, Virginia ustane, odmahne mršavku rukom da se uklo- 
nis puta i projuri kraj njega. Onda stegne Whita prstima za ruku i reče: 
“Treba mi malo svježeg zraka." Izgura ga do vrata i izađe s njim van iz 
lokala, upućujući Snerdu nekoliko uvrjedljivih riječi. Govor joj nije bio 
sabran, a srdžba joj je prešla skoro u maniju. 

“Imaš li auto?”, upita Whita. 

On joj potvrdi glavom i pokaže prstom na novi Ford s dva sjedišta, što 
je stajao pored trotoara. “Našao sam ga sinoć na rasprodaji starih auta.? 

Dok je izlazio autom s parkirališta, Virginia je iz džepa uzela kutiju 
cigareta i šibice. Ispod oka je promatrao kako pali već otprije skoro 
popušenu cigaretu i baca šibicu kroz prozor. Povlačila je dimove dubo- 

ko u pluća. Ruke su joj malo podrhtavale. Zatim je prinijela lijevu ruku 
praznoj kutiji cigareta i zgužvala je. Onda je i to bacila kroz prozor. 

“Vozi brzo", obrati mu se. “Vozi luđački brzo!” 

Povećao je brzinu. 

“Brže! Najbrže!" 

On jurne svijetlim Fordom kroz gradski promet, a onda okrene 
prema autoputu što je vodio u brda. Nekoliko puta zamalo je izazvao 
nesreću. Međutim, nijedno od njih dvoje nije se osvrnulo na to. 

Parkirao je na jednom napuštenom putu, visoko u svojim brdima, u 
blizini kolibe koju su on i Tim sagradili. “Dakle, tu smo", reče on, zava- 
livši se na sjedište. Divlja vožnja učinila ga je šutljivim; očekivao je što će 
biti, ali jednim dijelom mozga još uvijek pokušavao je shvatiti Virginiu. 

Ona se izazivački protegne i zijevne. Na krajevima usana lebdio joj 
je osmijeh; njene su zelene oči hrabro istraživale. “Ti si, dečko, lud", reče 
mu onda. 

Whitovo mladalačko lice na tren ozari osmijeh. One zelene oči koje 
su ga gnjavile mogle su imati deset tisuća godina. Zaželio je podcjenji- 
vati ih. “Hvala”, odgovori joj. “Možda neće trebati puno da postanem još 
luđi.” 

“Ne znam za tebe”, nastavi Virginia, “ali ja bih mogla biti mnogo luđa 
kad bih imala jednu cigaretu i nešto za popiti.” 

Whit nije dopustio da mu se osmijeh pokaže na usnama, rasplinuo ga 
je u sebi. Ponosan na samog sebe odgovorio je: “U tom slučaju nećeš ima- 
ti nikakvih briga.” Gurnuvši vrata on izađe van. “Samo trenutak”, dobaci 
djevojci. “Vratit ću se odmah.” 

Otišao je u kolibu, skrivenu među drvećem, i uzeo tri kutije cigareta 
što su bile dio njegovog i Timova plijena, skrivenog unutra. Onda je 
otišao do rezervoara i iz hladne vode izvukao zelenu bocu, također dio 
sinoćnje pljačke. Vratio se autu, zadovoljno se cereći. Strah je bio tiranin, 
aon je uradio čin tiranije. Whit je bacio cigarete na sjedište auta. “Evo 
nešto za pušenje”, rekao je namjerno, onda je ispružio bocu tako da je 
Virginia vidi. “A ovo je za piće.” 

“Što ima u njoj?”, htjela je znati. 

“Šampanjac”, odgovori Whit. “Najbolji što se može kupiti.” Jednim 
pokretom izvukao je čep. 

Virginia uzme bocu, pogleda etiketu, a onda je primakne usnama i 
potegne dobar gutljaj. Kad je završila, zadovoljno odahne, onda zapita: 
“Što pokušavaš učiniti od mene, dečko, kupiti me?” Takvo je pitanje 
trebao očekivati. Bio je ljut na sebe što na njega nije bio spreman. 

“A što ti radiš sad? Prodaješ ono što obično daješ?” 

Whit je zažalio zbog riječi što su mu se u tom trenu otele. 

“Danas smo duhoviti, jel?”, reče Virginia. 

“Žao mi je", odgovori on neraspoloženo. 

“Nasmijavaš me", nastavi ona. “Htio bi biti zao, a ne znaš kako to 
postići.? 

“Zao' je bila riječ koja je sad označavala nešto što se ne unosi u rječ- 
nike, a što je i njemu i njoj bilo poznato. Ona je u sebi uključivala nešto 
potvrdno, silovito. 

“Otkud znaš tako mnogo?", upita Whit. “Ti nisi puno starija od 
mene." 

“Ako ti kažem, znat ćemo oboje." 

Virginia povuče još jedan dobar gutljaj iz boce. “Moglo bi se reći da je 
ova stvar dobra.” Ona cmokne usnama. “Evo, dečko, pij." 

“Neću piti." 

“Jel se to dečko zbog mene naljutio?" 

“Nisi baš previše dobra, jel, Virginia?" 

“Da sam dobra ne bi me dovukao ovamo." 

“Možda sam pogriješio." 

Virginia ne odgovori. “Ti misliš da je Barbara dobra djevojka, 
dečko?", reče ona lukavo. 

Whitovo se lice namršti. “Ne da mislim, nego znam da je!” 

“Kako? Kako znaš? Jesi li probao nešto s njom?" 

“Začepi ta prljava usta!”, vikne Whit. "Začepi ta prljava pokvarena 
usta" Poželio je udariti tu mučiteljicu, izbaciti prostačinu iz nje. “Nasta- 
viš li s takvim riječima, ja ću te ubiti! Ubit ću te golim rukama!" 

Virginia se opet s prezirom nasmije. “Ne govori kao veliki jer si mali 
pišljivi mrav! U redu. Naprijed, ubij me! Samo pričekaj dok završim s 
ovom bocom." Potegla je još jedanput i boca je bila napola prazna. 

Whit uvuče ključ za kontakt i okrene ga na start; motor se pokrene, 
oživi. 

“Kud ćemo, dečko?" 

“Odvest ću te kući", reče Whit ozbiljno. 

“Mislila sam da ćeš me ubiti.? 

“Nisi vrijedna da te čovjek ubije." 

“To mi je poznato." 

On je iznenada pogleda i riječima izrazi ono što ga je zbunjivalo: 
“Zašto si postala takva, Virginia?* 

“Kakva?”, upita ona. 

“Kakva? Ono, ne znaš, jel? Znaš ti dobro. Takva kakva jesi. Cijelo 
vrijeme pričaš prljavštine." 

Ona mu odgovori: “Ako ti se ne sviđa to kako pričam, ajmo prestat 
pričat pa radimo nešto drugo. Jel imaš kakav prijedlog?" 

On pocrveni. Virginia je bila previše za njega; djevojka mu je suvišna. 

“Mislim da će biti bolje da te odvezem kući“, reče on glasom koji je 
zvučao kao isprika, i polako krene Fordom nazad do mjesta dovoljno 
širokog da okrene auto. 

Riječima se može izraziti prezir; i baš to je Virginia učinila kad mu je 
rekla: “A ja mislim da će najbolje biti da se odvezeš kući, mami!" 

“Dovest ću te dotle da ćeš bježati kući, kod mame, i vikati za pomoć". 
To mu je rekla jučer, i evo danas se to i dogodilo. 

Samo, htio je to spriječiti. Fizičko popuštanje po potrebi bilo je 
jednostavno, duhovna strana se bunila. Brzim, žestokim pokretima on 
promijeni brzinu, jurne Fordom nazad na mjesto gdje su bili parkirali i 
ugasi motor. To je bila lakša strana odluke. 

“Hop*, reče Virginia, po čijim se grudima prosuo dio sadržaja boce, a 
onda se zacereka. 

“Da, hop", prihvati on. 

“Kako to da se ne bojiš Vraga?* 

“Okej! Virginia", reče on. “Pobijedila si." 

“Pobijedila? Koga?" zacereka se još više. 

“Molim te zaveži! Hoćeš li?” 

“A zašto?" 

“Zato što ne želim cijelo vrijeme natezati se s tobom." 

“Zato što me se bojiš", reče Virginia. 

“Ne, nije ni jedni ni drugo." 

“Pa što je onda?” zapita ona. 

“Ako ti kažem, smijat ćeš se. Sprdaš se sa svime što kažem." 

“Opet se praviš tajanstven. I ja sam neka vrsta simbola." Ona se opet 
naceri. “Sto sam ja? Vještica ili kuja?” 

“Mislim da si luda”, reče Whit. “Ja o tebi znam više nego što ti misliš." 
Morao je prihvatiti igru. 

“A ja mislim da sam dosjetljiva”, upadne ona. Sad je Whit znao da je 
dobio u igri. Ona povuče suknju 
preko koljena. “Rekla sam da sam dosjetljiva.” 

“U redu, jesi." 

“Misliš da su mi noge podvijene. Glupost. Kad djevojka podvije noge, 
onda kažu da je dosjetljiva. Pogledaj." 

Ona raširi noge i povuče suknju naviše. “Rekoh da pogledaš!" 

Whit pogleda. Gledao je zato što nije znao što bi drugo uradio. 
Gledao je zato što mu je ona rekla da poznaje jedan djelić pakla. Gledao 
jeirekao samom sebi da je dovoljno biti životinja, pošto svi mi nismo 
ništa drugo nego životinje. Gledao je, i ona životinjska strana u njemu 
oduševila se Virginijinim nogama. 

“To je bolje", reče Virginia. “Znaš, Ace me isto tako uvijek dovede 
ovamo u brda." 

“Tko je Ace?” 

"O, jedan moj poznanik.” 

“Izgleda mi da se ti znaš s puno momaka." 

Ona se zakikota. “Pa ipak su svi veći nego ti." 

Whit ne odgovori. Virginia opet potegne. “Pretpostavljam da misliš 
kako me svi zovu Virgie zato što sam nevina." 

“Toliko glup nisam", odgovori on. 

“Misliš da si mudar", dobaci ona. “Misliš da si stvarno pametan. Ali, ti 
trebaš još puno toga naučiti, mladiću, a to nećeš naći u knjigama. Naučit 
će te lutkice kao što sam ja i mi ćemo te dovesti do toga da ćeš vražje žaliti 
što si uopće poželio doznati. A znaš li zašto? Zato što si isti kao i svi ostali. 
Ti samo imaš jednu stvar na umu, ali nemaš živaca izreći je. Vjerojatno 
smatraš kako radiš nešto doista opasno dovodeći me ovdje. U redu. Znam 
da to želiš i da to možeš dobiti. Ali nemoj misliti da me praviš ludom. 
Nemoj me kljukati izjavama o tom koliko me voliš. Ne volim slušati 
takve stvari. Ja te prezirem, jer imaš staklenu glavu. Ti si samo muškarac, 
a svi vi od mene hoćete samo jedno." 

Virginia je bila pijana. Šampanjac joj je razvezao jezik. On je napuhao 
njene riječi, ali su one još uvijek bile njene riječi. Pošto je tako sad sebi 
olakšala, predala se tmurnoj šutnji. Igra izazivanja Whita nije je više 
mogla zadovoljiti — ne nakon što je uvidjela da ga je uhvatila u svoju 
mrežu. Njene su riječi nad njim visile kao magla. A magla koju su riječi 
proizvele bila je značenjem bogatija od samih riječi. 

“Ti si pijana", reče Whit. "Totalno pijana! Osim toga, što te je navelo 
na mišljenje da ti imaš bilo šta što ja želim?" 

“O, sad si pametan momak”, reče Virginia kroz zube. 

“A, ne", odgovori on. “Ja nisam pametan. Kako bih i mogao biti kad si 
baš sad rekla da moram još puno učiti?" 

“Strašno si glup", reče ona. 

“Odluči se! U jednom trenu sam pametan momak, a već u sljedećem 
prokleta luda. Pa što sam sad?" 

Virginia gadno opsuje. On se zacereka. Ona ga na to zakači slobod- 
nom rukom koliko god je imala snage, ali on se dalje cerekao. Onda ona 
zamahne bocom. On je uhvati za gležanj ruke i stegne ga držeći je sve 
dok nije ispustila bocu. Borili su se žestoko, gnjavili i prevrtali, teško 
dišući. Bila je slična divljoj mački. Njegova ruka slučajno padne na njeno 
golo bedro. Onda ona prestane s borbom, i zacereka se. 

“Što to pokušavaš? U redu, naprijed, pipaj što god želiš." 

On trgne ruku kao s vatre. Disao je teško. 

“Rekla sam ti već da me se plašiš!", Virginijine riječi bile su ruganje, 
izazov. 

“Ne. Ne plašim se." 

“Onda dokaži to. Dokaži da si zaista muškarac." 

Sad je na Whita došao red da on zeza nju. "Kako?" 

“Kako ti misliš, ludo? Jel ti trebam nacrtati?" 

Pošto Whit nije odmah odgovorio, Virginia produži: “Dakle što je — 
misliš da si svetac, ili tako nešto?" 

“Baš i ne mislim da bi trebalo" reče on, ne misleći zapravo to. 

“Ti si prestrašen", dobaci mu ona. “Ili si prestrašen, ili si mlakonja. 
Možda ovo zadnje." 

Takla ga je u živac, ali on se smijao. “Ne plašim se, a nisam ni mlakon- 
ja. Ustvari, ako je itko u ovoj gužvi smiješan, onda si to ti." 

Ona ga opsuje, a on joj se počne nespretno udvarati. 

Virginia je bila slična uličnoj mački. Grebala je, grizla i grdila, ali nije 
ga puštala. 

Ležali su dahtajući. Njeno disanje polako se usporavalo. 

“Smatram da ti je sada savjest nečista", rece Virginia. “Ili je to, ili ti 
se gadim tako da ne želiš niti gledat u mene. Dakle, nadam se da sam ti 
upropastila sve velike ideje. Nadam se da sam ih ukaljala. Sad nisi ništa 
bolji od mene, a ja uopće nisam dobra. Volim biti drolja. Ja volim to radi- 
ti, a kad već učinim onda volim narugati se onom koji me se zasitio pa me 
hoće odbaciti. Volim ga dovesti dotle da mrzi samog sebe i mene i seks i 
sve u vezi s tim. Volim..." 

Virginia je pričala i pričala. Nije se mogla zaustaviti. Ona nije mogla 
uraditi ništa da njena sramota nestane. Govorila je čak i nakon što se gru- 
bost počela rastapati, pošto je počela plakati, tihim jecajima. Otkrila je 
Whitu niskost koja je bila u njoj, ne pokušavajući prikriti je, ni uljepšati, 
znajući da će ga istina potresti i zgaditi mu se više nego bilo šta drugo 
što bi mogao reći ili učiniti. Rekla mu je da su svi ljudi životinje, da su je 
udarali, psovali i onda je prisiljavali da im se poda. 

Itako je Virginia mrzila sve mužjake. To je bio njen način vraćanja 
udaraca. 

Whit je slušao sve dok više nije mogao izdržati, sve dok nije osjetio 
slabost i bol. Zgrabio je tad Virginiju za ramena dok su mu se prsti zari- 
vali u njeno golo meso. 

"Lažeš", povikao je. “Tu si priču izmislila!" I mora da je tako. Ono što 
mu je rekla bilo je isuviše strašno da bi moglo biti istinito. "Dobri Bože", 
mislio je on, “Ti sigurno ne bi dopustio da se dogodi tako nešto!" 

“To je istina", reče Virginia mirno. “Svaka riječ koju sam ti rekla 
istinita je.? 

Whit zajeca. Uzme Virginiju u naručje i nagne se k njoj. Znala je da 
time pokušava sakriti svoje jecaje ali nije mu to htjela dopustiti. Upravo 
tada on je grozničavo izgrađivao svoju tvrđavu. Kako je samo žudno želio 
njenu zaštitu! A ona je nalazila malo zadovoljstva dovodeći ga do tog da 
pati. 

“O”, reče mu, “nije to sve tako lose.” 

“To je nepravedno! Sve je to nepravedno!“ jecao je on. 

“Naravno da je", složila se ona. “Ali što ti tu možeš?" 

Razjasnilo se iznenadno i potpuno. Do tog trenutka oboje su bili 
neiskusni glumci što nespretno igraju jedan prizor iz loše napisanog 
komada, čak ni ne znajući kako i zašto se desilo da su im dodijeljene tak- 
ve uloge. Tada je Whit saznao zašto, i što bi u vezi s tim mogao učiniti. 

Virginia je bila u pravu. Ona je znala za jedan djelić pakla i ona mu ga 
je pokazala. Ne Pakla, nego određenog mjesta, jer pakao je stanje svijesti. 
Najgori pakao koji postoji, a možda i jedini. Ovaj duševni pakao još uvi- 
jek je htio da vjeruješ u nešto i onda kad znaš da nisi u pravu; i trudio se 
u tom da vjeruješ u nešto i onda kad si oborio dokaz da ono u što vjeruješ 
vjerojatno ne može biti istinito. Htio je da vjeruješ u ono što je dobro i 
pravedno i pristojno i da si uz to primoran tražiti dobrotu, pravednosti 
pristojnost u svim stvarima. Trudio se na vjerovanje u samog sebe; bio je 
istrajan u vjeri da posjeduješ razum, znajući da živiš u džungli gdje su 
ljudi u stanju bezdušno iskorištavati rođene kćeri. Isto tako, on je živio u 
džungli gdje njeni stanovnici od tebe naprave ono što su i sami, ili prona- 
laze načine da te muče do iznemoglosti i da te uništavaju. On je živio tu, 
u stadu što bleji na pašnjaku, usred džungle. 

Što je Whit mogao tu učiniti? Dakle, mogao je početi vjerovati u 
Virginiju, tako što će vjerovati u nju čak i onda kad ona sama neće htjeti 
vjerovati u sebe. Mogao je njenu mržnju smatrati svojom osobnom. 
Mogao se boriti za nju i za sebe. Mogao je napraviti od sebe jednu vrstu 
čudnog morskog prasca. 

Tako joj je rekao. I rekao je dalje: “Nemoj im dopustiti da te navedu 
da odbaciš svoj život. Ne čini to, Virginia. Ne čini to! Daj svoju mržnju 
meni. Neka bude moja. Ona mi je potrebna. Upotrijebit ću je protiv njih. 
Osvetit ću se za nas oboje. Ja se mogu osvetiti za ono za što ti ne možeš. 
Nemoj im dopustiti da te ikad više uvrijede i nikad više sama ne vrijeđaj. 
Ne postoji razlog za to. Promijeni se, Virginia, i smij im se. Budi onakva 
djevojka kakva zaista želiš biti. Oni te ne mogu spriječiti. Pokaži im da 
ne mogu. A borbu pusti meni. Prepusti meni svoje mjesto u toj prljavoj 
džungli. Molim te učini mi to zadovoljstvo, pa ćemo uvijek čuvati našu 
tajnu. Nećemo dopustiti da itko ikad sazna za nju." 

“I uvijek ćemo biti prijatelji“, reče Virginia žestoko. “Uvijek! 
Zauvijek!” 

“I uvijek ćemo biti prijatelji”, složi se Whit s radošću. 

I uvijek su bili prijatelji. Čak i poslije Whitove osude. 


(...) 

I trčao je još brže ... 


(...) 


Sutradan popodne, s Moosom koji je sjedio naprijed kraj njega, Whit 
je vozio upravnikov Ford uskim krivudavim putem Sto je vijugao medu 
hollywoodskim brdima. 

“Eno tog mjesta", rece Whit, pokazujući na jednu lijepu zgradu 
čiji su se oblici oštro isticali. Visoka zelena živica odvajala je zgradu od 
susjednih kuća. 

“Izgleda savršeno elegantna", rekao je Moos. 

Whit se složi klimnuvši glavom, onda skrene autom prema trotoaru. 
“Parkirat ću malo niže za što manju mogućnost da se opazi auto. A sad, 
jel imaš sve spremno?" 

"Naravno", odgovori Moos, pun samopouzdanja. 

“Okej! Onda naprijed. Ali ne zaboravi — ja pričam. Po onom što sam 
čuo, neće biti lako ući u ovu kuću." 

Rubovi ulazne staze bili su puni cvijeća. Kraj nje je bio mali ribnjak u 
kojem su mramorni ždralovi izbacivali jedan na drugog tanke mlazove 
vode, i jedna je zlatna ribica besciljno plivala. Whit, pored kog je stajao 
Moos, pritisne dugme na vratima. Začuje se ugodan zvuk zvona. Mlada 
žena, tamne boje lica, u urednoj odjeći sluškinje, otvori im. 

Whit je pogleda, a onda spusti trepavice i uzvrpolji se, izigravajući 
zbunjenost. Onda promuca: “Ne znam jeli... mislim... dakle, moj prija- 
telj i ja, mi...” 

Djevojka nije mogla suzdržati lukav smijeh. Uvede ih. Kad su ušli u 
raskošno ukrašen salon dočekala ih je jedna žena kojoj joj je moglo biti 
četrdeset, one vrste za koju bi Francuzi rekli “tres chic’. Nije se ni trudila 
prikriti interes za Whita, čije je lice bilo pokriveno prvim maljama i koji 
je sad smjelo piljio u nju. 

“Malo ste premladi da biste mogli dolaziti ovdje, jelda?” upita ona 
zvonkim glasom. 

Whit se sav napregnuo da to da se pokaže kao uplašen, mlad, nevin 
dječak. 

“Ah, gospođo“, odgovori joj on, “Vi sigurno možete zamisliti kakvu 
mladost nosi žestinu, čak i kad je ovako nježna." 

“Samo reci, Stella", javi se jedan muški glas, “i odmah ću naglavačke 
izbaciti tu trulu kladu.” 

Whit se okrene tamo otkud je dolazio glas. U jednom kutu sobe lijeno 
je ležao u fotelji visok vitki čovjek, šminkerski odjeven, čiji je izgled 
jasno odavao svodnika. 

“Pa, hoćete li poslušati tog psića, onda?" reče Whit bez nerviranja, 
pojačanim glasom. 

Šminker promumlja neku psovku i krene se izvlačiti iz fotelje, kad 
žena što se zvala Stella vikne: “U redu je, Frank. Sjedni." Onda upita 
Whita: “Imate li na umu neku posebnu djevojku?" 

“Pravo da vam kažem", odgovori joj Whit, “na umu su mi sve vaše 
djevojke." 

Stella opravdano postane podozriva. "Što time zapravo želite reći?", 
upita ga ona. 

“Ovo”, reče Whit i iz džepa košulje izvuče kratki pištolj, nemarno ga 
držeći desnom rukom. Istovremeno, kod Moosa se stvori revolver duge 
cijevi i velikog kalibra, skoro puška. Whit ostavi Moosa sa Stellom, sluš- 
kinjom i svodnikom, a sam se zaputi djevojkama. 

Njih četiri zatekao je kako brbljaju pod trijemom na zadnjem krilu 
kuće. Poslao ih je Moosu za nadzor prije nego što je krenuo uz stepeni- 
ce. Bez kucanja ušao je u jednu sobu na drugom katu i petu djevojku 
našao u krevetu s klijentom. Bila je to lajava trljakuša malog mačjeg lica 
i kočijaški oštre jezičine. Dok se uvijala u skoro prozirnu kućnu haljinu 
dobacivala je svašta na račun dvojice “kržljavih, patuljastih ništarija" što 
s pištoljima provaljuju u radnu sobu jedne djevojke. 

Whit joj se ispriča zbog ometanja pokušavajući pritom imati ozbiljan 
izraz lica. 

U međuvremenu je klijent — ćelava, trbušasta individua - ravnodušno 
oblačio odijelo. Njegovo, kao mjesec okruglo lice, u početku zbunjeno 
iznenadnim i neočekivanim događajem, polako je dobilo izraz bolnog 
razočarenja. 

Pritiskom svog kratkog pištolja Whit je natjerao Trbonju i Torokušu 
da siđu niz stepenice i pridruže se ostalima. 

Jedna od djevojaka umiljato je namigivala Moosu, koji, inače uvijek 
podložan ženskom laskanju, umalo nije zaboravio glavnu svrhu njiho- 
vog napada. 

“Daj ti, vole, gledaj na posao“, reče Whit, a Moos se glupo iskezi. 

Pod Whitovim navaljivanjem, Stella nerado otvori jednu skrivenu 
kasu u zidu. Gotovinu što se nalazila u njoj Whit skupi i spremi u džep 
košulje, ne gledajući ništa drugo osim jedne male crne knjižice, koju 
pažljivo otvori. 

“Vidi, vidi", reče on, značajno gledajući šeficu kuće. “Moja knjiga", 
odgovori Stella. Njena tvrdnja istovremeno je u sebi sadržavala i molbu. 

"Naravno", nastavi Whit. "Vaša knjiga." On joj je dobaci. “Ničeg vrije- 
dnog za mene, samo sam htio malo vas uznemiriti. A nitko od nas ne želi 
uznemiravanja, jel, Stella?" 

Stella odmah potvrdi. 

“U redu. Onda nemojte trtljati ni pred kim da ste opljačkani. Gubitak 
jednostavno otpišite kao poslovnu nezgodu. Zauzvrat, ja ću zabora- 
viti da ovdje postoji ovakvo mjesto. Neću praviti nikakve anonimne 
prijave, recimo, tamo nekim novinama što vode tako neku svoju bor- 
bu protiv ovog, a ne bi zgodno bilo ni preporučavati kuće slične ovoj. 
Dogovoreno?* 

“Dogovoreno”, odgovori Stella, i doda: “Znaš, mladiću, za svoje godi- 
ne izgledaš previše pametno. Samo, pazi da negdje ne nasjedneš." 

Whit se zacereka. “Zbilja ću pokušati, Stella. Ako ništa drugo, ono 
tebi za ljubav." 

Onda pošalje Moosa gore da brzo pretraži sobe djevojaka. “Ne diraj 
nakit!”, dovikne za njim, “Samo gotovinu!" 

Nekoliko minuta poslije Moos se vrati. U jednoj ruci nosio je cijelu 
gomilu novčanica, dok je drugom još uvijek držao pištoljčinu. Gledajući 
novac Torokuša se gorko bunila, vičući kako je ona naporno radila za 
njega. 

“Nemoj to primati tako tragično, djevojčice", reče joj Moos pomirlji- 
vo, dok mu se dobroćudno lice napuhavalo od smijeha. “Ima ih dosta od 
kojih ovo dolazi." 

Torokuša promrmlja nešto nerazumljivo, a onda se umiri, s nijemom 
predajom neizmjerljivošću svoje opravdane ozlojeđenosti. 

Očigledno misleći kako je krajnje vrijeme da se začuje i njegov muški 
glas, šminker reče: "Mislim da vam je poznato das tim nećete otići van." 

“Nema zezanja", dobaci mu Whit, krenuvši prema njemu. Sasvim mu 
prišavši, s ruke mu strgne sat, baci ga na pod i stane na njega nogom. S 
jednog od njegovih prstiju skine dijamantni prsten i zapovijedi Moosu 
da ga baci u zahodsku školjku i povuče ručku za vodu. Cijelo to vrijeme 
držao je pištolj uperen šminkeru u grudi i oštro ga gledao u oči. Pretražio 
je Sminkerove džepove, ponavljajući njegovo ime i adresu što ih je 
našao u vozačkoj dozvoli, u novčaniku. Kao čovjek diskrecije, šminker 
je strpljivo podnosio ove bezbrojne uvrede, kao i uzimanje veće količine 
njegovog novca. 

“Možda ćeš drugi put", reče mu Whit, “imati dovoljno svijesti da 
svoju prljavu svodničku njušku držiš zatvorenu. A ne budeš li, znaj da će 
ti letjeti ta prazna svodnička glava." 

Šminker nije imao primjedbi. 

“A kako stoji stvar s ovim starim ludakom?”, upita Moos. “Jel da i 
njega malo prodrmamo?” 

Whit zatrese glavom. “Ne, ostavljamo ga na miru i ispričavamo se što 
smo mu prekinuli zabavu. Sad skloni taj top pa da krenemo odavde." 

Brzo su otrčali do Forda, ušli i odvezli se. Moos je prebrojao i podije- 
lio plijen. Pošto se udobno smjestio na sjedištu, neko vrijeme je zaljubl- 
jeno zurio u hrpu novčanica koju je držao svojom ogromnom rukom i 
promrmljao: "Sitnica." Onda je pogledao u Whita i vidio više od jednog 
mršavog mladića s prilično velikom glavom i čudno iskeženim licem. 

Za manje od tjedan dana poslije upada u Hollywood Hills, primjen- 
jujući “modus operandi“, oni su opljačkali još osam javnih kuća. Moos 
je klicao od veselja zbog svog iznenadnog bogatstva. “Čovječe, nama je 
sjekira zbilja pala u med”, govorio je sav ushićen. 

Whit se morao nasmijati. “Znaš Moos, u onom što si rekao više je 
istine nego poezije." 

Moos se otrijeznio. “Zašto tako govoriš?", upita on Whita. 

“Pa, uglavnom zato što sam čuo da su policija i još neki ljudi ogorčeni 
zbog onog što radimo. Imam puno razloga i vjerujem da ćemo naići na 
topao prijem društva koje će nas čekati tamo gdje se pojavimo idući put. 

Moos shvati u čemu je stvar. “Onda, znači prekidamo s odlascima na 
takva mjesta?" 

“Ija tako mislim." 

Moos je pametno reagirao na tu vijest. “Dakle, mislim, nitko ne može 
očekivati da jedna dobra stvar traje vječno“, rekao je slegnuvši ramenima. 
“Jel imaš nešto drugo na umu?" 

“Ne, ništa što bi se isplatilo u vezi novca kog ti tražiš. Sve skupa tri ili 
četiri razna plana. Osim toga, mislim da bi bilo dobro malo se razdvojiti, 
jer ovako smo se previše zagrijali. Ako me u međuvremenu ne uhvate, 
vratit ću se i potražiti te kroz tri do četiri tjedna, a možda i ranije.? 

Moos nije postavljao nikakva pitanja. "Okej, druže, ne brini!” 

"Naravno, Moos”, odgovori Whit. “I ti isto tako." 


(...) 


” 

Cuilibet in arte sua perita est credendum. 
(Majstoru posebne vještine, vjerovat će se.) 


(...) 


Jedno biće zlobno mudro i prostački veliko 

Ležao sam u krevetu i razmišljao o budućnosti. 

Najzad je došao dan koji sam očekivao, dan kad ću zauvijek napustiti 
popravilište. Prema donijetoj odluci, otišao sam iz njega jedne subote. 
Saturnovog dana — dana ironije — lipnja 1939. 

Preda mnom je ležala sloboda. Preda mnom je ležao pakao. 

Ime mi je Caryl Chessman, a ne Don Quijote; uperit ću koplje u 
zmajeve, ne u vjetrenjače. Bilo mi je tad osamnaest godina. U očima 
zakona bio sam punoljetan. Događaji mladosti pripadali su prošlom, a 
prošlost je odredila budućnost. U sebi, prošlost je sadržavala popravni 
dom. Bio sam "popravljen" i sad su me otpustili. 

Popravni dom je pripadao vama — društvu. Znači da je on morao biti 
ono što ste vi htjeli da bude. A vi ste sigurno htjeli da njegov proizvod 
bude suviše... 

Danas me odrješavate. Puštate me uvjetno na tri godine. Naravno, 
tu mi se pruža prilika. Ja neću izaći na prednja vrata. Ali, prihvaćanje te 
prilike dio je igre koju igram. 

“Mi igramo igru. Čuj me, društvo! Svrha te igre vrlo je jednostavna: Ja 
radim ono što mi se vražje jako sviđa, a ti gledaj možeš li me spriječiti." 

Ako želiš, probaj me uništiti. Očito je to jedino što znaš uraditi s lju- 
dima sličnim meni. Sasvim pošteno. Dat ću ti dosta prilika, kao što sam ti 
dao i dosta upozorenja. 

Ali ti se nisi osvrtalo na moja upozorenja. Ti si ogromno i posjeduješ 
ogromnu snagu što te navodi na pomisao da možeš obuzdati ili zgnječiti, 
da možeš duševno ili fizički dotući ili zastrašiti ljude poput mene, da ih 
možeš potisnuti nazad, u stanje poslušnosti. Tvoje sluge naučile su me 
“poštivanju vlasti", a onda su nježne riječi i osmijeh uspavale tvoje sumn- 
je. Bilo si sigurno da sam “naučio svoju lekciju". Dobro! Jesam! 

“Glupan je sretan što ne zna puno", rekao je papa. To je točno. I ti i ja 
smo glupani, pa moramo igrati igru glupana. Moramo igrati žestoku i 
smrtonosnu igru. Kockar dobiva sve - ili ništa. Rekli ste mi da ne mogu 
pobijediti. Međutim, niste mislili na to da ni vi ne možete... 


(...) 


Dugo sam tako čekao i onda, najednom čekanje je prošlo. Okrenuo 
sam se prema džungli — ili se džungla okrenula meni. Možda smo se, u 
svojim težnjama za sjedinjenjem, sreli na pola puta - džungla i ja. 

Bio sam nekako neodređeno svjestan da su preko puta mene sjeli 
jedan dječak od četiri do pet godina, njegova majka i djed. Jedno vrijeme 
mali Georgie nalazio se majci u krilu. “Koliko će još trajati?”, zapitkivao 
je svaki čas. Djed je za to vrijeme dremuckao i strpljiva Georgijeva mati 
opomene ga da bude dobar dječak i da ne budi djeda. “Pazi, Georgie, djed 
se ne osjeća dobro”, govorila je ona i mali je ozbiljno klimnuo glavom. 

Čuo sam i zlovoljno šmrkanje ali nisam ispočetka na to obraćao pažnju. 
"Šmrkalo" je bila jedna žena što je sjedila ispred mene - mršava, izrazitih 
crta lica, svinjskih očiju i nosa koji je nišanio u nebo. Pored nje sjedio joj je 
muž, mali, povučen čovjek, koji me podsjećao na uplašenog zečića. 

Nije mi dugo trebalo da ovo šmrkanje dovedem u vezu s Georgijem, 
jer svaki put kad bi dečkić izgovorio neku riječ, a glas mu nije bio ni 
jak ni prodoran, stara bi šmrknula i pritom se nekoliko puta okrenula 
upućujući malom oštre poglede. Svaki put kad bi to uradila, mali bi se 
radosno nasmijao, da bi na to ona šmrkala još glasnije, sad već sasvim 
uvrijeđeno. Zabavljajući se potpuno nevino, Georgie se veselo smijao, 
dok je zbunjena majka pokušavala ušutkati ga. 

Bilo je jasno da je mali Georgie još imao naučiti kako u svijetu postoje 
i bijeli ljudi što zlovoljno šmrču u društvu crnih. 

Kad je naišao prodavač s hladnim pićem, bombonima i sendvičima, 
Georgie je uputio majci pogled pun molbe. Žalosno je zatresla glavom, a 
na licu dečkića pojavilo se silno razočarenje. Ali nije moljakao. 

Gledao sam ih oštro: Georgija, majku i djeda. Na njima su bila najbol- 
ja svečana odijela koja su imali, pristojna i čista, jeftina i iznošena. 

Dan je bio vruć, vagon bez ventilacije, a mali Georgie htio je svježe 
piće, bombone i sendvič. 

Čekao sam šuteći. Prolazile su milje pustih polja. Onda Georgijeva 
mati ustane i namjesti dijete na klupu. “Odmah se vraćam, Georgie. Budi 
dobar i sjedi kraj djeda dok ne dođem." 

“U redu, mama”, odgovori on. 

Ali Georgie nije mogao mirno sjediti. Pogledao jeu mene ija mu u 
znak pozdrava klimnem glavom. 

“Zdravo, Georgie”, rekoh mu (i začuh ono šmrkanje). 

Georgie je skliznuo sa sjedišta, stao između klupa i ponosno me 
gledao. U to je opet naišao čovjek s hladnim pićima, bombonima i send- 
vičima. Poručih od svega pomalo i prodavač stavi bombone i sendviče na 
sjedište kraj Georgijevog djeda, a onda pruži malom jednu papirnu čašu 
hladnog grožđanog soka. 

“Što misliš o ovom, Georgie? Žedan si, a?" 

Dečkić potvrdno klimne glavom. Prihvati čašu i držeći je zahvalno se 
nasmiješi. (Na to se začuje žestoko šmrkljanje.) Georgijeva majka vrati se 
u vagon i poprijeko pogleda malog. 

“Oprostite”, rekoh, “smatrao sam da neće pokvariti večeru." 

Trenutak me majka ispitivački gledala, a onda se nasmiješi i klimne 
pomirljivo glavom. 

Ulazili smo u jednu stanicu. Georgie koji je napravio nekoliko koraka 
pijući sok, bio je bačen na sjedište u trenutku kad se vlak naglo zaustavio. 
Papirnata čaša mu ispadne iz ručica, a ono što je još ostalo u njoj prospe 
se na šmrkavu ženu i njenog muža. Ova se digne i udari malog po licu 
tako da se zateturao, i počne vikati na njega. Georgijeva majka skoči sa 
svog sjedišta, podigne dijete i čvrsto ga stegne u zagrljaj, onda se počne 
ispričavati, ali žena se na to ni ne osvrne. “Eto do čega dolazi kad vas, crn- 
ce, ne drže na vašem mjestu", bijesno je vikala. “Tko će sad ovo platiti?" 
Pokazivala je nešto sitnih mrlja na haljini. 

Vrijeme se zaustavilo isto onako naglo kao i vlak. Stara vještica mogla 
je dati haljinu i muževo odijelo na čišćenje; nekoliko dolara, i stvar bi bila 
u redu. Ali ne možeš poslati na čišćenje dušu ojađenog djeteta — troškove 
je nemoguće izračunati. 

Ustao sam i postavio se između namrštene žene i Georgijeve majke. 
Georgie je jecao. Lice majke imalo je uplašen izraz. Bacio sam one dvije 
novčanice od dvadeset dolara u lice žene koja je vikala. Mora da u tom 
trenutku nisam izgledao ugodno, jer je to dobro odgojeno' stvorenje 
začepilo svoja razjapljena usta, povuklo se jedan korak unazad i grčevito 
stisnulo novčanice. 

“Novac će biti dovoljan za troškove čišćenja, gospođo“, rekao sam 
mirno. “A sad zatvorite vaša prljava usta i gubite se odavde! Brzo! Niste 
dostojni voziti se s ljudima." 

Oštrokonđa se brzo snašla. “Kako se usuđujete sa mnom govoriti na 
taj način?", uzviknula je ta jadna parodija uvrijedene plemenitosti i vrli- 
ne. “Uostalom, za kog vi to sebe smatrate kad mislite da možete istupati 
kao zaštitnik ovih...?” 

“Ja sam Vrag", odgovorio sam joj šapatom, iskezivši se onako kako 
sam najbolje znao. “Ali čudi me to da sam se vama, gospodo, morao pred- 
staviti — baš vama." 

Uplašeni zečić povuče za ruku svoju bračnu drugaricu i šapne joj u 
uho: “On je lud! Bježimo, draga, prije nego počne gristi." 

Oštrokonđa zgrabi torbu i oni se naglo izgube kroz vagon. Gledao 
sam za njima, a onda se okrenuh i Georgiju uputih osmijeh ohrabrenja. 

Dječakove oči bile su raširene. “Jesi li ti zbilja Vrag?”, zapita me on. 

“Samo za one pravedne, ‘svetije’ od svetaca, što žele vjerovati da to 
jesu. 

“A”, odgovori Georgie. 

“Zao mi je zbog ovog što se dogodilo", obratio sam se dječakovoj 
majci i djedu. “Bog mi je svjedok da mi je žao." 

“Vi ste samo htjeli biti dobri prema nama”, rekao je stari. “Nemojte 
okrivljavati sebe.? 

“Da”, odgovorih, “samo sam htio biti dobar." 

I nisam uspio. 


(...) 


Djeca mračne noći 


(...) 


Bila je noć. Moja djevojka i ja zaustavili smo se visoko u brdima i 
izašli iz auta. Imali smo naš vlastiti svijet, začaran, tajanstven svijet pod 
mjesečinom. Držao sam je u zagrljaju, ljubio je. Njene sočne usne žedno 
su se upijale u moje. Još jednom osjećao sam život. Bio sam uvjeren da je 
u tom zadnja i jedina stvarnost vrijedna saznanja. 

Uživali smo u svojoj ljubavi, sretni i zadovoljni. 

Neko vrijeme prepustili smo se osjećajima i činili nerazdvojno jedin- 
stvo sa noći, mjesečinom i zvijezdama. 

Zvijezde su pomalo napuštale nebo. 

“Svice”, reče ona. “Bit će najbolje da me odvezeš kući." 

Stegnuh je čvršće nego ikad. “Ne želim te voziti kući. Skoro da se bojim 
i pomisliti na to. Bojim se da te neću naći kad ponovo dođem po tebe." 

Poslije smo se počeli prepirati. A sve zbog onih glupih sitnih stvari 
što same po sebi ne znače ništa. Međutim, uskoro su dovele do ozbiljnog. 
Tako, saznao sam da sam obični jeftin lopov; da nisam dobar i da nikad 

neću ni biti. Odgovorom na to nisam postupio baš đentlmenski, rekavši 
joj da su njene jedine vrline “čisto biološke". 

Udarila me po licu. 

Izazvani bijes kipio je u meni. “Prokletnice! Ubit ću i tebe i sebe!" 

“Naprijed, izvoli! Nije me briga!" 

Zbilja je nije brinulo. Vozili smo se nazad. Odjednom sam pritis- 
nuo gas i naglo okrenuo udesno; moj mali Ford se nagne i krene prema 
jednom nezaštićenom mjestu, otkud sam nas oboje mogao poslati u 
provaliju, duboku skoro šezdeset metara. Ona je zurila ravno naprijed, 
ne govoreći ništa. Zaključih kako još nije vrijeme da uništim sebe i svoju 
prkosnu, bludnu dragu, i u zadnjem trenu stisnem kočnicu. Ona me 
hladnokrvno pogleda, a onda se podrugljivo osmjehne. Privučem je k 
sebi počnem je vatreno ljubiti. Ruke joj obgrle moj vrata nokti se zariju u 
mene kao kandže. 

“Postoje i drugi načini da se ubijemo”, prošapće ona. 

Sporiji, finiji i strašniji... 


(+) 
Igra postaje jeziva 


Bili smo u stalnom pokretu. 

Događaji su se nizali jedan za drugim. 

Vodio sam sebe i svoje prijatelje prema fatamorgani — prema 
neostvarljivom cilju. Ako poznaš putove, ako znaš kako se sačuvati, onda 
ništa nije nemoguće. U tom sam bio uporan. 

Prije svega, moraš znati što hoćeš, onda moraš imati hrabrosti i znan- 
ja da to postigneš. Brzo postaješ naprasit, okrutan, sablastan, ufantaziran 
i šaljiv. Uskoro ćeš otići u rat, iz kojeg ne očekuješ da ćeš se vratiti. I tako 
životariš još tih nekoliko mjeseci i ne vodeći računa o sadržajima života. 

Lunjaš okolo, pljačkaš i haraš; jedanput se dočepaš nekog svodnika; 
drugi put nekog blagajnika na trkama, ili se udružiš s nekoliko njih pa 
se skupa kladite; često sjediš kraj kreveta paralizirane majke i provodiš 
cijele noći u razgovoru — čuvaš se. 

Imaš prijatelje, ali i neprijatelje. Volio si jednu djevojku — svoju ženu 
— više nego sam život; ali ti si bio svjestan da su za tebe i ljubav i Zivot 
samo alati mučenja. 

Kroz život susrećeš vesele, varljive male stvari što ti slobodno nude 
svoju dražesnost, koje nakratko podijele s tobom svoje fizičko ‘ja’. 
Svjestan si bolne činjenice da su one izgubljene isto tako kao što si i sam. 
Iza njihovog osmijeha ne skriva se bojažljiva sjeta, nego užasna prazni- 
na. Nesposobne ispuniti tu prazninu, one bježe iz nje, leteći svom cilju. 
Ukratko, s njima letiš i sam. 

S vremena na vrijeme još uvijek maštaš i pritom se smiješ samom 
sebi, jer si svjestan tog da samo nepopravljive lude mogu maštati. 

Ali nemaš naivnosti. Samog sebe uvjerio si da si pametan, mlad cinik 
koji zna odgovor na svako pitanje — koji je prošao sve i svašta, i potpuno 
si siguran da te može zadovoljiti samo ono što je nemoguće i neodrživo. 

O, tisi pametan mladić. U redu. 

U to nema sumnje. 

Pametan mlad čovjek i uposlen... 


(...) 

Trećidio 


Damnant guod non intelligunt. 
(Osuđuju što ne razumiju.) 


(...) 


Piščeva bilješka 

Pogledaj kako ljudi hule na bogove! Od nas dolazi zlo, kažu oni. Ali, 
kroz svoju vlastitu izopačenost, i više nego što bi morali, oni se susreću s 
bolom... 

Tako je govorio Zeus, otac ljudi i bogova, kroz usta Homera. 

Razumjeti nesreću jednog čovjeka znači razumjeti nesreću svih 
ljudi, jer ona ima samo jedan korijen, samo jedan uzrok, samo jedan cilj. 
Nadaju li se preživljavanju, ljudi dobre volje moraju brzo i dobro naučiti 
ovu lekciju: Nesreća samo traži priliku i sredstva kako uništiti samu sebe; 
jedino kad ometate i poričete njena urođena prava, ona se divljom žesti- 
nom ustremi protiv svojih mučitelja. 

Danas je strašni mač uperen u srce kršćanstva. A iznutra, u podne, 
bahato paradira zlo mnogim svojim licima, udara strahovito i naglo u 
ponoćne sate. Na našoj etiketi što označava to unutrašnje zlo piše: Zločin. 

Mi znamo za takve što se kreću među nama i naizgled nam ne pripa- 
daju. I zato što neki od njih haraju, mrze, ubijaju i odbacuju svoje živote, 
mi ih nazivamo đavoljom djecom. Vrlo često oni se i sami smatraju takvi- 
ma. Međutim, nismo u pravu ni mi ni oni. Kad nad njima vršimo slijepu 
osvetu, mi činimo uzaludan i tragičan posao. Mi iz neznanja nastojimo 
smiriti pakosno božanstvo čiji je cilj da nam uzme čovječnost. 

Jedna poznata poslovica govori o slijepcu koji je došao do zida i rekao 
da je stigao na kraj svijeta. Ova poslovica izvlači samu bit teme moje 
knjige: čak i društvo izvanrednih nazora ispoljava ponekad izopačenu i 
tragičnu težnju ugledavanja na slijepca. 

Pitam se: Zašto? 

“Celija 2455, Red Smrti" ozbiljan je napor da se na to pitanje 
odgovori. 

Dužnost mi je napomenuti kako je knjiga pisana sa jednim jedinim 
ciljem: zbog tog što je njenog pisca istovremeno i progonilo i dovodilo 
do bijesa saznanje da se njegova okolina nepotrebno muči i nateže s dva 
nerazdvojna čudovišna problema — što uraditi u pogledu zločina i kuda 
sa zločincima? Iz tog proizlazi da je obrana uzrok mržnje i osude zločina- 
ca. Vrijeme je da se i njihov glas čuje i shvati. 


Caryl Chessman 
San Quentin, California. 

Nešto o prijevodu, knjizi"...: 


Ispovjedni zapisi Caryla Chessmana u SAD-u 
izašli su 1954., da bi godinu dana poslije bili objavlje- 
ni u tadašnjoj FNRJ, što je predstavljalo svojevrstan 
rekord na svom području. Razlog tome zasigurno nije 
bio u eventualnoj materijalnoj dobiti, jer je još vruć 
revolucionarni trend tog vremena nalagao prezir pre- 
ma novcu, kao ni to što je knjiga odmah po izlasku 
postala svjetskim bestselerom, a nije ga uvjetovala 
ni moguća povoljna ocjena njene vrijednosti kao 
umjetničkog djela. Razlog nije bio čak ni u tom što je 
"slučaj Chessman” svojevremeno potaknuo nepred- 
viđenu i jaku reakciju velikog dijela čovječanstva, 
tako da su poništenje smrtne kazne i obnovu procesa 
javno zahtijevali ljudi kao Aldous Huxley (pisac, ono, 
umnih i moćnih stvari, kako se uzme), Christopher 
Isherwood (autor romana “Rastanak s Berlinom”, po 
kojem je snimljen “Cabaret”, i još ponečeg), Eleanor 
Roosevelt (bivša prva dama, Franklinova žena, a 
njega su voljeli, nju isto), Marlon Brando ("Tramvaj 
zvan Čežnja“, na što je okidala moja stara, kasniji 
“Kum”, na što sam okidao ja, seksualni iživljavač nad 
Marijom Schneider u “Zadnjem tangu...”, još kasnije 
poludjeli pukovnik Kurtz iz “Apokalipse...”, opet ja, 
itd.), Norman Mailer (pisac kom se pod kožu uvuklo 
stalno prtljat nešto s tako nekim robijašima što su u 
buksi pisali, i u slučaju Jacka Abbotta naletio na minu 
jer su stvari prešle u potpuno rasulo pa ga zaskakali 
sa otprilike “Vidiš li sad, glupanderu?*, ali o tom bih 
nekom drugom prilikom), Robert Frost (pjesnik), i 
sve takve neke jače face. Osobno držim da je tako 
brzo objavljivanje “Ćelije 2455” u Jugoslaviji bio čin 
propagandne partijske mašinerije što je u svemu tom 
prepoznala efikasan način za demonstraciju vlastite 
avangardne moralne nadmoći nad dekadentnom 
slobodom svijeta buržujske demokracije koja, eto, 
direktno omogućuje da se njihovim zakonima i pravdi 


izruguje jedan osvjedočeni “neprijatelj naroda", 
monstrum kojeg može izroditi upravo takva jedna 
moralna degeneracija. Da, ali iz nekih sasvim drugih 
razloga, jer naravno, osobu takvog kalibra kakav 
je bio Caryl Chessman, diktatura proletarijata jed- 
nostavno bi pojela, bez prevelike buke i nepotrebnih 
kompliciranja tipa tamo nekih “što, zašto, kroz što, 
kud...?” Stoga, neizravnim dekretom Partije, same 
Vlasti, na brzinu složen prijevod gospodina, ili možda 
bolje, druga Dimitrija Obradovića obiluje manama i 
greškama, ali za to je najmanje kriv sam prevodilac, 
koji je u takvim uvjetima uspio čak vrlo dobro obaviti 
svoj posao. Uglavnom, prijevod je tražio tesanje, 
dotjerivanje, ispravljanje nekih pogrešno shvaćenih 
izraza (kao npr. riječ “gun*, što ga je očito zbunjivala, 
jer, recimo, u tako nekoj od rečenica Whit/Chess u 
ruci drži pištolj, da bi odmah u idućoj to postalo puš- 
kom, i tako te stvari). Uz to, u nedostatku američkog 
jezičnog originala, a s obzirom na srpska pravopisna 
pravila, pisanje vlastitih imena ili nadimaka lica u 
knjizi tražilo je rekonstrukciju, koja je u ovom slučaju 
obavljena improvizacijski, ali s pažnjom odvaganim 
najboljim mogućim varijantama. Kako sam to uradio 
osobno ja, odgovoran sam za sve eventualne jezične 
nedostatke ovog izbora iz odlomaka Chessmanove 
autobiografije "Ćelija 2455, Red Smrti". I da, sam 
izraz “Death Row” u prvobitnom prijevodu varira od 
ovog do onog, zavisno od prevodiočeva snalaženja 
u kontekstu, tako je to ponekad “Zagrljaj smrti", 
ponekad “Hodnik smrti", ponekad nešto treće, ali za 
to je prevodilac prvog i jedinog izdanja te knjige na 
ovim prostorima, kao što je i ranije rečeno, najmanje 
kriv. Toliko o tom. 

A sablasni rekord Caryla Chessmana, koji je za 
neprijatelja držao Društvo kao takvo u cjelini i samo 
po sebi, već odavno je oboren. 


Aljoša Antunac 


* Prema prijevodu Dimitrija Obradovića, izdanje: Nolit, Beograd, 1955. 


145 


Djeca mračne noći: Caryl Chessman 


e Aleksandar Panagulis, Alekos za prijatelje i 
policiju, po riječima njegove ljubavi Oriane 
Fallaci, rođen je "39. prošlog stoljeća u Ateni, gdje 

je 37 godina poslije i ubijen. Sudbinski predodređen 
za revolucionara zasigurno je bio najomrznutija 
ličnost Georgiusa Papadopulosa, još jednog iz 
buljumente najdražih vođa (ne bez razloga: Alekos 
je zamalo uspio u atentatu 13.VIII.1967). U zatvoru, 
gdje su pasje odani huntosi svu zamislivu brutalnost 
zbrusili do savršenstva, Alekos je izdržao što nijedna 
životinja ne bi, i još jači izašao van, s osmijehom, bez 
osvetničkih misli u sebi. 

Imao je snažan poriv za poeziju: u zatvoru, 
zakinut za sve ljudsko, stihove je ispisivao vlastitom 
krvlju. Nečim bi otvorio ranu, onda u to umakao 
šibicu il komadić čačkalice il tako nešto, i što sitnijim 
rukopisom (za uštedjet na materijalu: kakvom omotu 
gaze, komadiću tekstila, praznoj kutiji cigareta...) 
pisao je svoje pjesme. 

Alekos je bio jak i velik čovjek istine i pravde, pre- 
velik za naše vrijeme, Un Uomo, što bi rekla Oriana.* 


Aljoša Antunac 


* Izbor pjesama Alekosa uzet je iz dviju knjiga: Oriana Fallaci: 
“Razgovor s poviješću”; izdanje “August Cesarec" Zagreb 
1979., prevele Karmen Milačić i Ljerka Car Matutinović; i “Je- 
dan Čovjek”; izdanje “Prosvjeta” Zagreb 1980., preveo Branko 
Bucalo. Pjesme je izabrao i redigirao Aljoša Antunac. 


ALEKSANDAR 
PANAGULIS 


Jednu šibicu kao pero 
krv što kaplje na pod, kao crnilo 


zaboravljen smotuljak gaze — kao list papira. 


Ali što pišem? 


Možda imam vremena samo za moju adresu. 


Čudno, crnilo se zgrušalo. 
Pišem Vam iz jednog zatvora 
u Grčkoj. 


Kad si se iskrcao na Itaku kakvu nesreću si 
osjetio, Ulikse. 

Ako si drugi život imao pred sobom 

zašto pristati tako brzo? 

(iz PUTOVANJA) 


+ 
=» * 
Kao 
što grane drveća slušaju 
prve udarce sjekire 
tako su onog jutra 


zapovijesti dopirale do mojih ušiju 
U istom trenu 

stare uspomene 

koje sam smatrao mrtvima 
poplavile su misli 

nalik na jecaje 

razdirući jecaj prošlosti 

za jedno sutra koje neće stići 
Želja 

onog jutra 

bila je samo znamenje 

Nada 

i ona se gubila 

ali ni jednog časa nisam žalio 
što me čeka plotun. 


Želim moliti 

sa istom snagom s kojom želim psovati 
Želim kažnjavati 

sa istom snagom s kojom želim praštati 
Želim davati 

sa istom snagom s kojom sam to želio na 
početku 

Želim pobijediti 

jer znam da ne mogu biti pobijeđen. 

Ne plači zbog mene 
znaj da umirem 

Ne možeš mi pomoći 
Ali pogledaj onaj cvijet 
onaj što vene kažem ti 
Pomiriši ga. 


Odoše bijele golubice 

nebo je ispunjeno gavranima 
crnim pticama 

Divlji šumovi straha 

prekrili su modrinu 
posljednje trenutke 

Bacite zemlju u grob 

da se vrate bijele golubice 
Zemlje, brzo zemlje 

Ali grobovi ne žele samo zemlju 
žele pepeo i krv 

žele mrtve 

bacite nam mrtve 

Krvlju pomiješajte zemlju 

Da bi se bijele golubice vratile 
potrebno je puno krvi. 

Tako voljeh svjetlo 

da me jedna svijeća uspije užeći 
Ali ugasih taj besjajni plamičak 
jer prije nego mu se radovah 
primijetih očajan 

da drugdje bacam teški mrak 

jer isto svjetlo koje držah 

sjenom svog tijela 

ispunjavaše mrakom moje putove. 


Ne razumijem te, Bože 
Kaži mi opet 

Tražiš li da ti se zahvalim 
ili da te ispričam? 


Zaboravljene ljubavne misli 
oživljavaju 
i opet me vode u Život. 


Djeca mračne noći: Aleksandar Panagulis 


Putujem nepoznatim vodama na brodu 
sličnom milijunima drugih brodova 

što lutaju oceanima i morima 

po stazama savršeno točnih satnica 

Ajoš mnogi 

ainjih je doista mnogo 

usidreni su u lukama 

Godinama sam krcao ovaj brod 

svim onim što su mi davali 

išto sam uzimao neobuzdanim veseljem 
Azatim bih 

sjećam se kao da je bilo danas 

bojao brod blistavim bojama 

i pazio 

da nigdje ne padne ni mrlja 

Htio sam da brod bude lijep za moje putovanje 
I nakon što sam čekao dugo, doista dugo 
najzad je nastupio trenutak isplovljavanja 
I isplovih 


Vrijeme je prolazilo a ja 

stadoh iscrtavati put 

ali ne kako mi rekoše u luci 

iako mi se i tada brod činio drukčijim 
I tako na svoje putovanje 

sada drukčije gledam 

bez tjeskobe pristajanja i trgovanja 
teret mi se činio beskorisnim 

Ali sam nastavio s putovanjima 
znajući vrijednost broda 

znajući vrijednost koju sam nosio 


Naprijed mrtvi 

vječne stjegonoše borbe 

a poslije nas 

žudeći da podignu zastave 
čitav narod 

živi i mrtvi zajedno... 


Zaradih jedan život 

kartu za smrt 

ijoš putujem 

Kadšto pomislim da sam stigao 
na kraj putovanja 

Varao sam se 

Bijahu to samo nepredviđenosti 
na putu. 


Kad u njima oživljavaš mrtve 

ne zaboravi da su i oni živjeli 

puni snova i nada 

isto kao i današnji živi 

Istim ulicom kojom prolaziš i oni su prolazili 
i odlazeći nisu mislili na grob... 

Sve je mrtvo 

i ono što vidiš da se giba 
ne smatraj živim 
Vjetar razvlači ostatke 
samo ih pokreće 

samo miče 

nečini ih živima 

Sve što vidiš da se miče 
sve je to mrtvo 

To su mrtve stvari 
mrtve a još pate... 


Uvijek bez razmišljanja 

bez vlastitog mišljenja 
Jedan put vičući hosana 

a drugi na— smrt, na— smrt. 


Vi, grobovi što hodate 

živuće uvrede života 

ubojice vlastite misli 

lutke u čovječjim oblicima 

Vi koji zavidite zvijerima 

koji vrijeđate osnove stvorenog 
koji tražite utočište u neznanju 
koji strah uzimate kao vođu 

Vi, koji ste zaboravili prošlost 
koji sadašnjost gledate zamućenih očiju 
koje ne zanima budućnost 

koji dišete samo da bi umrli 

Vi, koji imate ruke samo za pljesak 
i koji ćete sutra pljeskati 

s više snage od sviju kao uvijek 
i kao jučer i kao danas 

Znajte sada vi 

živući izgovori svake tiranije 
da tirane mrzim silno 

onoliko koliko mi se gadite vi 

I vaši jebeni automobili. 

Kako su u prošlosti putovali 

pjesnici 

i kako su deklamirali svoje istine 

istine odjevene u lijepe riječi 

krštene pripovijestima 

tako sam i ja putovao 

nepoznatim mjestima 

ali lijepim poput naših i htjedoh vjerovati da 
ne okrećem leđa svijetu 

Ja ne putujem 

govorim sebi 

šumama brdima dolinama 

ne putujem ja polja putuju 

i moja uspomena na prijatelje 

koji su negdje 

čekali 

da me vide kako iznenada stižem odnekud 
u daleke dane kad smo 

samo snagom snova 

gradili nade 

i bol 

nas je pratila svuda 

Stabla planine doline putuju 

aja 

vezan za one koji su patili jer sam patio 

koji su plakali jer sam plakao 

koji zazivaše rešetke jer sam bio iza rešetaka 
sam 

Prošle su godine a ja 

ne zaboravivši bol 

ali ne postajući nepravednim jer ga se sjećam 
hodam istim ulicama 

ulicama koje poznaje samo onaj tko je patio 
a svoje se ćelije sjećam sa čežnjom 

ako pomislim da sam tih dana davao nešto 
što su svi razumjeli 

A kad mislim na ono što znam 

što se događa sada 

sada više nego onda 

iako drugi nisu sposobni da shvate 

čak ni da naslute kažem: 

moj će kraj doći onako kako žele oni što imaju 
vlast. 

Svi ovdje navedeni prijevodi poezije Alekosa Panagulisa 
prikupljeni su iz knjiga Oriane Fallaci “Razgovor s poviješću” 

i "Jedan čovjek”. Za većinu stihova držim da se radi o 
odlomcima, izborima... 


Aljoša Antunac 


Djeca mračne noći: Aleksandar Panagulis 


e Stephen Wayne Anderson, bijelac roden 
“53. pogubljen je 29.1.2002. u San Quentinu, 
inekcijom. 

1980. prilikom provale u kuću 81-godisnje Eliza- 
beth Lyman ubio je staru, kao: nije očekivao nikog 
i na iznenadni zvuk muvanja ispucao je metak. Po 
zvaničnoj dokumentaciji policiju je pozvao susjed 
probuđen psećim lajanjem i vidjevši Andersona 
kroz prozor staričine kuće. Nigdje se ne spominje 
prigušivač al uredno se navodi da je staru zdrmao 
kalibrom .45 s manje od metra drito u lice. Po drugoj 
verziji Anderson je policiju pozvao sam. Bez obzira, 
kao otežavajuću činjenicu uzeto mu je što je nakon 
ubojstva dovršio staričinu večeru. 

Čak ni rodbina žrtve nije htjela Andersonovu 
smrt. 

Guverner Davis primjerak je kilavih a moćnih: u 
njegovoj neumoljivosti ima puzavog straha. 

U zatvoru Anderson je pisao, i na to pokupio 
PEN-ovu nagradu. Evo nešto od tog: 


STEPHEN WAYNE 
ANDERSON 


Upali svijeću meni u spomen 

u tihoj kapeli kraj mora; 

dok dan odlazi u mračnu noć 

stisni je rukama i drži me čvrsto; 

dok zvijezde počinju s nježnim sjajem 
otpuši plamen kog zoveš mojim; 
otišao sam, al u tvom sam srcu 

tolko dugo dok nježno mi šapućeš ime. 
Pa upali kapelsku svijeću kraj mora - 


drži je van nek vodi uspomenu na mene. 


— 01.12.1987. 


Fali mi lišće dok šušti 

nježno u večernjoj izmaglici; 

mali razgovori na povjetarcu, 
šuškava cerekanja i tiho, mali, tiho. 


Fali mi friško skresana ljetna trava, 
prevrnuta mokra i blistavo zelena; o, da, 
fale mi ti kukci što gnjave moj nos, moje oči, 
moje uši: fali mi proklinjanje njihova bockanja. 
Fali mi naić na miris kozje krvi, 
dizanje topline nježnog lahora; i vika 
daleke djece što se igraju u pijesku, 
zvanih na večeru al neodlučnih za ić. 


Fali mi opor zagriz drvenog dima 
nošenog teškim jesenjim zrakom, i miris 
strvina spaljenih na mračnim obzorjima, 
dok se diže u tisuće boja sutona. 


Fali mi slušanje zvukova noći, 

zrikavci i ptice dok dozivaju jedna drugu, 
fali mi gledanje šarenila života i slušanje jeke 
kroz cijelu zimsku hladnoću. 


Fali mi toliko puno življenja iza ovih zidova, 
odijeljenih daleko od svijeta tamo: al ponekad 
čujem kišu preko krova, i 

namirišem ga na opranom pločniku. 


Fali mi uzbudljivost svih čistih stvari, 
života slobodnog od sveg tog tereta; i fali mi 
jednostavno življenje za sutone i mjesec 
isve izgubljene stvari, tiho... mali, tiho. 


— 25.09.2000. 

Kasno noću htio sam vidjet mjesec 

al zid je stajao na putu; tako, ležeći dolje 
na podu s boka, zurio sam kroz 

željezne šipke i žičanom mrežom pokriven 
prozor, 

da vidim pun mjesec neodrezan 
zaprekama i nametima države. 

Tu sam ležao dok nisam zaspao, uživajući 
u gledanju bez ograničenja... i u zoru probudio 
sam se 

sovim bolnim vratom, tom nepomirljivom 
agonijom 

mjesečeve osvete mom uhođenju. 


— 01.10.2000. 


Kroz ove godine tamničenja 

slušao sam ljudske jauke noću, 
oplakivanja promašenih života i izgubljenih 
duša. 

Najjeziviji bio je zvuk čovjekova 

plača, njegova tuga polako je špricala 
nad mojom svjesnošću kao kišne kapi 
rastući do krova, dok im odjek 

bušio mi um. Da ti rečem, 

ničeg bližeg jadu od dubokih suza 
čovjeka kog ne vidiš dok plače u osami. 


— 01.12.2000. 

Oružja protiv tame 


Gore iznad ove kaljuže 
pod željeznom policom je moj rukom napravl- 
jen oltar 
što drži sva moja oružja protiv tame: 
Sotonino zlo nema šanse tu. 
Imam sliku Bude, Krišne isto; 
s raspećem zalijepljenim trakom na tom, sveta 
krv Janjetova: 
Zdravo Marijo milosti puna 
odmah do tog na kartonskoj polici su svijeće 
postavljene oko Djevičinog kipa: Madona drži 
Bebu, ovijena 

često korištenom 
krunicom 
danom mi od čovjeka sudbine 
dok je hodao svoj konačni put. I tu, druže, 
su moje male Biblije, vidiš: plavi — crveni — 
zeleni Zavjeti. 
Ova s imenom u Zlatu...i nacrtao sam ovu sliku 
olovkom: zločinac sjedi u stolici 
i Krist mu stoji nasuprot, 
ruka utjehe mu na ramenu. 
Misliš li da dečko u stolici 
izgleda kao ja? 


— 02.12.2000. 


Sve ima razlog, sve 

naša patnja je lekcija opore poduke, 
pokazuje nam stazu do zadovoljstva, 
put nazad u raj. 


Izgubljena smo zalutala djeca. 
Naši vječni roditelji traže nas, 
vičuči nad olujama kaosa, 

trudeći se dovest tvrdoglave doma. 


Borbom smo izgrađeni il slomljeni; 
naš prolaz je stalni obred; 
svaki duh mora jednom putovat, idući dalje 


bliže je kraljevstvu. 


— 26.01.2001. 

Ovi kratki sanjari 


Smijat ćemo se opet jednog dana...al ne danas. 
Smiješit ćemo se i znat ljepotu radosti... 

Al ne sad, ne danas. 

Za ovaj dan okupljeni smo da sahranimo našu 
nevinost; 

Došli smo ovdje da sahranimo našu djecu. 


Došli smo reći zbogom ovim kratkim sanjarima. 


Vjerujem u Boga. Duboko vjerujem u Božji 
naum: 

Vjerujem da postoji razlog za sve što se događa; 
al moram ti reć da ponekad padnem 

na koljena tražeći odgovore. 

Moja vjera nije poražena, al Dragi Bože 

ovo je doista kušnja; kad čudovišta gmižu iz 
sjena da pobiju našu djecu... oplakujem; tugu- 
jem; bunim 

se: ipak, kolko duboka ta tuga može bit kad su 
čudovišta 

koja osuđujemo isto ta djeca? 

XXX 

Sad svi okupljeni naokolo pričaju, 

traže da znaju zašto su ta djeca učinila te stvari. 
Zašto su tako bijesni? Zašto su potegli pištolje i 
ubili? Zaista smo ih učili boljem? 

Sad svi okupljeni naokolo upiru prstima, 

traže kog bi okrivili...al, molim, molim 
pogledaj nas poslije sprovoda, kad sahranimo 
našu curicu u bijelom lijesu 

sa potpisima školskih drugova: 

“Zbogom draga prijateljice, 

Nedostajat ćeš nam zauvijek". 

I kad se vratimo do školskog dvorišta 

jedan je auto sam na parkingu: 

pokriven cvijećem, i medama, i čestitkama; 
auto cure što je umrla u knjižnici, ubrzo odvest 
će ga 

uplakani rod, 

otići iza raskopane — još nezatvorene 

za prvu ruku spomen-grobnice...i jedan balon 
lebdi 

bježeći čvrstom stisku tuge; 

strgane vrpce mašu zbogom, 

usamljeni balon lebdi. 

Crveni balon... diže se. 


— 09.03.2001. 

Puno sam godina proveo sasvim sam 
hodajući ovom stranom osame; 

godine kad nitko nije znao moje srce 

ni razumijevao zašto razmišljam o crnom. 
Onda je došlo blještavo svjetlo 

probušilo ovu uspavanost 

odvuklo ovu čvrstu tamu 

i otkrilo Božje lice. 


Sve ove godine skrivanja u tami 

otišle su kao let uplašenih ptica 

moji su se osjeti otvorili drugim mjestima 
preko uobičajenog grešničkog vidika. 
Podignut do blistavih novih visina 

bio sam očišćen od sveg lošeg; 

ovaj je tvrdoglavi duh bio kršten 


i nanovo rođen u čudesnoj zahvalnosti. 


Uzdignuta opet iz dubina očaja 

ova je duša pjevala veličanstvenu pjesmu; 
muzika mi je gibala duh, 

još jednom činilo se da pripadam. 
Zaboravio sam sve staro, staze zla 

i ostavio ove smrtne lance nezakovanim; 
sa uskrslim imenom vinuo sam se čvrst 
među Božji sjaj. 


Djeca mračne noći: Stephen Wayne Anderson 


Izobličen nevjerojatnim agonijama iznutra 


(Ispričavanje za svaki grijeh), ošamućen straho- 


vitom boli, 
Zamišljao je vječnost kao slobodu i žicao Boga 
(Kog bilo Boga koje bilo vjere) za veliku 


vives 


očišćujuću kišu. 


Ostacima razuma plakao je 

moleći razrješenje; još nekako 

znajući da su ovi krici uzaludni. 
Grešnicima kao on nije udjeljivan mir. 


Tako, ulovljen između agonije i ponosa 
Nesposoban zatražit još jednom pomoć 
plakao je na tvrdom krevetu 

sjećajući se svih grešaka koje je uradio. 


Odličja skrivena sa strane 


Tvoja su Vojna odličja bila sjajne igračke 
za igrat se s njima kad sam imao šest, 
dijete koje nije razumjelo 

agoniju što ih je učinila posebnim, 
sveti komadi prošlog. 

Nikad ti nisam vidio drugove 

na gomili u ledenim blatnim jamama 
dok si s drugima jurišao na brdo 

svi mrtvi, svi osim tebe. 

Nikad nisam mogao naslutit koliko se sam 
osjećaš 

između mrtvih, ni kako proklinješ 
one što su te poslali tamo i što su 

ti dali odličje za povratak. 

Nisam shvaćao da si sakrio ta 

odličja sa strane na dnu ladice 

jer za tebe su ona bila nadgrobne ploče 
na tvojoj odori preživjelog. 

Ne, nisam znao, igrat se vojnika 
isanjat da budem heroj 

kao moj otac. 

Možeš izabrat što bilo s jelovnika, 

rekli su čovjeku sudbine; tako, izabrao je 
odrezak, 

prženi krumpir, kukuruz. Sat poslije 
donijeli su mu njegov zadnji obrok, zadimljen 
i vruć, 

maslac na kruhu...i dok je jeo 

vratila su se sjećanja na Nedjeljne ručkove: 
Mama i Tata, 

i sladoled po drvu nad vratima iznad isto. 
Usprkos obećanju 

da neće 

plakat, plakao je: al ne zbog kajanja il tuge, 
ništo mu je žao. Ne, plakao je zbog tog 

što ne možeš jest odrezak plastičnom žlicom. 


Prazna sjena 
(ODLOMAK) 


stara je vatra mrtva. Ako otvore vrata 
večeras 

kuda ću? Što ću? 

Zaboravio sam okus slobode i komadići toga 
ovih se dana čine gorkim u mojim ustima. 
Moji su grijesi zaboravljeni, čak i od mene. 
Dvadeset godina 

je dugo i kajanje ne može pustit korijen 

u srcu od kamena. Ne, neću ići van više 

jer sunce me podsjeća da sam živ. 

koju ću napisati (ODLOMCI) 

(ZAVRŠETAK) 

Što je ovo sve “Ovo su grobovi pogubljenih", 

nego jedna primisao? najavio je mračno, ravnodušnom 
Sutra će sunce sjati vrstom poštovanja, 

dok uspavan mjesec sanja i nešto kasnije, u tihom razmišljanju, 
o još jednom dizanju. shvatio sam da njegov glas izlazi iz 


tajnog spremišta duše koja zna 
“Ja, isto, mogu završit kao zaboravljen prah; 
Ja, isto, mogu umrijet nizašto". 


Često sad vraćam misli na moje putovanje 
kroz tu zemlju utvara: zemlju uhvaćenu 
poput večernje izmaglice u suton, blizu da 
svene 

u nabiranju tame noći 

alu jednom kratkom trenu, izvan vremena. 
Sjetio sam ih da sam i ja, isto, ubio: 

njih, zgrabljene mojim bijesom, ukradene od 
života, 

pristalije nego svijeće zapaljene od djece 
što su odrasla prije nego su djetinjstvo 
odživjela. 


“Ovo su pogubljeni", pokazao je, oči, 

mali bljeskovi, i onda su nestali, rastopili se 
u sjenovitoj noćnoj okretnosti, 

otišli su al te iskre tinjaju u mojoj duši, 

kao svijeće okružene slabošću i 

pougljena slika Djevice u kapeli 

“Ovo su pogubljeni“, najavio je 
osmatrajući obzor nadgrobnih ploča. 
“Moli za njih 

i one što dolaze." 


16 3 Djeca mračne noći: Stephen Wayne Anderson 


Ako nikom nećeš falit, meni hoćeš: 


osjećat ću prazninu 

gdje si jednom disao, 
slušat ću šutnju tvog glasa. 
Neću bit od kamena 

i plakat ću jer želim. 


Na kraju, stajat ću i hodat u sobu smrti bez 
osvrtanja nazad. Nije bilo puno radosti u nom 
životu, i vrlo malo mira. Možda ću oboje naći sa 
smrću. Ne znam. 

Dok hodam u tu najveću tamu, nosit ću lance. 
Njihove lance. Ne moje. 


Ako nitko neće čeznut za tobom, ja hoću: 
tvoja je uspomena urezana u mom srcu; 


svake noći sanjat ću te, 


nalazit u istančanoj vještini Života. 


Sve će imat manju važnost 
jer nisi više dio ovog. 


Ako nitko neće znat kako si patio, ja hoću: 
znam kako si brojao svaki sat što prolazi, 
znam kako je ta odsutnost jednom boljela, 
jer davao si nam svu obnovljenu snagu 


dok je zrak postajao 
prljav i kisel. 


Ako nitko neće znat da si morao umrijet, ja 


hoću: 


tvoj pepeo neće bit razasut neopažen. 


Tvoji snovi neće umrijet. 
Žive sa svakim nježnim lahorom, 


i bujaju i tako nitko ne može poreć 


da smrt je život i ovo mučenje sigurno izbavlja. 


— 18.03.1990. 


Izbor i prijevod Aljoša Antunac. 

/ @ ijekom mnogo 
RA T godina iz rektalnog 
su područja izvađeni različiti 
predmeti — boce, svijeće voće, 
povrće vibratori shakeri 
za koktele polietilenske 
vodovodne cijevi kobasice, 
loptice od spužve loptice 
za baseball šivaće igle 
marihuana unutarnja 
guma za bicikl ispunjena 
pijeskom aluminijska cijev, 
drške od metle staklene 
cijevi literatura navodi i 
slučajeve stranih tijela koja su u 
rektumu bila nekoliko mjeseci pa 
čak i nekoliko godina. 


DR. PETER J. STEPHENS I DR. MARK L. TAFF 


Rektalna zacepljenja i klistiranje 
betonskom mješavinom 


(iz American Journal of Forensic Medicine and Pathology 8(2), 1987) 


4 Tijekom proteklih dvadeset godina promijenile su se seksualne navi- 
ke u Zapadnim društvima. Homoseksualci, ali i heteroseksualci poka- 
zuju sve veće zanimanje za analnu erotiku, pa tako i korištenje klistira 
za postizanje seksualnog zadovoljstva. Izvještavamo o slučaju ljubitelja 
klistira koji je u svoj rektum unio strano tijelo te se nakon toga klistirao 
betonskom mješavinom. 


Izvještaj o slučaju 

U hitnu je službu stigao dvadesetogodišnji muškarac koji se žalio na 
bol u rektumu. Muškarac, koji je bio dobro uhranjen i razvijen, bez ika- 
kvih znakova uporabe opojnih sredstava, primljen je na odjel bez ikakve 
očite žurbe. Digitalni pregled rektuma otkrio je ondje sasvim stvrdnutu 
masu. Snimke abdomena pokazale su da je u rektumu uspravan, nisko 
položeni objekt koji je bio nepropusan za rengenske zrake. Iznad vrha 
objekta propusnost za zrake i dalje je postojala. Test na alkohol u krvi bio 
je negativan. Testovi na droge nisu provedeni. 

Nakon dodatnog ispitivanja pacijent je rekao da su se prije otprilike 4 
sata on i njegov dečko malo “zafrkavali”. Nakon što su smiješali betonsku 
masu, pacijent je legao na leđa, držeći noge oslonjene o zid pod kutem 
od 45 stupnjeva, a njegov mu je dečko pomoću lijevka izlio mješavinu u 
rektum. Nakon što se betonska masa stvrdnula, mjesto je postalo toliko 
bolno da je pacijent zatražio medicinsku pomoć. 

Pod općom anestezijom liječnici su raširili anus i uveli dva Foleyjeva 
katetera sa svake strane rektuma kako bi olakšali isisavanje. Betonska je 
masa izvađena iz rektuma bez komplikacija. Rektalna je sluzokoža ostala 
netaknutom, iako je bila prekomjerno prokrvljena i edematozna. 

Pacijent je zadržan preko noći i otpušten sljedećeg jutra bez dodatnih 
komplikacija. Liječnik je preporučio pacijentu da se konzultira s psihijat- 
rom,ali je on to odbio. 

DR. VAMAN S. DIWAN 


Uklanjanje električne žarulje od 
100 Watti iz rektuma 


(iz Annals of Emergency Medicine, November 1982) 


€] U svim društvima pojedinci su unosili strana tijela u svoje rektume, 
penise i vagine, ponekad zbog seksualnog zadovoljenja, a ponekad zbog 
neobičnih psiholoških razloga. U literaturi susrećemo mnogobrojna 
izvješća o takvim događajima koja posebnu pozornost posvećuju uno- 
šenju stranih tijela u rektum. U njima se govori o stranim tijelima kao što 
su kamenje, boce Coca-Cole, plastični vibratori, olovke, štapovi, loptice 
za baseball, noževi, odvijači, vodovodne cijevi, loptice od spužve, stakle- 
ne čaše, staklenke za kisele krastavce i pivske čaše. 

To izvješće o konkretnom slučaju dodaje tom popisu električnu 
žarulju od 100 Watti, predmetu o kome prije u literaturi nije bilo spome- 
na, te opisuje tehniku kojom je taj krhki objekt uspješno izvađen. 

Muškarac star 54 godine došao je žaleći se da se prije dva dana napio 
whiskeyja i "nešto si uradio" rektumu. Očito mu je bilo neugodno i 
nerado je objasnio svoj problem. Pregledom rektuma otkrivena je čvrsta, 
glatka, okrugla masa. Rezultati ostalih tjelesnih pregleda bili su u grani- 
cama normale. 

Kad su galiječnici upitali o konkretnim pojedinostima, pacijent je 
priznao da u svojem rektumu dva dana ima električnu žarulju. Rekao je 
da se napio, prihvatio okladu od 100 dolara i uz pomoć pjene za brijanje 
ilubrikanta ugurao električnu žarulju od 100 Watta u svoj rektum. Kad 
se sljedećeg dana otrijeznio, shvatio je da je uradio nešto "glupo", ali je 
bio uvjeren da će žarulja sama izići van. Nakon dva dana shvatio je da će 
imati problema s pražnjenjem crijeva, a kad je počeo osjećati tegobe i pri 
mokrenju, preplašio se i potražio liječničku pomoć. 

Bočne su slike karlice potrvdile da je u rektumu električna žarulja, pa 
je pacijent odvezen u operacijsku dvoranu. Tamo je smješten potrbuške, 
a bokovi su mu bili u uzdignutom položaju. Polutke stražnjice odmak- 
nute su jedna od druge pomoću metalnog prstena. Pomoću savitljivih 
retraktora uvedenih u rektum liječnici su mogli vidjeti električnu žarul- 
ju, ali nije bilo moguće obuhvatiti njezin čitav opseg prstom u rukavici. 

Pomoću strelica za pikado na čijim su vrhovima bile gumene kupo- 
laste hvataljke liječnici su žarulju uspjeli povući do sfinktera. Nakon što 
smo osušili staklenu površinu žarulje etilnim eterom, pokušali smo bolje 
pričvrstiti gumene kupolice strelica za pikado pomoću cijanoakrilatnog 
ljepila. Sva su četiri pokušaja bila neuspješna: ljepilo se nije držalo. 

Zatim je pacijent okrenut u položaj za litotomiju. Za žarulju je 
uspješno pričvršćena još jedna strelica za pikado, bez pomoći ljepila, pa 
ježarulja povučena do sfinktera. 

Tri Foleyjeva katetera s terminalnim balonima od 30 kubičnih cen- 
timetara namazana su mineralnim uljem i progurana preko najvećeg 
opsega žarulje. Kateteri su zatim stavljeni u položaj kazaljki na satu 
koje bi pokazivale šest, deset i dva sata. Tijekom te procedure liječnici su 
čvrsto držali pričvršćenu strelicu. 

Nakon što je digitalnim pregledom utvrđeno da su vršci i baloni kate- 
tera dospjeli iznad maksimalnog promjera žarulje, baloni su napunjeni 
s 30 kubičnih centimetara vode, a oko 30 kubičnih centimetara mineral- 
nog ulja uneseno je u rektum pomoću Foleyjeva katetera. Svaki su kate- 
ter liječnici neprekidno povlačili i nakon otprilike deset minuta sfinkter 
se počeo širiti, a žarulja pomaljati na površinu. 

Električna je žarulja na koncu izišla kroz vanjski sfinkter bez daljnjih 
komplikacija. Sigmoidoskopni pregled nije pokazao nikakvo krvarenje 
ili druge ozljede rektalne sluzokože. Pacijent je nakon 24 sata pušten 
kući. 

Literatura opisuje različite metode upotrijebljene za izvlačenje 
stranih tijela iz rektuma. Budući da je električna žarulja bila velik pred- 
met (maksimalnog promjera 61 mm; ukupne dužine 114 mm), izrađen 
od lomljiva stakla, bila je nužna posebna pozornost kako bi se izbjeglo 
lomljenje koje bi razderalo rektum i susjedna područja, što bi rezultiralo 
daljnjim komplikacijama. 

Idealno je rješenje izvaditi žarulju iz rektuma netaknutu, kroz anus. 
Ako to nije moguće, nužno je otvoriti abdomen i nježno istisnuti žarulju 
kroz rektum i anus, pri čemu se jako mora paziti da se ne ozlijedi rek- 
tum. Ako je i takva metoda neuspješna, treba otvoriti sigmoidno crijevo i 
izvaditi žarulju kroz abdominalni rez. No, otvaranje sigmoidnog crijeva 
veoma je dugotrajna procedura koju prati velik mortalitet i dug opora- 
vak, pa takva metoda treba biti samo krajnje rješenje. 

MATTHEW CALES 


Mrkva u rektumu 


@ Evo istinite price “U guzici". Nemam nikakvih pismenih dokaza, ali 
vatrogasni odjel RAF-a u Mildenhallu sigurno još ima popriličnu doku- 
mentaciju o događaju. 

Godine 1989. bio sam u aktivnoj službi u zrakoplovstvu i radio u 
sobi za uzbunu u vatrogasnom odjelu RAF-a u Mildenhallu. Kasno noću 
nazvala je jedna jako uznemirena žena koja je tvrdila da su tri "frajera" 
napala njezina muža. Uzbunio sam ekipu za spašavanje rekavši da se 
trebaju javiti na poziv u stambenoj zoni u vezi s čovjekom kojega su 
pretukla tri muškarca. Poslije sam shvatio da je žena mislila kako joj je 
muž doživio seksualni napad. 

Nakon istrage, jedinica za spašavanje otkrila je da je muškarac imao 
mrkvu zaglavljenu u guzici. Nakon dodatnog istraživanja otkriveno je 
da je žena lagala u vezi s trojicom muškaraca. Dotični se par zapravo pod- 
napio i odlučio se zezati nrkvom koja je na koncu završila u muškarčevu 
rektumu. 

JOHN FOX 


Riba u rektumu 


4] Tri sam godine radio kao medicinski tehničar u hitnoj službi u San 
Franciscu. Moj kolega iz tih vremena otada je napredovao i danas radi 
kao bolničar u užem središtu San Francisca. Njegova omiljena priča 
govori o jednom danu kad su dobili hitni poziv dispečera u vezi s nekim 
32-godišnjakom. Prema dispečeru, pacijent se žalio na iznenadne napa- 
daje boli u donjem dijelu trbuha. Kad je ekipa stigla na odgovarajuću 
adresu, ugledali su muškarca koji sjedi na WC-u, sav zgrčen od boli, i 
koji im je rekao da je napravio nešto "jako glupo". Nakon pregleda ekipa 
je ustanovila da muškarac u svojoj guzici ima smrznutu ribu. Muškarac 
si je u rektum stavio ribu koju je izvadio iz zamrzivača, umetnuvši je 
glavom prema naprijed. Nakon dva ili tri “guranja”, kako je rekao, riba 
se počela odmrzavati zbog čega se od tijela odvojila prednja peraja, pa 
ribu više gotovo nije bilo moguće izvaditi. Iako je ekipa bila sastavljena 
od profesionalaca, od kakvih se medicinska služba i sastoji, prijatelj mi 
je priznao da su on i kolega prasnuli u smijeh kad su shvatili u čemu je 
problem. Kad ih je pacijent bolno pogledao, moj se prijatelj nije mogao 
suzdržati a da mu ne kaže: “gospodine, stvarno biste morali malo bolje 
žvakati hranu!" Rekao je da se pacijent lecnuo i nasmijao zajedno s 
njima. 

KONTESA DESPAIR 


Odvijač u rektumu 


s] Upravo sam slučajno naišla na jedno staro izvješće o operaciji za koje 
smatram da će vas zabaviti. 

Gospodin NN zatečen je u svojem uredu 5. studenog 1992., kad je 
izjavio da mu je odvijač završio u rektumu. Nakon pregleda ustanovljeno 
je da ima ogrebotine oko rektalnog područja. Digitalni je pregled otkrio 
da je u rektalnom području odvijač s oštrijim krajem okrenut prema 
naprijed. Kako bi se utvrdilo položaj odvijača u rektumu, upotrijebljena 
je analna sonda. Odvijač je bio dugačak otprilike 14 centimetara i imao 
crnu plastičnu dršku. Pacijent je izjavio kako se tuširao, sjeo na stolac i 
odvijač mu se zabio u rektalno područje. Nije bilo dokaza o krvarenju u 
rektumu. Pacijentu je preporučena vruća kupka kod kuće i rečeno mu je 
da se po potrebi vrati u ambulantu. 

Gospodin NN ponovno je viđen 9. studenog 1992. bez popratnih 
simptoma i očitih problema. 

DR. ROY W. GRAVES, E. JACKSON ALLISON ML., 
ROBERT R. BASS I RICHARD C. HUNT 


Analna erotika: dva neobična 
strana tijela u rektumu i njihovo 
vađenje 


(iz Southern Medical Journal Vol. 76 No. 5) 


s] Odjeli za hitnu službu u kojima uvijek vlada gužva često nailaze na 
slučajeve stranih predmeta u debelom crijevu i rektumu. Gotovo je uvi- 
jek riječ o predmetima koje su muški pacijenti sami stavili u svoj rektum. 
S namjerom da otvorimo raspravu o kliničkom problemu analne seksual- 
ne erotike, iznosimo dva slučaja: jedan o postarijem pacijentu kojemu se 
u rektumu zaglavila staklenka od putra od kikirikija i drugi, o mlađem 
muškarcu kojemu je u rektumu bio veliki plastični vibrator. 


1. Slučaj. 65-godišnji je muškarac došao u hitnu službu jedne prigrad- 
ske bolnice žaleći se na bol u donjem dijelu abdomena. U rektumu 
je otkrivena velika ispražnjena staklenka, pa je pacijent prebačen u 
područni medicinski centar kako bi tamo izvadili staklenku. Pacijent 
je izjavio da je prao svojeg psa pod tušem, poskliznuo se i pao na 
staklenku koja mu je zatim ušla u rektum. Fizičkim i radiološkim 
pregledom utvrđeno je da je iza analnog sfinktera staklenka, usmje- 
rena prema unutra, promjera 8 cm. Staklenka je bila cijela i nije bilo 
vidljivog krvarenja. Nakon nekoliko neuspješnih pokušaja vađenja 
u odjelu hitne službe, pacijent je otpremljen na operaciju nakon spi- 
nalne anestezije. Pacijent je položen u iskrivljen položaj pod pravim 
kutem, analno područje je pripremljeno za operaciju, a stražnjica 
razdvojena pomoću selotejpa. Pomoću Robinsonova katetera koji je 
uveden u područje iza staklenke liječnici su upumpali zrak s nam- 
jerom da razbiju djelomični vakuum koji se stvorio iza predmeta. 
Pacijent je zatim smješten u trendelenburgov položaj (glavom dolje, 
a nogama izvan operacijskog stola). Staklenka je napunjena komadi- 
ma brzosušećeg gipsa debljine 2 inča koji su bili omotani oko vojnog 
pravokutnog retraktora. Nakon otprilike 15 minuta, kad se gips 
osušio, liječnici su povukli analni sfinkter pomoću pravokutnih vagi- 
nalnih retraktora, lagano pritom masirajući edematozno tkivo iznad 
vanjskog ruba staklenke. Staklenku su postupno okretali i na kraju 
izvadili. Pregled debelog crijeva, rektuma i anusa pokazao je samo 
edeme i manje ogrebotine. Pacijent se potpuno oporavio i sljedećeg je 
jutra otpušten iz bolnice. 

2. Slučaj. 34-godišnji muškarac došao je jednog popodneva na odjel 


hitne službe žaleći se na rektalni bol i bol u donjem dijelu abdome- 
na. Tvrdio je da su ga oteli i seksualno zlostavljali neki muškarci. 
Pregledom abdomena utvrđeno je kako u području pupka postoji 
neka čvrsta masa. Digitalnim je pregledom u području rektuma pro- 
nađen tvrdi plastični objekt na 4-5 cm od otvora. Rendgenogramom 
je utvrđeno da je u rektumu veliki vibrator. Ispod dijafragme nije 
pronađen zrak, a zvukovi u crijevima i ostali vitalni znakovi bili su 
sasvim normalni. 

Nakon nekoliko neuspješnih pokušaja da se izvadi vibrator pacijent 
je primjen na bolničku skrb, gdje nije smio ništa jesti niti piti. Sljede- 
ćeg je jutra odvezen na operaciju gdje je strani plastični predmet 
izvađen bez dodatnih komplikacija dok je pacijent bio pod spinal- 
nom anestezijom. Pacijent je zadržan na promatranju sljedeća 24 
sata, a zatim pušten kući. Kasnija je policijska istraga utvrdila da nije 
bilo nikakve otmice, nego da je pacijent vibrator najvjerojatnije unio 
u svoj rektum sam. 

«| U jednom istraživanju o stranim tijelima u rektumu i postupci- 

ma njihova vađenja utvrđeno je da su svi pacijenti bili muškog spola, 
uglavnom u četvrtom i petom desetljeću života. Strana je tijela uglav- 
nom u rektum unio sam pacijent. Svi su pacijenti podvrgnuti fizičkom 
pregledu, rendgenogramima abdomena i rektoskopiji — tim se postup- 
cima utvrdila lokacija, tip i broj stranih tijela. Strana su se tijela vadila 
tek nakon što su dobili lokalnu anesteziju. Nakon što su tijela izvađena 
obavljeni su rektoskopski pregledi kako bi se utvrdilo stanje crijevnih 
stijenki. Pacijenti su zadržani na 24-satnom promatranju kako bi se 
utvrdilo hoće li biti dodatnih komplikacija. Sohn i Weinstein izvješ- 
tavaju o više od stotinu uspješnih vađenja stranih tijela u ambulanti, 
pomoću lokalne, perianalne i podsluzokožne anestezije. Iako perfo- 
racija crijevne stijenke nije bila česta pojava, jedan je izvještaj govorio 
o pet perforacija koje su se dogodile zbog 28 stranih tijela unesenih u 
rektum. 

Tijekom mnogo godina iz rektalnog su područja izvađeni različiti 
predmeti — boce, svijeće, voće, povrće, vibratori, shakeri za koktele, 
polietilenske vodovodne cijevi, kobasice, loptice od spužve, loptice za 
baseball, šivaće igle, marihuana, unutarnja guma za bicikl ispunjena 
pijeskom, aluminijska cijev (koju je koristio jedan zatvorenik kako bi u 
njoj sakrio novac i ostale vrijednosti), drške od metle i staklene cijevi. 

Literatura navodi i slučajeve stranih tijela koja su u rektumu bila 
nekoliko mjeseci, pa čak i nekoliko godina, a da nije bilo perforacije ili 
drugih važnijih komplikacija. Korištenje klistira i katetera pri vađenju 
stranih tijela i dalje je pomalo kontroverzno. 


S engleskog prevela Sonja Ludvig. 
Tekstovi su preuzeti s web-stranice Rectal Foreign Bodies 
www.well.com/user/cynsa/newbutt.html 

